CELEX: 32013D0719
Language: hu
Date: 2013-11-16 00:00:00
Title: 2013/719/EU: A Bizottság határozata ( 2012. november 16. ) a Hollandia által az ING javára végrehajtott SA.33305 (2012/C) és SA.29832 (2012/C) számú állami támogatásról (az értesítés a C(2012) 8238. számú dokumentummal történt)  EGT-vonatkozású szöveg

2013.12.14.   
               
               
                  HU
               
               
                  Az Európai Unió Hivatalos Lapja
               
               
                  L 337/1
               
            
         A BIZOTTSÁG HATÁROZATA
         (2012. november 16.)
         a Hollandia által az ING javára végrehajtott SA.33305 (2012/C) és SA.29832 (2012/C) számú állami támogatásról
         (az értesítés a C(2012) 8238. számú dokumentummal történt)
         (Csak az angol nyelvű változat hiteles)
         (EGT-vonatkozású szöveg)
         (2013/719/EU)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre és különösen annak 108. cikke (2) bekezdésének első albekezdésére,
         tekintettel az Európai Gazdasági Térségről szóló megállapodásra és különösen annak 62. cikke (1) bekezdésének a) pontjára,
         miután e rendelkezések értelmében felkérte a tagállamokat és más érdekelt feleket, hogy nyújtsák be észrevételeiket (1),
         mivel:
         I.   ELJÁRÁS
         
         
                     (1)
                  
                  
                     2008. október 22-én Hollandia értesítette a Bizottságot, hogy az ING Groep N.V. társaságban (a továbbiakban: ING) Core Tier 1 értékpapírok (a továbbiakban: CT1-értékpapírok) formájában 10 milliárd EUR összegű tőkeemelést valósítottak meg (a továbbiakban: feltőkésítési intézkedés).
                  
               
                     (2)
                  
                  
                     2008. november 12-i határozatában (a továbbiakban: a megmentési határozat) (2) a Bizottság Hollandia és az ING számos kötelezettségvállalására figyelemmel ideiglenesen jóváhagyta a feltőkésítési intézkedést, mint megmentési támogatást. A kötelezettségvállalások között szerepelt, hogy ismételten bejelentik a feltőkésítési intézkedést, ha az alábbi helyzetek – melyek jelentősen csökkentenék az összességében legalább évi 10 %-os megtérülés valószínűségét – bármelyike bekövetkezik (3):
                     
                                 —
                              
                              
                                 Ha két egymást követő év során vagy a következő öt év alatt három évben nem kerül sor osztalékfizetésre; vagy
                              
                           
                                 —
                              
                              
                                 Ha a jelen határozat keltétől számított egyéves átmeneti időszak utáni két egymást követő év során a részvényárfolyam átlagosan 13 EUR alatt marad.
                              
                           
               
                     (3)
                  
                  
                     A megmentési határozatban a Bizottság figyelembe vette, hogy bár maga a feltőkésítési intézkedés nem kérdőjeleződne meg, ha az ismételt bejelentéssel érintett valamelyik helyzet bekövetkezne, azonban megkérdőjeleződhetnének az intézkedés összeegyeztethetőségének feltételei, és esetleg további magatartási korlátozásokra lenne szükség ahhoz, hogy az intézkedés a belső piaccal továbbra is összeegyeztethető legyen.
                  
               
                     (4)
                  
                  
                     2009. október 22-én Hollandia szerkezetátalakítási tervet nyújtott be, amelyben szerepelt egy kötelezettségvállalási katalógus is. A 2009. november 18-i határozatában (4) (a továbbiakban: a 2009-es szerkezetátalakítási határozat) a Bizottság jóváhagyta az ING-nek nyújtott, illetve nyújtandó szerkezetátalakítási támogatást, valamint az ING szerkezetátalakítási tervét. Az említett határozat 1. cikkében a Bizottság lezárta a hivatalos vizsgálati eljárást, amelyet a Hollandia által az ING részére nyújtott, értékvesztett eszközökre képzett hitelkerettel kapcsolatban indított, és a Hollandia által tett kötelezettségvállalásokra figyelemmel jóváhagyta az intézkedést. Az említett határozat 2. cikkének első bekezdésében a Bizottság kijelenti, hogy a Hollandia által az ING részére nyújtott szerkezetátalakítási támogatás állami támogatásnak minősül, a második bekezdésben pedig kijelenteti, hogy a támogatás összeegyeztethető a közös piaccal, a határozat II. mellékletében megállapított kötelezettségvállalások mellett.
                  
               
                     (5)
                  
                  
                     2011. november 17-én Hollandia értesítette a Bizottságot, hogy kérelmezi azoknak a kötelezettségvállalásoknak a módosítását, amelyek a 2009-es szerkezetátalakítási határozat alapját képezték; a bejelentést az SA.29832 számú ügyként vették nyilvántartásba. Ahelyett, hogy az ING értékesítené a Westland Utrecht Bankot (a továbbiakban: WUB), ahogy azt a 2009-es szerkezetátalakítási határozat alapját képező kötelezettségvállalásban előirányozták (a továbbiakban: a WUB kötelezettségvállalás), Hollandia azt javasolta, hogy az ING építse be a WUB egyes részeit a Nationale Nederlanden Bankba (a továbbiakban: NN Bank), ezt az integrált társaságot pedig az ING Insurance Europe részeként értékesítse. Továbbá Hollandia a WUB tekintetében kérte a 2009-es szerkezetátalakítási határozatban megállapított értékesítési határidő meghosszabbítását.
                  
               
                     (6)
                  
                  
                     2011. november 21-én Hollandia az SA.33305 ügyben ismételten bejelentette a Bizottságnál a feltőkésítési intézkedést. Ennek a bejelentésnek az volt az oka, hogy az ING két egymást követő éven keresztül (2010-ben 2009-re vonatkozóan, valamint 2011-ben 2010-re vonatkozóan) nem fizette ki a kamatszelvényt Hollandiának.
                  
               
                     (7)
                  
                  
                     2011. december 5-én a Bizottság a Mediobancától olyan információt kapott, amelyben azzal vádolta az ING Direct (5) Italiát, hogy megsértette az árdiktálási tilalmat, amelyet a Hollandia által a 2009-es szerkezetátalakítási határozatban tett kötelezettségvállalások nyomán az ING köteles betartani (6).
                  
               
                     (8)
                  
                  
                     Hollandia és az ING a T-29/10 és T-33/10 egyesített ügyekben kérte a 2009-es szerkezetátalakítási határozat részleges megsemmisítését. 2012. március 2-i ítéletében (7) a Törvényszék megsemmisítette a 2009-es szerkezetátalakítási határozat 2. cikkének első és második bekezdését, valamint II. mellékletét (8).
                  
               
                     (9)
                  
                  
                     Mivel a Törvényszék megsemmisítette ezeket a rendelkezéseket, a Bizottságnak újra értékelnie kellett a szerkezetátalakítási támogatást, ezáltal ismét abba a helyzetbe került, amely 2009. november 18-án állt fenn. Ezért 2012. május 11-én a Bizottság új határozatot hozott (a továbbiakban: a 2012-es szerkezetátalakítási határozat) (9), amelyben megállapította, hogy a CT1-értékpapírok visszafizetési feltételeinek módosítása (10) állami támogatásnak minősül, továbbá megállapította, hogy ez az intézkedés, valamint a szerkezetátalakítási terv keretében az ING részére nyújtott összes egyéb szerkezetátalakítási támogatás összeegyeztethető a belső piaccal. A Bizottság az összeegyeztethetőséget többek között a 2009. október 22-i szerkezetátalakítási tervvel összefüggésben tett kötelezettségvállalások alapján állapította meg, amelyek a 2012-es szerkezetátalakítási határozat mellékletében is szerepelnek. (11)
                     
                  
               
                     (10)
                  
                  
                     2012. május 11-i határozatával (a továbbiakban: az eljárás megindításáról szóló határozat) (12) a Bizottság megindította az Európai Unió működéséről szóló szerződés 108. cikkének (2) bekezdésében meghatározott eljárást a következő három kérdés megvizsgálása érdekében:
                     
                                 —
                              
                              
                                 még mindig megfelelő-e a feltőkésítési intézkedés ellentételezése, tekintve, hogy az ING 2009 óta nem fizette ki az államnak a kamatszelvényeket, ami a 2 preambulumbekezdésben ismertetett okokból ismételt bejelentésre adott alapot;
                              
                           
                                 —
                              
                              
                                 a kötelezettségvállalások javasolt módosításai – különösen a Hollandia által a WUB kötelezettségvállalás helyettesítésére javasolt alternatíva – biztosítják-e a szerkezetátalakítási támogatás összeegyeztethetőségét;
                              
                           
                                 —
                              
                              
                                 az ING Direct agresszív árképzést valósított-e meg, különösen Olaszországban.
                              
                           
               
                     (11)
                  
                  
                     Az eljárás megindításáról szóló határozat 2012. augusztus 30-án jelent meg az Európai Unió Hivatalos Lapjában. A Bizottság felkérte az érdekelt feleket, hogy nyújtsák be észrevételeiket. A Bizottság több harmadik féltől is kapott észrevételeket.
                  
               
                     (12)
                  
                  
                     2012. június 13-án Hollandia a Bizottságnak küldött elektronikus levélben reagált az eljárás megindításáról szóló határozat érdemi részére. Az ING Directre – különösen az ING Direct Italiára – vonatkozó információn kívül a válasz tartalmazott egy olyan dokumentumot is, amely az eljárás megindításáról szóló határozatban a WUB kötelezettségvállalás alternatívájával kapcsolatban felvetett kérdésekre irányult, valamint egy kérelmet az értékesítési határidő felfüggesztésére és egy értékesítési ügygondnok kijelölésére.
                  
               
                     (13)
                  
                  
                     2012. június 15-én Hollandia további kötelezettségvállalásokat is felajánlott, köztük egy kötelezettségvállalást a fennmaradó CT1-értékpapírok rögzített visszafizetési ütemezése tekintetében. Ezenkívül jelezte, hogy módosítania kell majd az ING Insurance (13) értékesítési ütemtervét, amely a 2009. október 22-i szerkezetátalakítási tervben szerepel, és ennek érdekében benyújtott egy javaslatot az ING-re vonatkozó magatartási intézkedések hatályának meghosszabbítására. Hollandia úgy vélte, hogy az említett javaslatok alapján a Bizottság arra a megállapításra fog jutni, hogy a szerkezetátalakítási támogatás összeegyeztethető a belső piaccal.
                  
               
                     (14)
                  
                  
                     2012. június 19-én a Bizottság találkozót tartott az ING, az NN Bank és Hollandia képviselőivel, melynek során az NN Bank átnyújtott a Bizottságnak egy kiegészítést az eljárás megindításáról szóló határozatban ismertetett üzleti tervhez (14).
                  
               
                     (15)
                  
                  
                     A Bizottság, az ING és Hollandia között további találkozókra került sor, így különösen 2012. július 25-én, augusztus 24-én, szeptember 6-án, 17-én, 18-án és 26-án, valamint október 1-jén. A tárgyalásokkal párhuzamosan Hollandia információt szolgáltatott az ING Insurance értékesítési folyamatáról, az NN Bank üzleti modelljéről, valamint az ING Direct Europe árképzési politikájáról is, különösen a 2012. augusztus 23-án, illetve szeptember 14-én, 24-én és 25-én tartott megbeszéléseken.
                  
               
                     (16)
                  
                  
                     2012. augusztus 23-án Hollandia benyújtott egy tanulmányt, amelyet az RBB Economics készített, és amely annak lehetséges módjait írja le, hogy hogyan kerülhetők el az ING Direct Europe árdiktálási tilalmából eredően a versenyre gyakorolt negatív hatások; az ING Direct Europe árdiktálási tilalmának oka egy Hollandia által tett kötelezettségvállalás, amely a 2012-es szerkezetátalakítási határozat mellékletében került rögzítésre. Egy 2012. szeptember 5-i keltezésű elektronikus levelében a Bizottság több kérdést tett fel az említett tanulmánnyal kapcsolatban, és olyan számszerűsített adatokat kért, amelyek alátámasztanák az RBB Economics állításait. 2012. szeptember 13-án Hollandia benyújtotta az RBB Economics 2012. szeptember 11-i levelét, amely válaszolt ugyan a Bizottság kérdéseire, viszont további számszerűsített adatokat nem tartalmazott. 2012. szeptember 14-én az ING benyújtott néhány további, az RBB Economics által felhasznált adatot, valamint egy 2012. szeptember 17-én tartott technikai megbeszélésen további információkat szolgáltatott a Bizottságnak.
                  
               
                     (17)
                  
                  
                     2012. szeptember 14-én Hollandia benyújtotta az NN Bank aktualizált mérleg-előrejelzéseit (a továbbiakban: az NN Bank üzleti terve).
                  
               
                     (18)
                  
                  
                     2012. október 31-én Hollandia hivatalos kérelmet nyújtott be a Bizottsághoz, melyben kérte a 2012-es szerkezetátalakítási határozat, különösen az ING Insurance-ra vonatkozó értékesítési határidők módosítását, valamint benyújtott egy új kötelezettségvállalási katalógust, amely tartalmazza az Insurance értékesítési határidőivel kapcsolatban kért módosítást, módosítja a WUB-ra vonatkozó értékesítési határidő tekintetében korábban benyújtott kérelmet, és módosítja az eljárás megindításáról szóló határozatban szereplő eredeti módosítási kérelmet. Az új kötelezettségvállalási katalógus módosítaná a 2009. október 22-i szerkezetátalakítási terv egyes elemeit, és kicserélné a 2012-es szerkezetátalakítási határozat mellékletében rögzített kötelezettségvállalásokat (15). Ezek a kötelezettségvállalások azon a napon lépnének hatályba, amikor a Bizottság meghozza a 2012-es szerkezetátalakítási határozatot módosító határozatát. A kötelezettségvállalási katalógust két külön dokumentum kíséri. Az egyik meghatározza az ING Direct Europe-ra vonatkozó árdiktálási tilalom részleteit, amely nem képezné részét a módosító határozatnak, viszont a Bizottság ez alapján követné nyomon a módosított 2012-es szerkezetátalakítási határozatot. A másik dokumentum azokat az elveket tartalmazza, amelyeket az ING US Variable Annuities (VA) és a US Financial Products üzletágainak belső leállása során alkalmazni kell; ez a dokumentum külön mellékletnek tekintendő.
                  
               
                     (19)
                  
                  
                     A Bizottság megjegyzi, hogy Hollandia kivételesen elfogadta, hogy a jelen határozatot angol nyelven fogadják el.
                  
               II.   TÉNYÁLLÁS
         
         2.1.   AZ ING BEMUTATÁSA
         
                     (20)
                  
                  
                     Az ING az ING Groep N.V. holding anyavállalatból áll, amely az ING Bank N.V.-n (a továbbiakban: ING Bank) keresztül ellenőrzi az ING banki tevékenységét, valamint az ING Verzekeringen N.V.-n (a továbbiakban: ING Insurance) keresztül az ING biztosítási tevékenységét.
                  
               
                     (21)
                  
                  
                     Szegmensek szerinti beszámolójában az ING lakossági banki, kereskedelmi banki és ING Direct üzletágra osztja az ING Bankot. Ezzel szemben az ING Insurance földrajzi alapú beszámolási struktúrát alkalmaz: Insurance Benelux (amely magában foglalja az ING holland biztosítási vállalkozását, a „Nationale Nederlanden”-t (amely „NN”-ként is ismert), az Insurance Central & rest of Europe-ot, az Insurance US-t és Insurance Asia/Pacific-ot). Az ING üzleti szegmenseinek részletesebb bemutatása megtalálható a 2012-es szerkezetátalakítási határozat (20)-(37) preambulumbekezdéseiben.
                  
               
                     (22)
                  
                  
                     Az 1. sz. táblázat összefoglalja az ING főbb pénzügyi adatait a 2007-2011-es időszakban. Annak ellenére, hogy az ING 2010-ben és 2011-ben nyereséges volt, nem fizetett osztalékot a részvényeseinek. Ennek következtében Hollandia részére sem fizetett kamatszelvényeket.
                     
                        1   táblázat
                     
                     
                        Az ING főbb pénzügyi mutatói 2007-2011
                     
                     
                                 Év
                              
                              
                                 2007
                              
                              
                                 2008
                              
                              
                                 2009
                              
                              
                                 2010
                              
                              
                                 2011
                              
                           
                                 Összes jövedelem (millió EUR)
                              
                              
                                 73 672 
                              
                              
                                 64 248 
                              
                              
                                 46 928 
                              
                              
                                 54 105 
                              
                              
                                 55 794 
                              
                           
                                 Nettó eredmény (millió EUR-ban)
                              
                              
                                 9 238 
                              
                              
                                 – 868 
                              
                              
                                 –1 006 
                              
                              
                                 2 810 
                              
                              
                                 5 766 
                              
                           
                                 Eszközök összesen (milliárd EUR-ban)
                              
                              
                                 1 313 
                              
                              
                                 1 332 
                              
                              
                                 1 164 
                              
                              
                                 1 247 
                              
                              
                                 1 279 
                              
                           
                                 Saját tőke összesen (milliárd EUR-ban)
                              
                              
                                 37 
                              
                              
                                 17 
                              
                              
                                 34 
                              
                              
                                 41 
                              
                              
                                 47 
                              
                           
                                 A CT1-értékpapírok fennálló elvi összege (milliárd EUR-ban)
                              
                              
                                  
                              
                              
                                 10 
                              
                              
                                 5 
                              
                              
                                 5 
                              
                              
                                 3 
                              
                           
               2.2.   A 2012-ES SZERKEZETÁTALAKÍTÁSI HATÁROZATBAN JÓVÁHAGYOTT SZERKEZETÁTALAKÍTÁSI TERV
         
                     (23)
                  
                  
                     Jelenleg az ING a 2009. október 22-i szerkezetátalakítási tervet valósítja meg, a 2012-es szerkezetátalakítási határozat mellékletében felsorolt kötelezettségvállalások alapján. Egy nyomonkövetési ügygondnok kíséri figyelemmel, hogy az ING hogyan hajtja végre többek között a WUB kötelezettségvállalást, valamint ING és az ING Direct Europe részére meghatározott kötelezettségvállalást az árdiktálási tilalom tiszteletben tartására.
                  
               2.3.   A MEGMENTÉSI HATÁROZAT ÉS A 2012-ES SZERKEZETÁTALAKÍTÁSI HATÁROZAT ALAPJÁT KÉPEZŐ KÖTELEZETTSÉGVÁLLALÁSOK MEGVALÓSÍTÁSÁVAL KAPCSOLATOS PROBLÉMÁK
         
            A feltőkésítési intézkedés ismételt bejelentése
         
         
                     (24)
                  
                  
                     Az ING csak akkor köteles Hollandiának kifizetni a kamatszelvényeket a CT1-értékpapírok tekintetében, ha a törzsrészvényekre osztalékot fizet. A megmentési határozat meghozatalakor az ING kijelentette, hogy amennyiben a piaci körülmények lehetővé teszik, folytatni fogja a fennálló osztalékpolitikáját. Azonban mivel 2010-ben és 2011-ben az ING nem fizetett osztalékot, 2011. november 21-én Hollandia azon kötelezettségvállalásának megfelelően, amelyen a megmentési határozat alapult, ismételten bejelentette a feltőkésítési intézkedést. Az ismételt bejelentésre vonatkozó kötelezettségvállalás célja az volt, hogy biztosítsa az elégséges ellentételezést, tekintve a kamatszelvények kifizetésének bizonytalanságát, amely a CT1-értékpapírok természetéből fakad.
                  
               
            A WUB kötelezettségvállalás végrehajtásával és a biztosítás értékesítésére vonatkozó kötelezettségvállalásokkal kapcsolatos nehézségek (16) – e kötelezettségvállalások módosítása a szerkezetátalakítási támogatás összeegyeztethetőségének biztosítása érdekében
         
         
                     (25)
                  
                  
                     2010 őszén az ING piaci felmérést szervezett annak kiderítése érdekében, hogy érdekli-e a piaci szereplőket a WUB megvásárlása. Az ING számos piaci szereplőt megkeresett (17), de nem nagyon volt tényleges érdeklődés a WUB iránt. A nyomonkövetési ügygondnok a 2010. szeptemberi, 2010. novemberi és 2011. januári jelentéseiben beszámolt az említett piaci felmérésről (18). Ezért Hollandia átalakította a WUB kötelezettségvállalást, a módosításról pedig értesítette a Bizottságot. Az új tervben szereplő elképzelések szerint a WUB egyes részeit integrálnák az NN Bankba, amely az ING európai biztosítási üzletágának részét képezi. Erre a struktúrára, amely szerint a WUB bizonyos részeit beépítenék az NN Bankba, és amely szerint az ING megtartaná az eredeti jelzáloghitel-portfólió jelentős részét (34 milliárd EUR összegben), Hollandia és az ING a Van Gogh forgatókönyvként hivatkozik.
                  
               
                     (26)
                  
                  
                     A WUB kötelezettségvállalás végrehajtásával kapcsolatos problémákon kívül az ING Insurance értékesítésére vonatkozó kötelezettségvállalás megvalósítása is gondot okozott az ING-nek. Az ING eredetileg olyan elsődleges nyilvános ajánlattétel útján (initial public offering, a továbbiakban: IPO) kívánta végrehajtani az ING Insurance értékesítésére vonatkozó kötelezettségvállalást, amely az egész Insurance üzletágat érintette volna, később azonban egyetlen IPO helyett két külön IPO mellett döntött, amelyek közül az egyik az EurAsia-ra (19), a másik pedig az Egyesült Államokra vonatkozott. Tekintettel azonban Európa romló gazdasági és piaci környezetére, az ING módosította az EurAsia Insurance üzletágra vonatkozó egyetlen IPO alaphelyzeti elképzelést, és olyan további lehetőségeket kíván vizsgálni, amelyek lehetővé teszik az EurAsia Insurance üzletág néhány elemének különálló értékesítését.
                  
               
                     (27)
                  
                  
                     Hollandia szerint a makrogazdasági és a szabályozási fejlemények, a kedvezőtlen értékelések és az ING kitettsége az egész ágazatot érintő kérdéseknek mind késleltette az ING Insurance értékesítését. A makrogazdasági környezettel kapcsolatban elmondható, hogy a hosszú távú kamatok tovább csökkentek mind Hollandiában, mind az Egyesült Államokban, melynek következtében nőttek a biztosítótársaságok kötelezettségei. Ráadásul az európai államadósság-válság fokozódása is hatással volt az életbiztosítók eszközértékeire. Bizonytalanság uralkodik a Szolvencia II szabályok (20) körül, ami az állami befektetők és az ipari partnerek számára megnehezíti a biztosítótársaságok pontos értékelését. Hollandia úgy véli, hogy romlottak az értékelési mérőszámok, és az európai és egyesült államokbeli életbiztosításokkal kapcsolatos mutatók történelmi mélypontot értek el a saját tőke könyv szerinti értékének 0,4-szerese közeli értékkel (amely még alacsonyabb, mint a 2009 második felében tapasztalt 0,9-szeres érték).
                  
               
                     (28)
                  
                  
                     Ráadásul […] (*1) a Nationale Nederlandennél fennáll […] a Hollandiában ágazati szinten jelentkező visszaélésszerű értékesítések (az ún. Woekerpolissen) ügyét övező bizonytalanság. Az ING Insurance US tekintetében az ING jelezte ezt […] a VA termékek tekintetében, amelyek az ING Insurance US eredménykimutatásának jelentős részét alkotják (21).
                  
               
                     (29)
                  
                  
                     Ebben a helyzetben az ING 2013 végéig már nem fogja tudni értékesíteni a biztosítási üzletágát, amit Hollandia is megerősített a Bizottság eljárás megindításáról szóló határozatára adott válaszában.
                  
               
            Az ING Direct Italia állítólagos agresszív árképzési stratégiája
         
         
                     (30)
                  
                  
                     Egy 2011. december 5-i levélben a Mediobanca azt állította, hogy az ING árdiktáló magatartást tanúsított az olasz piacon, ezzel pedig megszegte a részére előírt árdiktálási tilalmat. Pontosabban azt állította, hogy 2011 szeptemberének negyedik hetében (szeptember 19-25. között) az ING Direct Italia 3,5 %-ról (az előző héten érvényes kamatláb, amely legalább 2011 júniusának negyedik hete óta érvényben volt) 4,2 %-ra emelte az új ügyfelek számára a 12 havi bruttó kamatlábat, ezáltal árdiktáló szerepbe került. A Mediobanca szerint az ING Direct Italia új ajánlata miatt 2011 szeptemberének utolsó hetében (szeptember 26-30. között) a Banca Sistema valamennyi ügyfele tekintetében 4,25 %-ra emelte a 12 havi bruttó kamatlábát, amivel – legalábbis elméletben – versenyképesebbé tette a termékét (22).
                  
               III.   AZ ELJÁRÁS MEGINDÍTÁSÁRÓL SZÓLÓ HATÁROZAT INDOKOLÁSA
         
         
                     (31)
                  
                  
                     Az eljárás megindításáról szóló határozatban a Bizottság az alábbi kétségeit közölte a Hollandia által javasolt módosításokkal, valamint azzal kapcsolatban, hogy a szóban forgó módosítások továbbra is képesek-e biztosítani a feltőkésítési intézkedés és a szerkezetátalakítási támogatás összeegyeztethetőségét a belső piaccal:
                  
               
            A feltőkésítési intézkedés megfelelő ellentételezésével kapcsolatos kétségek
         
         
                     (32)
                  
                  
                     Úgy tűnik, az ING a lehetőségeket kihasználó ellentételezési stratégiát követett a CT1-értékpapírok tekintetében, ami ellentétesnek tűnik az osztalékfizetési politikával kapcsolatban korábban kinyilvánított szándékaival. A Bizottság szerint úgy tűnik, hogy az ING olyan osztalékfizetési politikát követett, amely korlátozta a kamatszelvényeknek az állam részére történő kifizetését, miközben az ING olyan helyzetben volt, hogy fizethetett volna osztalékot az elért nyereségből. Ezért a Bizottság úgy találta, hogy a CT1-értékpapírok ellentételezési feltételeire vonatkozó magatartási korlátozások hiányában a feltőkésítési intézkedést – módosítások nélkül – a továbbiakban nem tekintheti összeegyeztethetőnek a belső piaccal, a Bizottság által a megmentési határozat (32) preambulumbekezdésében kifejtett fenntartásokkal összhangban.
                  
               
                     (33)
                  
                  
                     Úgy tűnt, hogy különösen nagy szükség van a magatartási korlátozásokra az „állami támogatásokkal kapcsolatos arbitrázs” esetében; ilyenkor a kedvezményezett olyan stratégiai döntéseket hoz, amelyekkel minimalizálni próbálja a megtérülést, amelyet a tagállam megkapott volna, ha a kedvezményezett a szokásos üzletvitel szerint járt volna el. A Bizottság szerint ilyen korlátozás lehet az ellentételezés növelése, a visszafizetési ütemterv tisztázása, illetve ezen intézkedések valamilyen kombinációja.
                  
               
            A szerkezetátalakítási támogatás összeegyeztethetőségének biztosítása érdekében javasolt kötelezettségvállalás-módosítással kapcsolatos kétségek
         
         
                     (34)
                  
                  
                     Az ING a fenti (4) preambulumbekezdésben leírtak szerint javasolta a WUB alapvető részeinek integrálását az NN Bankba. A Bizottságot értesítették arról a javaslatról, amely szerint a WUB-ot az újonnan létrehozott NN Bankba való integrálását követően kívánják értékesíteni. Az eljárás megindításáról szóló határozat (39)-(78) preambulumbekezdéseiben ismertetett pénzügyi információk és előrejelzések előzetes értékelése alapján a Bizottság kétségeit fejezte ki a tekintetben, hogy az NN Bank különálló gazdálkodó egység lenne, valamint hogy annak értékesítése ugyanolyan értékű lenne versenyjogi szempontból, mint az eredeti WUB kötelezettségvállalás.
                  
               
                     (35)
                  
                  
                     A Bizottság különösen azzal kapcsolatban adott hangot kétségeinek, hogy az NN Bank hatókörét és termékkínálatát tekintve hasonló lenne a WUB kötelezettségvállaláshoz (mivel az előbbinek alacsonyabb volt a piaci részesedése és a pénzügyi mutatói, mint az utóbbinak), valamint nem volt meggyőződve arról, hogy az NN Bank eléggé megerősödik ahhoz, hogy a közeljövőben komoly szereplővé váljon.
                  
               
                     (36)
                  
                  
                     Továbbá a Bizottság kételkedett abban is, hogy az NN Bank olyan helyzetbe kerülhetne, amelyben független piaci szereplőként járhatna el. A Bizottság a rendelkezésére álló információ alapján nem tudta kielégítően megállapítani, hogy az NN Bank kritikus nagyságú-e, valamint hogy megfelelő finanszírozással rendelkezik-e üzleti tevékenységének fenntartásához és bővítéséhez. Az említett információ alapján nem volt megállapítható a jogi személy életképessége sem. Ezenkívül a Bizottság számára az is kérdéses volt, hogy a legfrissebb rendelkezésre álló információk szerinti piaci fejlemények mellett továbbra is fenntartható-e az ING Insurance 2013-ig történő értékesítésének ütemterve – amely értékesítésnek elvileg biztosítania kellene az új bank függetlenségét –, és a Bizottság aktualizált értékesítési ütemtervet kért az ING Insurance Europe tekintetében. Mindezek alapján a Bizottság kétségét fejezte ki azzal kapcsolatban, hogy a javasolt módosítás továbbra is biztosítaná-e a támogatás összeegyeztethetőségét.
                  
               
            Az ING Direct Italia árképzési magatartásával kapcsolatos kétségek
         
         
                     (37)
                  
                  
                     A Bizottság úgy döntött, hogy megvizsgálja az ING Direct Italia árképzési magatartását. Ha megerősítést nyerne, hogy az ING Direct a Mediobanca által említett árképzési magatartást tanúsította, az kétségeket vetne fel azzal kapcsolatban, hogy az ING tiszteletben tartotta-e azt a kötelezettségvállalást, amelyen a megmentési határozat alapult, vagyis hogy tartózkodik üzleti tevékenysége olyan bővítésétől, amelyre nem törekedett volna, ha nem hozták volna meg a feltőkésítési intézkedést. A bizottsági vizsgálat arra a kérdésre is kiterjedt, hogy az ING Direct árképzési stratégiájának értékelése szempontjából releváns piac a megtakarítási és a jelzálogtermékek általános piacát jelenti-e vagy az internetes megtakarítási és jelzálogtermékek specializáltabb piacát.
                  
               IV.   HARMADIK FELEK ÉSZREVÉTELEI
         
         
                     (38)
                  
                  
                     A Bizottság az alábbi harmadik felek észrevételeit szerezte be:
                  
               
            Az ING észrevételei
         
         
                     (39)
                  
                  
                     Az ING szerint a megmentési határozatban szereplő ismételt bejelentési kötelezettségvállalás csupán azt teszi lehetővé a Bizottság számára, hogy értékelje annak valószínűségét, hogy az ING legalább évi 10 % ellentételezést fog fizetni.
                  
               
                     (40)
                  
                  
                     AZ ING 2009. december 21-én 500 millió (5 milliárd EUR névértékű) CT1-értékpapírt vásárolt vissza, ami 15 % megtérülést jelentett Hollandia számára. Ezenkívül 2011. május 13-án az ING további 200 millió (2 milliárd EUR névértékű) CT1-értékpapírt vásárolt vissza, ami 19,5 % megtérülést jelentett Hollandia számára, ezáltal Hollandiának a visszafizetett 7 milliárd EUR összegen évi 17 %-os teljes megtérülése keletkezett. Ezért Hollandia szerint nincs alapja azoknak az aggályoknak, amelyek szerint az államnak nem lesz legalább évi 10 %-os teljes megtérülése.
                  
               
                     (41)
                  
                  
                     Az ING szerint a megmentési határozat nem vette figyelembe (és nem is tudta figyelembe venni) a következő évek eseményeit (az államadósság-válságot). A 2012-es szerkezetátalakítási határozatban a Bizottság elfogadta az ING szerkezetátalakítási tervét, amelyben az ING jelezte, hogy várhatóan csak 2013-tól lesz képes osztalékfizetéseket teljesíteni a törzsrészvényekre. Ezért semmi nem adott okot arra, hogy azt feltételezzék, hogy 2008 és 2013 között az ING osztalékot fog fizetni. Az eljárás megindításáról szóló határozatra válaszul az ING kijelentette, hogy osztalékpolitikája nem a lehetőségek kihasználására irányult. Bár 2010-ben és 2011-ben az ING nyereséges volt, nyereségét vissza kellett tartania az új Bázel III követelmények szerinti tőkeszintek elérése érdekében (23).
                  
               
                     (42)
                  
                  
                     Az ING leszögezte, hogy a Van Gogh forgatókönyv jobb lehetőséget biztosít a Bizottság számára célja elérésére, vagyis egy életképes és versenyképes, az ING által megtartott üzletágtól különálló üzleti egység létrehozására.
                  
               
                     (43)
                  
                  
                     A Van Gogh forgatókönyv szerint az NN Bank több ügyfelet fog elérni, és sokkal erősebb lakossági márka alatt fog működni a WUB kötelezettségvállalásban vázoltaknál. A Van Gogh forgatókönyv ezenkívül hosszabb távú portfólió-finanszírozást tartalmaz, mint a WUB kötelezettségvállalás, melynek eredménye egy olyan bank, amely versenyelőnnyel rendelkezik a jelenlegi piacokon, mivel változatos finanszírozási lehetőségekkel rendelkezik, és nincsenek korábbi szolgáltatásai (back book). A WUB-bal való egyesülés által az NN Bank jó pozícióba kerül ahhoz, hogy terjeszkedjen a jelenlegi nehéz piaci helyzetben.
                  
               
                     (44)
                  
                  
                     Az ING Insurance Europe IPO folyamatáig az ING Insurance Europe és a WUB továbbra is az ING többi részétől elkülönülten fog működni függetlenségük biztosítása érdekében. Ezenkívül az ING további korlátozó intézkedéseket javasolt a WUB-ból és az újonnan létrehozott NN Bankból létrejött integrált jogi személy függetlenségének garantálására. Az ING szerint tehát a Van Gogh forgatókönyv megfelel a Bizottság céljainak, sőt meg is haladja azokat.
                  
               
                     (45)
                  
                  
                     Az ING felhívta a figyelmet, hogy nincs bizonyíték arra, hogy az ING Direct Italia megsértette volna az árdiktálási tilalmat. Megalapozatlan a Mediobanca arra vonatkozó panasza, hogy az ING Direct Italia betartotta-e az árdiktálási tilalmat. A Mediobanca mindössze egy konkrét esetet említett (2011 szeptemberéből), amely azonban ténybeli tévedést tartalmaz, mivel a Banca Sistema kedvezőbb kamatlábat kínált, mint az ING. Így különösen megemlítendő, hogy a Banca Sistema már 2011. augusztus 30-án is 4,25 %-os kamatlábat kínált, amelyet a Bizottság részére 2012. június 13-án szolgáltatott információ is bizonyít.
                  
               
                     (46)
                  
                  
                     Az ING szerint alaptalanok a Bizottság azzal kapcsolatos aggályai, hogy az ING támogatás nélkül elérhette volna-e a piaci részesedését. Az ING bebizonyította, hogy nem növekedett az olaszországi piaci részesedése, mióta megkapta a támogatást. Mindenesetre az ING-nek nyújtott egyik támogatás sem kapcsolódott az ING Direct Europe-hoz (beleértve az ING Direct Italiát is).
                  
               
                     (47)
                  
                  
                     Az ING kijelenti, hogy nem folytatott nagy kockázattal járó stratégiát. Az ING által a befektetésein elkönyvelt veszteségek, valamint a hitelveszteségek fedezésére elkülönített tartalékok (loan loss provisions, a továbbiakban: LLP-k) a válság, valamint azon konkrét kockázatmentesítő intézkedések eredményeként keletkeztek, amelyeket az ING azért hozott, hogy védekezzen a válság hatásaival szemben.
                  
               
                     (48)
                  
                  
                     Az ING kijelenti, hogy a Bizottság, a nyomonkövetési ügygondnok és az ING megállapodása szerint az árdiktálási tilalom tekintetében az egész piac (online és offline, a kisebb és a nagyobb versenytársakat is lefedve) az irányadó. Az ING-nek továbbá az a véleménye, hogy nincs értelme megkülönböztetni a pénzügyi termékek online és offline piacát, mivel már nem léteznek tisztán online, illetve offline bankok.
                  
               
            A De Nederlandsche Bank NV észrevételei
         
         
                     (49)
                  
                  
                     A De Nederlandsche Bank NV (a továbbiakban: DNB) a hollandiai pénzügyi intézmények prudenciális felügyelője, és e minőségében kíván reagálni az alábbi kérdésekre:
                     
                                 —
                              
                              
                                 a feltőkésítési intézkedés ellentételezésének megfelelősége és az ING azon döntése, hogy nem fizet osztalékot három egymást követő évben;
                              
                           
                                 —
                              
                              
                                 a WUB értékesítés felváltása a Van Gogh forgatókönyvvel
                              
                           
               
                     (50)
                  
                  
                     Az ellentételezés kérdésével kapcsolatban a DNB azt állítja, hogy – véleménye szerint – az ING nem volt abban a helyzetben, hogy osztalékot fizessen a részvényeseinek. Ezzel kapcsolatban a DNB kifejtette, hogy – egyéb tényezők változatlanságát feltételezve (24) – az osztalékfizetés csökkenti az adott szervezet tőkéjét, ezért azt prudenciális szempontból meg kell vizsgálni. Továbbá a DNB elmagyarázta, hogy a prudenciális értékelések a jövőre vonatkoznak, tehát figyelembe veszik például a változó jogszabályi követelményeket. A DNB konkrétan a Bázel III bevezetésére utal, amely jelentősen meg fogja emelni a bankokra vonatkozó tőkekövetelményeket. A DNB szerint „a legjelentősebb módszer ezen új követelmények betartására a nyereség visszatartása”. A DNB elmondta, hogy 2010-ben és 2011-ben is folyamatos párbeszédet folytatott az ING-vel, amely során az ING igyekezett maximalizálni az állami támogatás visszafizetését, azon nyomás mellett, hogy tőkehelyzetének prudenciális szempontból elfogadhatónak kellett maradnia. Ennek eredményeként az ING tőkehelyzete nem tette lehetővé az osztalékfizetést, illetve azt, hogy bármilyen más tevékenységbe fogjon, amely tovább rontaná az ING alapvető tőkehelyzetét.
                  
               
                     (51)
                  
                  
                     A DNB kifejtette véleményét a Van Gogh forgatókönyv megvalósíthatóságával kapcsolatban is. A DNB azzal érvelt, hogy ha elszigetelten nézi a WUB-ot, üzleti tevékenységének túlnyomó többsége eszközorientált (kölcsönök), és nem kötelezettségorientált (megtakarítások). Ennek megfelelően hozzátartozik a WUB eszközorientált üzleti modelljéhez, hogy mindig lesz bizonyos mértékű lakossági finanszírozási hiánya. Figyelembe véve, hogy milyen nehéz a jelenlegi gazdasági helyzetben elegendő nagybani finanszírozást szerezni, elengedhetetlen a WUB számára, hogy olyan erős anyavállalatot találjon, amely jelentős finanszírozási összegeket tud a rendelkezésére bocsátani életképességének biztosítása érdekében. A WUB finanszírozási hiánya miatt a DNB érthetőnek tartja, hogy az ING nem talált olyan vevőt a WUB-ra, aki hajlandó és képes lett volna rendelkezésre bocsátani azt a jelentős összegű finanszírozást, amelyre a WUB-nak szüksége van.
                  
               
                     (52)
                  
                  
                     A DNB szemszögéből nézve a Van Gogh forgatókönyv legnagyobb előnye a WUB kötelezettségvállaláshoz képest az, hogy a WUB eszközalapja – amely a Van Gogh forgatókönyv keretében átadásra kerül – kisebb, mint a WUB kötelezettségvállalás szerinti eszközalap. Ezen eszközök fedezéséhez kevesebb finanszírozásra van szükség, ami alapján a Van Gogh forgatókönyv életképesebb javaslat. A DNB végül megjegyezte, hogy nem fogadta volna el, ha az NN Bank egy nagyobb eszközorientált szervezetet vásárol fel, azonban a Van Gogh forgatókönyvben szereplő vállalat mérete prudenciális szempontból elfogadható megoldás.
                  
               
            A Nationale Nederlanden (25)
            észrevételei
         
         
                     (53)
                  
                  
                     A Nationale Nederlanden megosztotta véleményét az NN Bank Van Gogh forgatókönyv szerinti életképességéről és versenyképességéről. A Nationale Nederlanden kijelentette, hogy nincs kétsége az NN Bank életképességét illetően, valamint hogy az összevont NN Bank és WUB versenyképesebb lesz, mint a két különálló társaság. Ezzel kapcsolatban a Nationale Nederlanden megemlítette az NN Bank kiegyensúlyozottabb és sokrétűbb üzleti modelljét, erősebb mérlegét, amely várhatóan stabil hozzáférést biztosít a finanszírozáshoz (ami kulcsfontosságú a versenyben való sikerességhez), azt, hogy 2,5 millió ügyfélhez lesz hozzáférése, valamint átfogóbb elosztási modelljét és márkájának nagyobb ismertségét.
                  
               
                     (54)
                  
                  
                     A Nationale Nederlanden vonzóbbnak tartja azt a bankot, amely nem rendelkezik fizikai fiókhálózattal, mint azt, amelynek a hagyományos fiókhálózattal járó működési költségei vannak. A folyószámlákat illetően úgy véli, hogy sokkal inkább stratégiai terhet jelentene az NN Bank számára, mintsem versenyelőnyt, ha folyószámlákat kínálna.
                  
               
                     (55)
                  
                  
                     A Nationale Nederlanden azzal zárta mondandóját, hogy a Van Gogh forgatókönyv gyorsabban fogja bővíteni a lakossági banki tevékenységek funkcióit és nagyságrendjét, mint ahogy azt az NN Bank önállóan tehette volna.
                  
               
            A WUB üzemi tanácsának észrevételei
         
         
                     (56)
                  
                  
                     A WUB üzemi tanácsa közölte észrevételeit a Van Gogh forgatókönyvvel kapcsolatban, és jelezte, hogy valóban biztosítani kell, hogy az új bank hosszú távon életképes legyen. Az üzemi tanács felsorolt néhány példát, hogy ennek érdekében mely területeken kell majd az új banknak dinamikus politikát kialakítania (termékinnováció a jelzáloghitelekre vonatkozóan várható új kormányzati politika fényében, új fejlesztések a közvetítőkkel kapcsolatban, új értékesítési csatornák és információtechnológia).
                  
               
                     (57)
                  
                  
                     Az üzemi tanács szorgalmazta a Bizottság gyors döntését, mivel az a WUB dolgozóinak is érdekében áll.
                  
               
            A WUB észrevételei
         
         
                     (58)
                  
                  
                     A WUB igazgatósága kifejtette nézetét a WUB integrálása utáni új NN Bank életképességéről és versenyképességéről. Az igazgatóság szerint a társaság több okból kifolyólag is életképes és versenyképes.
                  
               
                     (59)
                  
                  
                     Először is az igazgatóság véleménye szerint egy olyan kisebb banknak, mint az NN Bank, olyan erős anyavállalatra van szüksége, mint a Nationale Nederlanden, ami javítja például a nagybani piachoz való hozzáférés esélyét.
                  
               
                     (60)
                  
                  
                     Másodszor az igazgatóság megállapította, hogy a holland jelzáloghitel-piacon nehéz helyzet uralkodik, és a fő értékesítési csatorna (a független közvetítők) jelentős változásokon megy keresztül. Az új NN Bank képes lesz arra, hogy többféle értékesítésen alapuló stratégiát valósítson meg (például ügynökökön keresztül történő és közvetlen értékesítés).
                  
               
                     (61)
                  
                  
                     Harmadszor az igazgatóság további értéket lát abban, hogy a Nationale Nederlanden jó hírnévvel rendelkezik a piacon.
                  
               
                     (62)
                  
                  
                     Végül az igazgatóság megjegyezte, hogy a Van Gogh forgatókönyv lehetővé fogja tenni, hogy az NN Bank egyetlen szervezetre és egyetlen márkanévre összpontosítsa a forrásait. Ennélfogva javul a szervezeten belüli hatékonyság és a társaság versenyre gyakorolt hatása.
                  
               
                     (63)
                  
                  
                     Zárómegjegyzésként az igazgatóság megemlítette még azt is, hogy a Van Gogh forgatókönyv jelenleg az egyetlen keresztülvihető értékesítési lehetőség.
                  
               
                     (64)
                  
                  
                     A WUB független felügyelőbizottsági tagjai egy külön levélben fejezték ki, hogy támogatják az igazgatóság álláspontját, és határozottan közölték, hogy egyetértenek az igazgatóság levelével.
                  
               
            A Vereniging Eigen Huis észrevételei
         
         
                     (65)
                  
                  
                     A Vereniging Eigen Huis, a holland lakástulajdonosok egyesülete, amely 700 000 holland jelzálogadóst képvisel, „Uw hypotheek als melkkoe” [„A jelzáloghiteled mint fejőstehén”] címmel benyújtott egy dokumentumfilmet, amely a holland jelzáloghitel-piacról szól (olyan ügyekkel foglalkozik mint a jelzáloghitelek egyre növekvő ára Hollandiában, a hollandiai versenyhelyzet változása, valamint az árdiktálási tilalmak.) Az egyesület szerint ez az információ jelentős a harmadik értékelés szempontjából (vagyis az ING Direct Italia árképzési magatartásának értékelése szempontjából).
                  
               
            Hollandia reakciója a harmadik felek észrevételeire
         
         
                     (66)
                  
                  
                     Hollandia tudomásul vette, hogy harmadik felek észrevételeket tettek a WUB és a Van Gogh forgatókönyv megvalósíthatóságával kapcsolatban. Minden hozzászóló támogatja, és az eredeti WUB kötelezettségvállalás elfogadható alternatívájának tartja a Van Gogh forgatókönyvet. Továbbá Hollandia tudomásul vette a DNB megjegyzését, amely szerint a Van Gogh forgatókönyv prudenciális szempontból elfogadható megoldást jelent.
                  
               
                     (67)
                  
                  
                     Az észrevételek átolvasása után Hollandia továbbra is biztos benne, hogy a Van Gogh forgatókönyv életképes és versenyképes új szereplőt eredményezne a holland lakossági piacon. Ezenkívül Hollandia nyugtázta a bizonytalan időszak által – többek között – a munkavállalókra és más érdekelt felekre gyakorolt negatív hatással kapcsolatos gondolatokat is. Hollandia reméli, hogy az ING szerkezetátalakítási tervének módosításairól szóló határozat kellőképpen megnyugtatja majd a WUB-ot és annak munkavállalóit. Végül a Vereniging Eigen Huis észrevételeivel kapcsolatban Hollandia megjegyezte, hogy a dokumentumfilm a holland jelzáloghitel-piacra vonatkozik, és javasolta, hogy ebben a kérdésben keressék meg a holland versenyhatóságot. Hollandia megjegyezte, hogy a Bizottság által vizsgálandó harmadik kérdés a Mediobanca arra vonatkozó panaszaihoz kapcsolódik, hogy az ING Direct betartotta-e az árdiktálási tilalmat Olaszországban.
                  
               V.   HOLLANDIA ÁLLÁSPONTJA
         
         5.1.   AZOK A GAZDASÁGI FEJLEMÉNYEK, AMELYEK BEFOLYÁSOLTÁK AZ ING-T A 2009. OKTÓBER 22-I SZERKEZETÁTALAKÍTÁSI TERV VÉGREHAJTÁSÁBAN
         
                     (68)
                  
                  
                     Hollandia szerint a jelenlegi európai válságot nem lehetett előre látni, amikor 2009. október 22-én az ING benyújtotta a szerkezetátalakítási tervét, és a válság hatása egyértelműen nem jelent meg az ekkor benyújtott pénzügyi előrejelzésekben.
                  
               
                     (69)
                  
                  
                     A nehéz helyzet ellenére az ING Bank továbbra is jó pénzügyi eredményeket ért el. 2011-ben (júliusban és októberben) az ING Bank részt vett az Európai Bankhatóság (a továbbiakban: EBH) által szervezett uniós szintű stresszteszteken (26). 2012 júniusától az EBH a Core Tier 1 esetében új, 9,0 %-os célt határozott meg, amelynek az ING meg tudott felelni. Az ING a biztosítások terén is jelentős erőfeszítéseket tett teljesítménye javítására, a fedezet növelésére, valamint arra, hogy felkészítse a biztosítótársaságait az önálló működésre.
                  
               
                     (70)
                  
                  
                     Mindemellett az ING finanszírozási és likviditási helyzete továbbra is megfelelő volt. Például az ING nem élt az EKB által 2011 decemberében, illetve 2012 márciusában rendelkezésre bocsátott hosszú lejáratú refinanszírozási műveletekkel.
                  
               
                     (71)
                  
                  
                     Az államadósság-válság eredményeként az ING-t például jelentős veszteségek érték görög államkötvény portfóliója tekintetében, melyet a görög magánszektor bevonása miatt majdnem 80 %-kal le kellett értékelnie. Ez a leértékelés körülbelül 1 milliárd EUR halmozott veszteséget okozott az ING-nek.
                  
               5.2.   HOLLANDIA ÚJ JAVASLATA
         
                     (72)
                  
                  
                     2012. október 31-én Hollandia új javaslatot nyújtott be a Bizottsághoz, amely a 2009. október 22-i szerkezetátalakítási tervre vonatkozó módosításokat tartalmazott, és az volt a célja, hogy válaszoljon az eljárás megindításáról szóló határozatban felvetett aggályokra, hogy új határidőket érjen el az ING Insurance értékesítése tekintetében, valamint hogy meghosszabbítsa a szerkezetátalakítási időszakot.
                  
               
            A WUB kötelezettségvállalást felváltó NN Bank kötelezettségvállalás
         
         
                     (73)
                  
                  
                     Hollandia új javaslata az NN Bank értékesítésével kapcsolatban az eljárás megindításáról szóló határozat (39)-(78) preambulumbekezdéseiben ismertetett javaslatra alapoz. Az új javaslat szerint az integrált NN Banknak körülbelül 3 milliárd EUR jelzáloghitellel és az ehhez tartozó finanszírozással kellene rendelkeznie a könyveiben (27), míg az ING könyveiben 34 milliárd EUR szerepelne a jelzáloghitel-portfólióból, amelyet részben az NN Bank kezelne.
                  
               
            Szerkezet és termékösszetétel
         
         
                     (74)
                  
                  
                     Hollandia megújítja kötelezettségvállalását, hogy az ING értékesítési céllal egy új társaságot hozzon létre a szóban forgó tagállamban (a továbbiakban: az értékesítendő üzleti egység), amely társaságot az ING jelenlegi holland lakossági banki üzletágából fogják kimetszeni. Ennek azt kell eredményeznie, hogy az új társaság önálló, és az ING által megtartott üzletágtól különálló, életképes és versenyképes üzleti egység legyen. Az új társaság a már elkülönített WUB egyes részeiből, valamint a Nationale Nederlanden (NN Bank) nemrégiben létrehozott banki részlegének jelenlegi (korlátozott) tevékenységeiből fog állni.
                  
               
                     (75)
                  
                  
                     Az értékesítendő üzleti egység az ING Insurance/Investment Management (IM) Europe alá fog kerülni – amely hosszú távon stratégiailag elkötelezett a holland lakossági piac iránt –, és a Nationale Nederlanden márka alatt fog működni (NN Bankként), saját finanszírozási lehetőségekkel és átfogó értékesítési hálózattal. Ennek eredményeként az NN Bank legkésőbb 2015. december 31-én értékesítésre kerül az ING Insurance Europe részeként. Az értékesítés valószínűleg egy IPO folyamaton keresztül fog végbemenni.
                  
               
                     (76)
                  
                  
                     Az NN Banknak széles körű, koherens termékkínálata lesz, ideértve a jelzáloghiteleket, megtakarításokat, banki életjáradékokat, befektetéseket és fogyasztói hiteltermékeket, valamint a Nationale Nederlanden alapvető lakossági biztosítási termékeit (amelyek csak életbiztosítási termékekből, valamint vagyon- és balesetbiztosítási termékekből állnak). Az NN Bank egy integrált többcsatornás értékesítési modellen keresztül fogja elérni az ügyfeleket, melynek keretében az egész országot lefedő független pénzügyi tanácsadókat és ügynököket fog alkalmazni a bonyolult pénzügyi helyzetekkel és termékekkel kapcsolatos tanácsadás körében, valamint egyre nagyobb arányban fogja használni az internetet és a call-centereket az értékesítés és szolgáltatásnyújtás céljából. Ezek az értékesítési csatornák együttesen több mint 2,5 millió Nationale Nederlanden ügyfélhez biztosítanak hozzáférést.
                  
               
                     (77)
                  
                  
                     Az NN Bank várható mérlege az NN Bank 2012. július 11-én benyújtott üzleti terve alapján a következő:
                     
                        1   ábra
                     
                     
                        Az NN Bank üzleti terve (millió EUR-ban)
                     
                     
                                 
                                    Eszközök
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Jelzálogkölcsönök
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Fogyasztói hitelügyletek
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Pénzeszközök és pénzeszköz-egyenértékesek
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Saját tőke
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Kötelezettségek
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 
                                    Az ügyfelek betétei
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Takarékbetétek
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Vállalati megtakarítások/levensloop
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Banki életjáradékok - jelzálogok
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Banki életjáradékok - Lijfrente
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Nagybani finanszírozás
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 ING Banki finanszírozás
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Tőkepiacok
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    RWA-k
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 
                                    Tier-1 arány
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
               
            Sajáttőke-arányos nyereség
         
         
                     (78)
                  
                  
                     A Van Gogh forgatókönyv szerinti új üzleti terv – ideértve a kiegészítő kötelezettségvállalásokat is – öt év után körülbelül [7-12] %-os sajáttőke-arányos nyereséget (return on equity, a továbbiakban: RoE) irányoz elő, hosszú távon pedig [9-15] %-osra nő majd a RoE.
                  
               
            A fő termékekkel kapcsolatos termelési célkitűzések
         
         —   Jelzálogkölcsönök
         
                     (79)
                  
                  
                     A jelzáloghitelek esetében az NN Bank átlagban legalább évi [1,5-6] milliárd EUR új terméket fog nyújtani (beleértve az ING Bank tulajdonában lévő (az NN név alatt futó) portfóliót is), ami a holland piac teljes jelzáloghitel-nyújtásának [2-9] %-át teszi majd ki, legfeljebb évi [2-8] milliárd EUR összeggel 2013 (28) –2015 során. Ha ezek a feltételek nem teljesülnek, az ING az alábbiakat vállalja:
                     
                                 —
                              
                              
                                 a jelzáloghitelek átadása útján átadja az egyéni ügyfelekkel fennálló kapcsolatait az NN Banknak (az ING Bank jelzáloghitel-ügyfeleinek tett egyedi ajánlatok alapján (29), (30)); és
                              
                           
                                 —
                              
                              
                                 az ügyfél, illetve az NN Bank minden további költsége nélkül átadja az érintett jelzáloghitelek tulajdonjogát; és
                              
                           
                                 —
                              
                              
                                 lehetővé teszi az NN Bank számára az ING Bank értékesítési csatornáinak használatát annak érdekében, hogy felajánlhassa az NN Bank jelzáloghiteleit az ING Bank ügyfeleinek a szóban forgó célkitűzések elérése érdekében.
                              
                           
               —   Fogyasztói hitelügyletek
         
                     (80)
                  
                  
                     2013. december 31-éig a fogyasztói hitelügyletek terén az NN Bank évente legalább [10-100] millió EUR értékű új terméket fog értékesíteni, amely a holland piac teljes fogyasztói hiteltermék-értékesítésének legalább [0,5-4] %-át jelenti (31). 2015. december 31-éig az NN Bank évente legalább [40-140] millió EUR értékű új terméket fog értékesíteni, ami 2015. december 31-i adatok szerint a holland piac teljes fogyasztói hitelezésének legalább [0,5-6] %-át fogja jelenteni, legfeljebb [100-200] millió EUR-val. Ha ezek a feltételek nem teljesülnek, az ING az alábbiakat vállalja:
                     
                                 —
                              
                              
                                 az ING Bank Netherlands (32) fogyasztói hitelügyletek portfóliójának átadása útján átadja az egyéni ügyfelekkel fennálló kapcsolatait az NN Banknak (33); és
                              
                           
                                 —
                              
                              
                                 az ügyfél, illetve az NN Bank minden további költsége nélkül átadja az érintett fogyasztói hitelek tulajdonjogát.
                              
                           
               —   Fizetési lehetőség
         
                     (81)
                  
                  
                     Az ING vállalja, hogy fizetési lehetőséget is biztosít az NN Bank számára egy NN márkanevű hitelkártya formájában, amely az ügyfélnek legfeljebb annyi költséggel fog járni, mint egy betéti kártya. Az NN márkanévvel ellátott hitelkártya tulajdonosainak az ING az érintett hitelkártya kibocsátásától kezdve három évig, de legfeljebb 2015. december 31-ig díjmentesen hozzáférést biztosít a bankjegykiadó automatáihoz (ATM-eihez).
                  
               
                     (82)
                  
                  
                     Az ING a holland adatvédelmi szabályok betartása mellett 350 000 ügyfelének marketinglevelet fog küldeni az NN Bankról. Az ING-nek lehetősége lesz elmagyarázni az ügyfeleinek, hogy azért küldik a levelet, hogy az ING megfeleljen az Unió állami támogatásokra vonatkozó szabályainak.
                  
               
            Összekapcsolt tilalom
         
         
                     (83)
                  
                  
                     Az ING vállalja annak biztosítását, hogy az ING Bank éves jelzáloghitel-nyújtása (ide nem értve a megújításokat) legfeljebb [2-4]-szeresen fogja meghaladni az NN Bank által nyújtott új kölcsönöket. Az ING által nyújtott új kölcsönök egy adott negyedévben nem haladhatják meg az NN Bank által az azonos negyedévben nyújtott új kölcsönök [2,5-5]-szörösét, valamint féléves szinten az NN Bank által nyújtott új kölcsönök [2,25-4,5]-szörösét. Ha az NN Bank által éves szinten nyújtott új kölcsönök összege meghaladja a [2-8] milliárd EUR-t, az ING Bank által nyújtott új kölcsönökre nem érvényesül korlátozás (vagyis ha hat hónapon keresztül az NN Bank által nyújtott új kölcsönök összege meghaladja az [1-4] milliárd EUR-t, az ING által a következő félévben nyújtott új kölcsönök összegére nem vonatkozik semmilyen korlátozás).
                  
               
                     (84)
                  
                  
                     Az ING által nyújtott új kölcsönök (bele nem értve a megújításokat) és az NN Bank által nyújtott új kölcsönök közötti [2-4]-szeres arány a Hollandia által benyújtott 2. ábrában található értékeken alapul. 2011 januárjától 2012 júniusáig (amely időszak tekintetében Hollandia adatokat szolgáltatott) az éves átlagos kölcsönnyújtás összege [5-15] milliárd EUR volt, amelyet ha elosztunk az évi [1,5-6] milliárd EUR-val (vagyis az NN Bank általi minimális kölcsönnyújtással, amelyre az ING kötelezettséget vállalt), megfelel a meghatározott aránynak.
                     
                        2.   ábra
                     
                     
                        Az ING által 2011 folyamán és 2012 első felében nyújtott új jelzáloghitelek
                     
                     Jelzáloghitelek Hollandia: új hitelek és megújítások (ide nem értve a WUB jelzáloghiteleket)
                     
                        
                     
                                 ÖSSZEGEK × 1 millió EUR
                              
                              
                                 2011. jan.
                              
                              
                                 2011. febr.
                              
                              
                                 2011. márc.
                              
                              
                                 2011. ápr.
                              
                              
                                 2011. máj.
                              
                              
                                 2011. jún.
                              
                              
                                 2011. júl.
                              
                              
                                 2011. aug.
                              
                              
                                 2011. szept.
                              
                           
                                 új hitelek
                              
                              
                                 878 
                              
                              
                                 835 
                              
                              
                                 1 020 
                              
                              
                                 856 
                              
                              
                                 921 
                              
                              
                                 888 
                              
                              
                                 762 
                              
                              
                                 679 
                              
                              
                                 549 
                              
                           
                                 megújítások
                              
                              
                                 [500-1 000 ]
                              
                              
                                 [300-800]
                              
                              
                                 [300-800]
                              
                              
                                 [500-1 000 ]
                              
                              
                                 [500-1 000 ]
                              
                              
                                 [500-1 000 ]
                              
                              
                                 [600-1 100 ]
                              
                              
                                 [600-1 200 ]
                              
                              
                                 [600-1 200 ]
                              
                           
                                  
                              
                              
                                 2011. okt.
                              
                              
                                 2011. nov.
                              
                              
                                 2011. dec.
                              
                              
                                 2012. jan.
                              
                              
                                 2012. febr.
                              
                              
                                 2012. márc.
                              
                              
                                 2012. ápr.
                              
                              
                                 2012. máj.
                              
                              
                                 2012. jún.
                              
                           
                                 új hitelek
                              
                              
                                 485 
                              
                              
                                 369 
                              
                              
                                 466 
                              
                              
                                 403 
                              
                              
                                 421 
                              
                              
                                 624 
                              
                              
                                 627 
                              
                              
                                 571 
                              
                              
                                 547 
                              
                           
                                 megújítások
                              
                              
                                 [600-1 200 ]
                              
                              
                                 [500-1 000 ]
                              
                              
                                 [600-1 200 ]
                              
                              
                                 [600-1 200 ]
                              
                              
                                 [500-1 000 ]
                              
                              
                                 [400-900]
                              
                              
                                 [600-1 200 ]
                              
                              
                                 [600-1 200 ]
                              
                              
                                 [600-1 200 ]
                              
                           
               
                     (85)
                  
                  
                     Az NN Bank indokolatlan késedelem nélkül köteles havonta adatokat és előrejelzéseket szolgáltatni az ING-nek az új kölcsönnyújtásokkal kapcsolatban (új ajánlatok, elfogadott ajánlatok). A felső határ betartását a Kadaster által közzétett adatok alapján fogják ellenőrizni. (34)
                     
                  
               
                     (86)
                  
                  
                     A (85) preambulumbekezdésben szereplő korlátozás 2013. január 1-től2015. december 31-ig érvényes. Az NN Bank elindításáig tartó átmeneti időszakban az ING vállalja, hogy évente az [1,5-6] milliárd EUR összeg legfeljebb [2-4]-szeresének megfelelő ([3-24] milliárd EUR) új kölcsönt fog nyújtani (bele nem értve a megújításokat). Az ING negyedévente beszámol a haladásról.
                  
               
            Önfinanszírozási kötelezettségvállalás
         
         
                     (87)
                  
                  
                     Az NN Bank jelentős részben önmagát fogja finanszírozni a lakossági megtakarításokon és a biztosítási üzletágból származó többletfinanszírozáson keresztül, amelyet szükség szerint külső finanszírozással egészít ki. A Nationale Nederlanden hozzáféréssel rendelkezik a növekedéshez és a jelzáloghitelek nyújtásához szükséges forrásokhoz és tőkéhez, ami a jelenlegi piaci helyzetben versenyelőnyt jelent.
                  
               
                     (88)
                  
                  
                     Az NN Banknak‐ saját magának kell finanszíroznia a mérlegét. Az NN Bank finanszírozási profiljának összhangban kell lennie az üzleti tervben javasolt mérleg-előirányzatokkal. Az ING abszolút értékben kifejezve nem növeli az NN Bank finanszírozását az NN Bank üzleti tervében az adott év tekintetében szereplő összegek fölé; 2015-ben az ING által nyújtandó maximális finanszírozás 2,7 milliárd EUR lesz.
                  
               
                     (89)
                  
                  
                     Az ING által 2015 végén biztosítandó (legfeljebb 2,7 milliárd EUR összegű) finanszírozást forgalomképes értékpapírok formájában kell nyújtani, olyan formában, hogy az ING piaci áron fedezett vagy fedezetlen adósleveleket, például fedezett kötvényeket vagy lakossági jelzálog-fedezetű értékpapírokat (residential mortgage-backed securities – RMBS) vásárolhat. Az adósleveleket az ING-től különböző befektetők is megvásárolhatják. Az adóslevelek 100 %-ának ötéves vagy hosszabb futamidővel kell rendelkezniük a kibocsátáskor, 66 %-uknak legalább hétéves futamidővel, 33 %-nak pedig tíz évnél hosszabb futamidővel. A szokásos piaci feltételek melletti árat vagy magának az értékpapírnak az ára határozza meg, vagy – ha az ING az értékpapír egyetlen vevője – hasonló értékpapíroknak a nyomonkövetési ügygondnok által javasolt másodlagos piaci árai.
                  
               
                     (90)
                  
                  
                     Az NN Bank finanszírozási összege (az összes betét és a nagybani finanszírozás) (35) az alaphelyzeti előrejelzésekhez képest az első évben legalább 75 %-nak, a második évben 80 %-nak, a harmadik évben pedig 85 %-nak felel meg (a nagybani finanszírozás nem haladhatja meg az [1-4] milliárd EUR-t).
                  
               
                     (91)
                  
                  
                     Ha a szabályozási környezet és/vagy a piaci körülmények miatt a tényleges finanszírozás az említett összeghatárok alatt marad, melynek következtében módosítani kell a mérlegben szereplő előrejelzéseket, az ING ezt a tényt jelenti a nyomonkövetési ügygondnoknak és a Bizottságnak. A nyomonkövetési ügygondnok a Bizottsággal folytatott tanácskozás alapján intézkedéseket javasol az NN Bank életképességének megvédése érdekében, melyeket a Bizottságnak jóvá kell hagynia.
                  
               
                     (92)
                  
                  
                     Az ING finanszírozásának szintjét az NN Bank elindításától kezdve – azaz attól a pillanattól kezdve, amikor az NN Bank ismertetett struktúrája működésbe lép – 2015. december 31-ig évente felül kell vizsgálni.
                  
               
                     (93)
                  
                  
                     Ha az NN Bank üzleti tervében szereplő finanszírozási előirányzatok nem teljesülnek az adott év végéig, az ING az alábbi, a (94)-(96) preambulumbekezdésekben ismertetett korrekciós intézkedéseket hozza.
                  
               
                     (94)
                  
                  
                     Az első év után az ING további 50 000 ING ügyfélnek küld marketinglevelet az NN Bankról, ha a tényleges finanszírozás az első év szerinti alaphelyzeti előirányzat 80 %-a alatt marad, illetve további 100 000 ING ügyfélnek, ha a tényleges finanszírozás 75 % alatt van. A második év után az ING további 100 000 ING ügyfélnek küld marketinglevelet az NN Bankról, ha a tényleges finanszírozás a második év szerinti alaphelyzeti előirányzat 85 %-a alatt marad, illetve további 150 000 ING ügyfélnek, ha a tényleges finanszírozás 80 % alatt van. A levelek a holland adatvédelmi szabályoknak megfelelően kerülnek kiküldésre. Az ING-nek lehetősége lesz elmagyarázni az ügyfeleinek, hogy azért van szükség a levelekre, hogy az ING megfeleljen az Unió állami támogatásokra vonatkozó szabályainak.
                  
               
                     (95)
                  
                  
                     Az első év után az ING további 1 millió EUR marketing költségvetést biztosít az NN Banknak, ha a tényleges finanszírozás az első év szerinti alaphelyzeti előirányzat 80 %-a alatt marad, illetve 2 millió EUR-t, ha a tényleges finanszírozás 75 % alatt van. A második év után az ING további 2 millió EUR marketing költségvetést biztosít az NN Banknak, ha a tényleges finanszírozás a második év szerinti alaphelyzeti előirányzat 85 %-a alatt marad, illetve 4 millió EUR-t, ha a tényleges finanszírozás 80 % alatt van. A harmadik év után az ING további 5 millió EUR marketing költségvetést biztosít az NN Banknak, ha a tényleges finanszírozás a harmadik év szerinti alaphelyzeti előirányzat 85 %-a alatt marad, illetve 6 millió EUR-t, ha a tényleges finanszírozás 80 % alatt van. Az NN Bank az említett marketing-költségvetéseket új közvetlen értékesítési marketing célokra használja fel (36).
                  
               
                     (96)
                  
                  
                     Ha a 2015. évi tényleges finanszírozás a 2015-re vonatkozó alaphelyzeti előrejelzés 85 %-a alatt marad, az ING a (94)-(95) preambulumbekezdésekben szereplő korrekciós intézkedéseken kívül két évre (2017. december 31-ig) meghosszabbíthatja az ING ATM-jeihez való ingyenes hozzáférést az NN-márkájú hitelkártya-tulajdonosok számára.
                  
               
                     (97)
                  
                  
                     A Bizottság az ING Insurance Europe, illetve az NN Bank több mint 50 %-ának értékesítését követően vagy pedig 2015. december 31-ig (amelyik hamarabb bekövetkezik) értékeli a (73)-(96) preambulumbekezdésekben meghatározott kötelezettségvállalásokat. A kötelezettségvállalások – eltérő rendelkezés hiányában – azon a napon járnak le, amikor az ING Insurance Europe, illetve az NN Bank több mint 50 %-át értékesítették.
                  
               
                     (98)
                  
                  
                     Az NN Bank létrehozását a jelenleg kijelölt nyomonkövetési ügygondnok felügyeli. Az ING csak az ING Insurance Europe legalább 50 %-ban történő értékesítéséig biztosít finanszírozást az NN Banknak, amit a nyomonkövetési ügygondnok felügyel. A finanszírozás elhatárolása körében a vezérelv az lesz, hogy lehetővé teszi az NN Bank és az NN Insurance számára egy integrált kereskedelmi stratégia megfelelő végrehajtását a lakossági biztosítási és a lakossági banki termékek és szolgáltatások terén.
                  
               
                     (99)
                  
                  
                     Az ING az NN Bank értékesítését (az ING Insurance Europe és az NN Bank több mint 50 %-os értékesítését) követően egy legfeljebb 12 hónapig tartó átmeneti időszak alatt tartózkodik attól, hogy aktívan megszerezze az NN Bank ügyfeleit azon termékek tekintetében, amelyeket az NN Bank a jelen határozat elfogadásakor nyújt az érintett ügyfeleknek.
                  
               
            Tőkésítés
         
         
                     (100)
                  
                  
                     Az NN Bank üzleti tervének megvalósításával a WUB meglévő jelzáloghitel-portfóliójának egy részét az ING tartja meg. Kezdetben az NN Bank visszafogott mérleggel fog rendelkezni, melynek célja az lesz, hogy az eszközök és a források megfeleljenek egymásnak, valamint hogy a társaság gyorsan közepes méretű piaci szereplővé növekedjen. Az NN Bank megfelelő tőkésítéssel fog rendelkezni hosszú távú növekedési tervének megvalósításához: Az ING az általa megtartott portfólióval kapcsolatos gazdasági előnyöket (a portfólió (gazdasági) nyereségének nettó jelenértéke alapján 350 millió EUR) előre teljesített tőkejuttatás formájában átadja, valamint szükség esetén további tőkét biztosít (120 millió EUR erejéig), legkésőbb közvetlenül az értékesítés előtt (ha a Bázel III tőkeáttételi arány kötelezővé válik, és ha az NN Banknak tőkére van szüksége üzleti terve megvalósításához). Ha az NN Bank tőkésítése a tervezettek szerint alakul, az körülbelül 2016-ig biztosítja a növekedést, azt követően pedig az NN Bank már maga is képes lesz finanszírozni a növekedését. Összefoglalva, az ING viseli az általa megtartott jelzáloghitel-portfólióval kapcsolatos költségeket és kockázatokat (a lejáratig), a nyereséget pedig átadja az NN Banknak.
                  
               
                     (101)
                  
                  
                     Az ING vállalja, hogy az NN Banknál a Tier 1-be tartozó eszközök legalább 12 %-ot fognak képviselni (ami jelentősen meghaladja a jogszabályokban előírt minimumkövetelményt) 2015. december 31-re vagy az ING Insurance /IM Europe vagy adott esetben az NN Bank 50 %-ot meghaladó értékesítésekor (amelyik esemény előbb bekövetkezik).
                  
               
            Értékesítési kötelezettségvállalás
         
         
                     (102)
                  
                  
                     Az ING 2015. december 31-ig 2008. harmadik negyedévének adataihoz képest továbbra is körülbelül 45 %-kal fogja csökkenteni mérlegét értékesítések útján (37) vagy a mérleg nagyságának csökkentését célzó egyéb intézkedések (például a portfóliók kiürítése) útján (38). A mérleg vállalt csökkentése a 2008. év harmadik negyedévének adatain alapul, és nem veszi figyelembe az organikus növekedés, a devizaárfolyamok változásainak, valamint a kamatlábak változásainak lehetséges hatását, illetve az esetleges új szabályozói követelményekből adódó további növekedéseket, például abban az esetben, ha a bankoknak az egész Unióra kiterjedő új szabályozások miatt jelentősen nagyobb fizetőképességi puffereket kell fenntartaniuk.
                  
               
                     (103)
                  
                  
                     Az ING nem fogja korlátozni üzleti egységei mérlegének organikus növekedését (azaz a nem a felvásárlásokkal kapcsolatos növekedését). Az ING-nek továbbra is általános politikája, hogy az ügyfelei által rábízott pénzeszközökben bekövetkező növekedést főként arra használja fel, hogy fokozza a reálgazdaságnak (társaságok és fogyasztók) való hitelezést, valamint továbbra is csökkenti a kereskedelmi jelzálog-fedezetű értékpapírokon és az RMBS-eken belüli, magasabb kockázatú eszközosztályoknak való kitettségét. Nem fog új, közvetlen ingatlanpiaci kitettségének növelésére irányuló kezdeményezéseket indítani (39), ami megfelel az ING általános kockázatmentesítési politikájának.
                  
               
                     (104)
                  
                  
                     Az ING vállalja, hogy az ING által már értékesített, kifuttatott vagy befejezett, a 2012-es szerkezetátalakítási határozat (77) preambulumbekezdésében és a legfrissebb féléves előrehaladási jelentésben felsorolt jogi személyeken/üzleti tevékenységeken kívül 2013. december 31-ig az ING Insurance Asia, 2014. december 31-ig az ING Insurance US, 2015. december 31-ig (40) pedig az ING Insurance Europe tevékenységének több mint 50 %-át értékesíti (41). Ezenkívül az amerikai biztosítási üzletág tekintetében az ING vállalja, hogy annak legalább 25 %-át értékesíti 2013. december 31-ig. (42)
                     
                  
               
                     (105)
                  
                  
                     Ha valamely üzletágban az ING részesedése feletti ellenőrzést több mint 50 %-ban értékesítik (részvényekben mérve), úgy tekintendő, hogy teljesítették az értékesítési követelményt. Ilyen esetben az ING elveszíti az igazgatóságban a többséget, az üzletág pedig eltávolításra kerül a mérlegből (a Nemzetközi Pénzügyi Beszámolási Standardok számviteli szabályainak megfelelően). Az ING a fennmaradó részesedéseit a következők szerint értékesíti: (i) ING Insurance Europe: 2018. december 31-ig; (ii) ING Insurance US: 2016. december 31-ig; és (iii) ING Insurance Asia: 2016. december 31-ig.
                  
               
                     (106)
                  
                  
                     Az ING vállalja, hogy megszünteti a dupla tőkeáttételt. Ennek érdekében a biztosítási üzletágak értékesítése során az értékesítésből befolyt bevételt a dupla tőkeáttétel csökkentésére fogják felhasználni – amennyiben nincs szükség a bevételre a fennmaradó biztosítási üzletágak tőkeáttételének elfogadható szinten tartásához –, amely végül a dupla tőkeáttétel teljes megszüntetéséhez vezet. Ettől elkülönülten, amennyiben a Bázel III vagy a Szolvencia II követelmények teljesítéséhez szükséges tőkén felül további tőke keletkezik, az ING csoportnak járó osztalékok további forrást jelenthetnek a dupla tőkeáttétel megszüntetésének felgyorsításához.
                  
               
            Módosított magatartási kötelezettségvállalások
         
         
            Felvásárlási tilalom
         
         
                     (107)
                  
                  
                     Hollandia vállalja továbbá, hogy az ING be fogja tartani a felvásárlások tilalmát.
                  
               
                     (108)
                  
                  
                     Az ING egy további időszak alatt – 2015. november 18-ig vagy addig, amíg az ázsiai, az amerikai (USA) és az európai biztosítási tevékenységének több mint 50 %-a értékesítésre nem kerül (amelyik esemény korábban bekövetkezik) – tartózkodik a pénzügyi intézmények felvásárlásától. (43) Az ING ugyanezen időtartamon belül tartózkodni fog továbbá minden olyan egyéb üzleti egység felvásárlásától, amely lassítaná a CT 1 értékpapírok Hollandiának történő visszafizetését.
                  
               
                     (109)
                  
                  
                     E tilalom ellenére az ING a Bizottság jóváhagyásával felvásárolhat üzleti egységeket, különösen akkor, ha ez elengedhetetlen a pénzügyi stabilitás vagy a verseny megvédéséhez az érintett piacokon.
                  
               
            Árdiktálási tilalom
         
         
                     (110)
                  
                  
                     Hollandia vállalja továbbá, hogy az ING Bank be fogja tartani az árdiktálás tilalmát.
                  
               
                     (111)
                  
                  
                     E kötelezettségvállalás nyomon követésére Hollandia az ING által előre kiválasztott és javasolt nyomonkövetési ügygondnokot nevez ki (a továbbiakban: az árdiktálási tilalom nyomonkövetési ügygondnoka). Az árdiktálási tilalom nyomonkövetési ügygondnokának kinevezését a Bizottságnak jóvá kell hagynia.
                  
               
            ING EU (nem ING Direct) > 5 % piaci részesedés
         
         
                     (112)
                  
                  
                     Hollandiára nem vonatkozik árdiktálási tilalom (jelzáloghitelek, megtakarítások, kis- és középvállalkozások (KKV-k), betétek, magánbanki szolgáltatások stb.). Azokra az EU-n belüli más nem ING Direct társaságokra, amelyek 5 %-nál nagyobb piaci részesedéssel rendelkeznek, a (113)-(114) preambulumbekezdésekben szereplő korlátozások vonatkoznak.
                  
               
                     (113)
                  
                  
                     Az ING az olyan uniós piacok vonatkozásában, amelyeken 5 %-nál nagyobb piaci részesedéssel rendelkezik, kizárólag a Bizottság előzetes jóváhagyásával nyújthat a három legkedvezőbb árakat nyújtó közvetlen versenytársáénál kedvezőbb árakat szabványosított ING termékekre (a 114 preambulumbekezdésben meghatározott piacokon). Ennek következtében az ING legfeljebb akkor adhat árajánlatot, ha legalább három jobb áron kínált termék van a piacon.
                  
               
                     (114)
                  
                  
                     E kötelezettségvállalás az ING alábbi termékpiacokon forgalmazott szabványosított termékeire korlátozódik: i. a lakossági megtakarítások piaca; ii. a lakossági jelzáloghitelek piaca; iii. magánbanki szolgáltatások, olyan mértékben, amennyiben azok jelzálogtermékekkel vagy megtakarítási termékekkel kapcsolatosak; vagy iv. KKV-k betétei (a KKV-t a szokásosan vagy jelenleg az ING által, annak az érintett országban található üzleti egysége által működtetettként meghatározó fogalommeghatározás szerint). Amint az ING tudomást szerez arról, hogy a három legjobb árakat nyújtó versenytársáénál kedvezőbb árakon kínálja termékeit, a lehető leghamarabb, indokolatlan késedelem nélkül (44) az e kötelezettségvállalással összhangban lévő szintre igazítja ki az árat. Amint az ING meghatározza az árait, megvizsgálja, hogy azok megfelelnek-e az árdiktálási tilalommal kapcsolatos korlátozásoknak. Az árdiktálási tilalom és az árkiigazításra vonatkozó jogi, valamint szabályozási korlátozások közötti konfliktus minimalizálása érdekében az ING legfeljebb három hónapra korlátozza piaci ajánlatainak érvényességét.
                  
               
            ING Direct EU
         
         
                     (115)
                  
                  
                     Ezen túlmenően az ING hosszú távú életképességének támogatása érdekében az ING Direct tartózkodni fog attól, hogy a Bizottság előzetes engedélye nélkül a szabványosított ING termékek tekintetében az Unión belüli lakossági jelzáloghitel- és lakossági megtakarítási piacokon kedvezőbb árat kínáljon, mint a legjobb árral rendelkező közvetlen versenytársa (45) (az adott termék piacán a legnagyobb piaci részesedéssel rendelkező tíz pénzügyi intézmény közül) (46). Ennek következtében az ING legfeljebb akkor adhat árajánlatot, ha legalább egy jobb áron kínált termék van a piacon. Az említett pénzügyi intézmények által kínált valamennyi ár (ideértve a második márkák és a leányvállalatok árait is) használható viszonyítási alapként.
                  
               
                     (116)
                  
                  
                     Amint az ING Direct tudomást szerez arról, hogy árdiktáló szerephez jutott egy uniós lakossági jelzálog- vagy lakossági megtakarítási piacon, a lehető leghamarabb, indokolatlan késedelem nélkül (47) az e kötelezettségvállalással összhangban lévő szintre igazítja ki az árat. Amint az ING Direct meghatározza az árait, megvizsgálja, hogy azok megfelelnek-e a korlátozásoknak. Az árdiktálási tilalom és az árkiigazításra vonatkozó jogi, valamint szabályozási korlátozások közötti konfliktus minimalizálása érdekében az ING Direct legfeljebb három hónapra korlátozza piaci ajánlatainak érvényességét.
                  
               
                     (117)
                  
                  
                     Ha a top tíz pénzügyi intézménytől származó legjobb áron alapuló irányadó értéket meghatározó árak száma tíznél kevesebb, a 11., 12., 13. stb. legnagyobb pénzügyi intézményt kell alkalmazni mindaddig, amíg tíz különböző pénzügyi intézmény ára rendelkezésre nem áll.
                  
               
                     (118)
                  
                  
                     Minden ország és termékcsoport tekintetében előre meghatározásra került a top tíz pénzügyi intézmény listája (a lista egy további technikai csatolmányban található, amely a nyomon követés alapját fogja képezni), amelyet 2013. június 30-ig fognak alkalmazni, időszakos felülvizsgálat mellett. 2013 második negyedévében az árdiktálási tilalom nyomonkövetési ügygondnoka (48) felülvizsgálja a listát, és szükség esetén változtatásokat javasol.
                  
               
                     (119)
                  
                  
                     Spanyolország, Franciaország és Olaszország esetében külön megállapodások születtek az irányadó értékekről. Olaszország esetében (alapvető kamatláb) az ING vállalja, hogy alacsonyabb árat állapít meg, mint Olaszország elsőszámú, alapvető kamatlába, a teljes megtakarítási piachoz viszonyítva (bele nem értve három réspiaci szereplőt: […]). Az új piacra lépőket az árdiktálási tilalom nyomonkövetési ügygondnoka értékeli. Az olasz változó megtakarítások promóciós árfolyamaira vonatkozó irányadó érték a top tíz pénzügyi intézmény alapján kerül meghatározásra. Minden egyes pénzügyi intézmény esetében a legmagasabb változó megtakarítási promóciós árfolyamot fogják figyelembe venni. Ha valamely pénzügyi intézmény nem kínál változó megtakarítási promóciós árfolyamot, a legmagasabb [1-12] havi lekötött betétre vonatkozó ajánlatot kell helyette figyelembe venni. Azonban ha a top tíz pénzügyi intézmény közül több mint [2-6] rendelkezik változó megtakarítási promóciós árfolyammal, az [1-12] havi lekötött betétek nem vehetők figyelembe. Az ING vállalja, hogy alacsonyabb árat állapít meg, mint az irányadó listában szereplő legjobb ajánlat. A kivételekkel kapcsolatos részletek és egyéb pontosítások a 118 preambulumbekezdésben említett csatolmányban találhatók.
                  
               
                     (120)
                  
                  
                     Ezenkívül az ING nem fog ösztönzőket (például készpénzjuttatást) ajánlani olyan megtakarítási számlák nyitásához, amelyek a kínált kamatlábbal együtt kedvezőbbek, mint a megtakarítási piacon kínált legmagasabb kamatláb és ösztönző kombináció. Továbbá kapcsolt termékek kínálása esetén (amelyek megtakarítási számlát is tartalmaznak), a csomagban található kamatlábak és ösztönzők kombinációja nem lehet magasabb, mint a megtakarítási piacon a hasonló csomagok közötti legmagasabb kamatláb és ösztönző. A csomagba beletartozik a termék árképzése is. Az ajánlat együttes összegének kiszámítása érdekében az ösztönzőből levonásra kerül az ING átlagos első befizetése a kampány tekintetében, tizenkét havi alapon, melynek eredménye a hatályos együttes kamatláb. Az ING Retail (49) esetében a csomagokat a három legjobb árral rendelkező közvetlen versenytárshoz kell hasonlítani. Az ING Direct esetében a csomagokat ahhoz a tíz pénzügyi intézményhez kell hasonlítani, amelyek az adott termék piacán a legnagyobb piaci részesedéssel rendelkeznek.
                  
               
                     (121)
                  
                  
                     Amennyiben a piaci változások miatt valamely irányadó érték kategóriájában nincs számottevő verseny akkor sem, ha minden pénzügyi intézményt számba vesznek, illetve ha a versenytársak i. hibás vagy hiányos információt szolgáltatnak az ügyfeleknek az ING árdiktálási tilalma tekintetében, vagy ii. az ING-t olyan kockázatnak próbálják kitenni, amely alapján megsértheti az árdiktálási tilalmat, az árdiktálási tilalom nyomonkövetési ügygondnoka a Bizottság meghallgatását követően javaslatot tesz, és igyekszik megállapodást elérni a Bizottság és az ING között a csatolmány szellemének és tartalmának megfelelő megoldás megtalálása érdekében.
                  
               
                     (122)
                  
                  
                     Az ING által az árdiktálási tilalommal kapcsolatban 2009-ben tett kötelezettségvállalások, amelyek a 2012-es szerkezetátalakítási határozat mellékletében találhatók, a jelen határozat elfogadását követően egy három hónapos átmeneti időszakra továbbra is hatályban maradnak. Az I. mellékletben szereplő módosított korlátozások a jelen határozat elfogadása után három hónappal lépnek hatályba. Az árdiktálási tilalom 2015. november 18-ig vagy addig alkalmazandó, amíg az ázsiai, az amerikai (USA) (50) és az európai biztosítási tevékenységének több mint 50 %-a értékesítésre nem kerül (amelyik esemény korábban bekövetkezik).
                  
               
            A szerkezetátalakítási időszak meghosszabbítása és a szerkezetátalakítási terv egyéb kötelezettségvállalásainak meghosszabbítása
         
         
                     (123)
                  
                  
                     Az ING a nem betétszámlákra irányuló finanszírozását továbbra is hosszabb távú finanszírozás felé fogja orientálni azáltal, hogy több egy évnél hosszabb lejáratú adósságpapírt bocsát ki. Ez a stratégia azzal jár, hogy tovább fog növekedni a kinn lévő hosszú távú (egy évnél hosszabb lejáratú) finanszírozás relatív hányada az ING mérlegének nem betétszámlákra vonatkozó részében. E stratégia sikere azon múlik, hogy kevésbé megterhelővé válnak-e a piaci körülmények.
                  
               
                     (124)
                  
                  
                     A Tier 1 és a Tier 2 értékpapírok igénybevételével kapcsolatban Hollandia vállalja, hogy az ING minden Tier 2 tőke és Tier 1 hibrid igénybevételt és visszavásárlást jóváhagyásra előterjeszt a Bizottságnál, 2014. november 18-ig vagy addig az időpontig, amíg az ING teljes mértékben vissza nem fizeti Hollandiának a CT1-értékpapírokat (beleértve az érintett CT1-értékpapírok kamatszelvényein felhalmozott kamatokat és a kilépési prémiumdíjakat), attól függően, hogy melyik esemény következik be hamarabb.
                  
               
                     (125)
                  
                  
                     Az ING nem köteles elhalasztani a hibridekre vonatkozó kamatszelvény-kifizetéseket.
                  
               
                     (126)
                  
                  
                     A holland hatóságok tudomásul veszik, hogy a Bizottság ellenzi, ha állami támogatásban részesülők a saját tőkéjüket (tőke és hátrasorolt tartozások) ellentételezik, ha tevékenységeik nem termelnek elegendő nyereséget, továbbá tudomásul veszik, hogy a Bizottság ebben az összefüggésben elviekben ellenzi a Tier 2 tőke és a Tier 1 hibridek igénybevételét.
                  
               
                     (127)
                  
                  
                     A (126) preambulumbekezdésben meghatározott korlátozástól függetlenül az ING jogosult lehívni az 1,25 milliárd EUR ING Verzekeringen NV hibridet (ISIN XS0130855108), amely az ellenőrzés megváltozását vonja maga után, és amelynek bekövetkeztekor az ING Verzekeringen NV lejárttá válna. Az említett instrumentum lehívása az előfeltétele annak, hogy a szükséges szerkezetátalakítás körében lehetővé váljon egy különálló biztosítási vállalkozás létrehozása. Az ellenőrzés megváltozásáról szóló szakasz az Insurance Asia értékesítésekor lép életbe.
                  
               
                     (128)
                  
                  
                     Hollandia vállalja, hogy az ING tartózkodni fog a feltőkésítési intézkedést versenyelőnyként alkalmazó tömeges forgalmazástól.
                  
               
                     (129)
                  
                  
                     Hollandia vállalja, hogy az ING szerkezetátalakításának teljes körű végrehajtása eltérő rendelkezés hiányában – például az ING Insurance üzletágban fennmaradó érdekeltség (vagyis az 50 % alatti érdekeltség) értékesítése esetében – 2015. december 31-ig befejeződik.
                  
               
            Visszafizetési ütemezés
         
         
                     (130)
                  
                  
                     Az ING az alábbi ütemterv szerint fizeti vissza a fennmaradó 300 000 000 Core Tier 1 értékpapírt Hollandiának: i. 2012. november 26-ig1 125 millió EUR, ii. 2013. november 26-ig1 125 millió EUR, iii. 2014. március 31-ig1 125 millió EUR és iv. 2015. május 15-ig1 125 millió EUR, a visszafizetési ütemezésben az alábbiakban szereplő részleteknek megfelelően.
                     Visszafizetési ütemezés
                     (milliárd EUR)
                     50 % felár/felhalmozott kamat
                     visszavásárlás
                     visszaváltás névértéken átváltással
                     Annak érdekében, hogy a teljes kifizetés pontosan 4,5 milliárd EUR legyen, az ING-nek, nagyon kis részben, érvényesítenie kell a CT1-értékpapírok átváltási lehetőségét, mivel a 150 %-on történő visszavásárlás kamatfelhalmozással fog járni, ha nem valósul meg minden év május 13-ig. Ilyen átváltás esetén (amelynek ismertetése szintén a jelen kötelezettségvállalás körében, az alábbiakban található), a holland állam a névértéken, készpénzben történő visszavásárlást választja.
                  
               
                     (131)
                  
                  
                     A szóban forgó visszafizetés túlnyomórészt a CT1-értékpapírok Hollandiától történő visszavásárlása és a kapcsolódó 50 %-os felár megfizetése útján valósul meg. Az ütemezés eredményeként összesen 4,5 milliárd EUR kerül visszafizetésre, amely pontosan 12,5 %-os általános BMR-nek felel meg, amely meghaladja a megmentési határozatban említett, összességében legalább 10 %-os megtérülést. Az ING csak annyiban él ezzel az átváltási lehetőséggel, amennyiben kamatszelvény-fizetésekre van szükség, és/vagy felhalmozott kamatot kell fizetni, amivel kapcsolatban a bevételnek összesen 4,5 milliárd EUR-nak kell lennie. Ilyen esetben, ha a kamatszelvény és/vagy a felhalmozott kamatok kifizetésének eredményeként a bevétel meghaladja a 4,5 milliárd EUR-t, a többletet levonják az 50 %-os felárból vagy – adott esetben – jóváírják a felárral szemben. Az, hogy a teljes visszafizetés 4,5 milliárd EUR összegnek feleljen meg, úgy is elérhető, ha a fennmaradó értékpapírok egy részét arányosan átváltják, ahelyett, hogy visszavásárolnák őket. A fennmaradó kifizetések (névleges, felár, kamatszelvény és/vagy felhalmozott kamatok) összesen 4,5 milliárd EUR-t tesznek ki.
                  
               
                     (132)
                  
                  
                     A fent említett ütemtervben szereplő részletek tényleges visszafizetése a DNB jóváhagyásától függ.
                  
               
                     (133)
                  
                  
                     Az ING arra törekszik, hogy a lehető leghamarabb visszafizesse a Hollandiának járó összegeket, ezért az ING gyorsítani fogja a kifizetéseket, amennyiben az az adott pénzügyi körülmények között elfogadható. Ha az ING meggyorsítja a kifizetéseket, az értelemszerűen egy 12,5 %-ot meghaladó BMR-t fog eredményezni (51).
                  
               
                     (134)
                  
                  
                     Ha valamely visszafizetendő részletet részben vagy egészben nem lehet teljesíteni, az ING a következő részlet megfelelő növelésével pótolja azt. Hollandia vállalja, hogy ismételten bejelenti a feltőkésítési intézkedést, ha az ING két egymást követő részletet egyáltalán nem fizet be.
                  
               
                     (135)
                  
                  
                     Ha az ING 2015. május 15-ig nem fizeti ki a 4,5 milliárd EUR-t az ütemezésnek megfelelően, a holland állam vállalja, hogy ismételten bejelenti a feltőkésítési intézkedést.
                  
               
            Hollandia további megjegyzései a CT1-értékpapírok visszafizetésével kapcsolatban
         
         
                     (136)
                  
                  
                     A visszafizetési ütemezéssel kapcsolatban nem szabad elfelejteni, hogy a CT1-értékpapírok feltételei szerint az ING – a feltőkésítési intézkedés engedélyezését követő három év eltelte után – szabadon választhatott a CT1-értékpapírok 150 %-on történő visszafizetése és aközött, hogy az értékpapírokat egy az egyhez alapon részvényre váltja át (amely esetben Hollandia 100 %-os árfolyamon kérhetne készpénzben történő visszafizetést). Hollandia emlékeztetett arra, hogy az ING-nek a CT1-értékpapírok részvényekre történő átváltására való joga 2011. november 12-én lépett érvénybe.
                  
               
                     (137)
                  
                  
                     Hollandia kiemelte, hogy az ING 4,5 milliárd EUR teljes visszafizetését tartalmazó ütemterve csak nagyon korlátozott mértékben él az átváltási joggal. A jelen határozatban szereplő visszafizetés 12,5 %-os BMR-t eredményez. […]
                  
               
                     (138)
                  
                  
                     Ezenkívül Hollandia tájékoztatta a Bizottságot, hogy a DNB 2012. október 22-én kerethatározatot hozott a jelen határozatban vizsgált értékesítési intézkedések alapján. Az értékesítési intézkedésekre vonatkozó általános jóváhagyáson kívül a DNB-nek a CT1-értékpapírok minden egyes részletének visszafizetését is jóvá kell hagynia a visszafizetéskor annak biztosítása érdekében, hogy a visszafizetés prudenciális szempontból elfogadható legyen. A DNB már jóváhagyta a névleges 750 millió EUR és a 2012. évre vonatkozó felárat magában foglaló 1 125 milliárd EUR visszafizetését. Hollandia biztos benne, hogy ha a piaci körülmények nem változnak számottevően, és az ING a tőketervének megfelelően teljesít, a DNB jóvá fogja hagyni az I. mellékletben tervezett részleteket.
                  
               
            Nyomonkövetési és ismételt bejelentési kötelezettségvállalás
         
         
                     (139)
                  
                  
                     2015. december 31-ig egy megfelelő képesítéssel rendelkező, az ING-től független nyomonkövetési ügygondnok folyamatosan és alaposan ellenőrzi az I. mellékletben meghatározott kötelezettségvállalások és kötelezettségek teljes körű, megfelelő teljesítését. Az a társaság, amely jelenleg ellátja ezt a feladatot, továbbra is nyomon követi a Van Gogh forgatókönyv szerinti és az I. mellékletben szereplő valamennyi kötelezettségvállalást, kivéve az árdiktálási tilalom nyomon követését. Az árdiktálási tilalmat egy új ügygondnok, az árdiktálási tilalom nyomonkövetési ügygondnoka fogja figyelemmel kísérni. A két ügygondnok kinevezését és teljesítményét a Bizottság hat hónap eltelte után – azt követően pedig rendszeresen – felülvizsgálja. A szerkezetátalakítási folyamat során kinevezett ügygondnokok költségeit az ING viseli.
                  
               
                     (140)
                  
                  
                     Az ING és Hollandia vállalja, hogy a szerkezetátalakítási terv végrehajtásáról készült előrehaladási jelentéseket 2013. december 31-ig hathavonta, azt követően pedig, 2018-ig vagy az ING Insurance üzletág teljes körű értékesítéséig évente benyújtja a Bizottsághoz.
                  
               
                     (141)
                  
                  
                     Ha az ING nem teljesített valamely, az értékesítésekkel vagy az NN Bankkal kapcsolatos, 2015-ben teljesítendő kötelezettségvállalást, Hollandia ismételten bejelenti a Bizottságnál a feltőkésítési intézkedést.
                  
               5.3.   TOVÁBBI INFORMÁCIÓ AZ ING DIRECTRŐL
         
                     (142)
                  
                  
                     Hollandia szerint a Mediobanca állítása téves, mivel a Banca Sistema 2011. augusztus 30-án 4,25 %-ra emelte a kamatlábát. Az ING bizonyítékot szolgáltatott arra vonatkozóan, hogy a Banca Sistema SI Conto! termékén kínált kamatláb 2011. augusztus 30-án 4,25 % volt.
                  
               
                     (143)
                  
                  
                     Hollandia szerint az ING olaszországi piaci részesedése a megtakarítások terén a 2008 végén – az állami támogatás odaítélésekor– fennálló [1-4] %-ról [1-4] %-ra csökkent 2011 végére.
                  
               
                     (144)
                  
                  
                     Hollandia elmagyarázta a Bizottságnak, hogy bár az ING úgy véli, hogy formailag betartotta az árdiktálási tilalmat Olaszországban, az ING hajlandó elfogadni egy módosított árdiktálási tilalmat annak érdekében, hogy elkerüljék a félreértéseket, és hogy megnyugtassák a Bizottságot, hogy elkerülhetők a MedioBanca panaszához hasonló panaszok. Egyes piacokon – mint például Olaszországban – az ING Direct olyan termékeket kínál, amelyek a hagyományos bankok kínálatában nem szerepelnek. Ennek eredményeként az ING Directnek az említett termékeket esetenként kisebb piaci szereplők kis tömegű termékeihez kellett viszonyítania. A módosított árdiktálási tilalom biztosítja, hogy az ING Direct árait a top tíz hagyományos pénzügyi intézmény (csoport) áraihoz viszonyítsák. A módosított árdiktálási tilalom (eljárási) pontosításokat és/vagy módosításokat is tartalmaz, például az árak azt követő kiigazításának ütemezésével kapcsolatban, hogy az ING tudomást szerzett árdiktálási pozíciójáról és a piaci ajánlatok érvényességére vonatkozó korlátról.
                  
               
                     (145)
                  
                  
                     Az ING Direct pénzügyi teljesítménye tekintetében Hollandia olyan információt szolgáltatott, amely szerint az ING Direct 608 millió EUR értékű értékvesztése a görög államkötvények 347 millió EUR összegnek megfelelő értékvesztésének köszönhető. További 187 millió EUR értékvesztés abból származik, hogy csökkent az ING Direct túlságosan koncentrált eszközöknek való kitettsége az ING által „Dél-Európaként” osztályozott régióban. A 187 millió EUR veszteség oka az volt, hogy értékesítettek 2,3 milliárd EUR értékű kitettséget a szóban forgó osztályban. Végül 74 millió EUR értékvesztés az ING Direct US RMBS portfóliójával volt kapcsolatos.
                  
               
                     (146)
                  
                  
                     A szolgáltatott adatok szerint a 2011. évi LLP-k szintje úgy oszlik meg, hogy 326 millió EUR-t rögzítettek az ING Direct USA tekintetében, más helyszínekkel kapcsolatban pedig csak 136 millió EUR-t.
                  
               VI.   ÉRTÉKELÉS
         
         
                     (147)
                  
                  
                     Ez a határozat a feltőkésítési intézkedés ismételt bejelentésével és a 2009. október 22-i szerkezetátalakítási terv módosításával, valamint a 2012-es szerkezetátalakítási határozatban jóváhagyott kötelezettségvállalásokkal kapcsolatos aggályok értékeléséről szól. Az említett aggályokra való reagálás érdekében Hollandia aktualizálta a korábban benyújtott szerkezetátalakítási tervét és kötelezettségvállalásait (52) (melyek a továbbiakban a módosításként is szerepelnek), és ez képezi a jelen értékelés alapját. A Bizottság jogosult jóváhagyni a szerkezetátalakítási terv és a kötelezettségvállalások módosítását, mivel szabad belátása szerint engedélyezheti az ilyen jellegű változtatásokat mindaddig, amíg azok megfelelnek az eredeti tervnek, illetve kötelezettségvállalásoknak abból a szempontból, hogy ugyanúgy biztosítják a támogatás belső piaccal való összeegyeztethetőségét, és nem vonnak maguk után további támogatást.
                  
               6.1.   AZ ING NEM KAP TOVÁBBI TÁMOGATÁST
         
                     (148)
                  
                  
                     A jelen módosítás nem jár további támogatással az ING javára.
                  
               
                     (149)
                  
                  
                     A Bizottság a 2012-es szerkezetátalakítási határozatban megállapította, hogy az ING több mint 15 milliárd EUR állami támogatást kapott, amelyből a feltőkésítési intézkedés 10 milliárd EUR-nak felel meg. Ezenkívül a Bizottság azt is megállapította, hogy a CT1-értékpapírok visszafizetési feltételeinek módosítása az ING javára szóló támogatást jelent.
                  
               
                     (150)
                  
                  
                     A Bizottság megjegyezte, hogy a bejelentett módosítások nem változtatnak a CT1-értékpapírok visszafizetési feltételein. Hollandia kötelezettségvállalása a visszafizetési ütemterv létrehozására összhangban van a megmentési határozatban jóváhagyott visszafizetési feltételekkel. A szóban forgó ütemterv lehetővé teszi a 150 %-on történő részleges visszavásárlást és a részleges átváltást (53). Jelenleg mindkét visszavásárlási mechanizmus lehetséges a megmentési határozatban taglalt feltételek alapján, amihez nincs szükség a CT1-értékpapírok visszafizetési feltételeinek módosítására. Az, hogy jelenleg mindkét mechanizmus rendelkezésre áll, eltér a 2009-ben fennálló helyzettől, amikor az ING egyetlen szerződéses lehetősége a 150 %-on történő visszafizetés volt, mivel az átváltás lehetősége csak három évvel a CT1-értékpapírok biztosítása után vált volna elérhetővé.
                  
               
                     (151)
                  
                  
                     A 2009-es helyzettel szemben Hollandia nem kötött olyan ad hoc megállapodást, ami alapján Hollandia befektetési döntést hozott volna valamilyen fennálló szerződés módosításának elfogadásával. Hollandiának az ING visszafizetési ütemtervével kapcsolatos kötelezettségvállalás tekintetében nem kellett befektetési döntést hoznia. Következésképpen a Bizottság úgy véli, hogy Hollandia semmilyen bevételről nem mondhatna le a visszafizetési ütemterv alapján.
                  
               
                     (152)
                  
                  
                     A Bizottság megjegyezte továbbá, hogy a megmentési határozatban szereplő, az ismételt bejelentésre vonatkozó kötelezettségvállalás nem ad alapot további támogatásokra. Ez az ismételt bejelentés kizárólag az összeegyeztethetőség kérdésével lehet kapcsolatos, amennyiben felvetődik annak kérdése, hogy Hollandia megfelelő ellentételezést fog-e kapni. Ezért az ING rögzített visszafizetési ütemtervével kapcsolatos kötelezettségvállalás kizárólag annak érdekében vizsgálandó, hogy megállapítsák a szerkezetátalakítási terv módosításainak összeegyeztethetőségét.
                  
               6.2.   A SZERKEZETÁTALAKÍTÁSI TÁMOGATÁS ÖSSZEEGYEZTETHETŐSÉGE
         
                     (153)
                  
                  
                     Mivel a bejelentett módosítások nem vonnak maguk után további állami támogatást az ING javára, úgy tekinthető, hogy a módosítások bizonyos kötelezettségvállalásokat más kötelezettségvállalásokkal helyettesítenek. A Bizottságnak ezért vizsgálnia kell, hogy az új kötelezettségvállalások szintén biztosítják-e a 2008-ban és 2009-ben nyújtott támogatás összeegyeztethetőségét (54).
                  
               
                     (154)
                  
                  
                     A 2012-es szerkezetátalakítási határozatnak az érintett támogatás összeegyeztethetőségével kapcsolatos következtetését mindaddig változatlanul fenn kell tartani, amíg megállapítható, hogy az új kötelezettségvállalások továbbra is biztosítják az életképességet, a terhek megfelelő megosztását, valamint a verseny torzulását megfelelően kezelő intézkedéseket (55).
                  
               
            Életképesség
         
         
                     (155)
                  
                  
                     Mivel nincs további támogatás, a Bizottság nem értékeli újból az ING életképességét. Mindössze azt vizsgálja meg, hogy a szerkezetátalakítási terv módosításai megkérdőjelezik-e 2012-es szerkezetátalakítási határozatban az ING életképességével kapcsolatban szereplő következtetést. A bejelentett módosítások kétféleképpen érintik az ING életképességét: az üzleti modell bonyolultságának csökkentésén, a dupla tőkeáttétel megszüntetésén, valamint az ING Direct árképzési stratégiájának fenntarthatóságán keresztül.
                  
               
                     (156)
                  
                  
                     A 2012-es szerkezetátalakítási határozatban a Bizottság az életképesség értékelését az ING azon kötelezettségvállalására alapozta, amely a dupla tőkeáttétel megszüntetésére és a tőkearányok növelésére irányult annak érdekében, hogy az ING jobb helyzetbe kerüljön a lehetséges kedvezőtlen gazdasági fejleményekkel való szembenézés és a váratlan veszteségek elnyelése szempontjából (56).
                  
               
                     (157)
                  
                  
                     Először is az Insurance Europe értékesítésének új határidői meghosszabbítják a bonyolultság csökkentésére és a dupla tőkeáttételre vonatkozó kötelezettségvállalást. Azzal, hogy 2015 végéiig valamennyi biztosítási jogi személynek több mint 50 %-át értékesítik, és megszűnik az ING Insurance-hoz tartozó jogi személyek igazgatóságaiban gyakorolt ellenőrző befolyása, az ING csak a bankpiacon marad stratégiai döntéshozó, a biztosítási piacon megszűnik ez a pozíciója. Ezenkívül a módosítás nem kérdőjelezi meg az ING kötelezettségvállalását a dupla tőkeáttétel teljes mértékben történő megszüntetésére. A biztosítási leányvállalatok teljes körű értékesítése legkésőbb 2018-ra a dupla tőkeáttétel megszűnését fogja eredményezni.
                  
               
                     (158)
                  
                  
                     Az Egyesült Államok VA üzletágának értékesítésével kapcsolatos módosított kötelezettségvállalás […] az ING által a 2012-es szerkezetátalakítási határozathoz képest. Azonban […] az ING arra irányuló kötelezettségvállalásán keresztül, hogy megfeleljen a II. mellékletben előírt szigorú kiürítési rendelkezéseknek, ideértve a kitettség teljes fedezetét, valamint az óvatos újra-befektetési politikát. Továbbá az eladás lehetőségeit rendszeresen meg kell vizsgálni, ezért a visszatartás […] csak ideiglenes lehet.
                  
               
                     (159)
                  
                  
                     A Bizottság azt is megjegyezte, hogy szerkezetátalakítási tervének végrehajtása során az ING képes volt olyan nem várt veszteségeket vállalni, mint például a görög kötvényekkel kapcsolatos veszteségek (57). Ezenkívül a Bizottság megjegyezte, hogy az ING meg tudott felelni az EBH tőkekövetelményeinek, és ezzel kapcsolatban nem került sor tőkehiány megállapítására (58). Tekintettel arra, hogy az ING demonstrálta, hogy képes megbirkózni a váratlan eseményekkel, a dupla tőkeáttétel megszüntetésére nyitva álló határidő meghosszabbítása nem érinti az ING életképességének a 2012-es szerkezetátalakítási határozatban szereplő értékelését.
                  
               
                     (160)
                  
                  
                     Másodszor, megcáfolták azt az állítást, hogy az ING árdiktáló magatartást tanúsított. Az ING bizonyítékot szolgáltatott arról, hogy nem ő rendelkezik a legjobb árral a piaci szereplők között, ezért nem sértette meg a 2009-es szerkezetátalakítási határozatban foglalt árdiktálási tilalmat.
                  
               
                     (161)
                  
                  
                     A Bizottság megjegyezte, hogy a Banca Sistema 2011 szeptemberében kedvezőbb kamatlábakat kínált, mint az ING. Ugyanakkor a Banca Sistema a piaci részesedés és a márka ismertsége szempontjából nem tartozik a piac legfontosabb szereplői közé. Jóllehet Hollandia bebizonyította, hogy az ING nem sértette meg az árdiktáló magatartásra vonatkozó kötelezettségvállalás szövegét, az a tény, hogy az ING Direct közvetlenül a Banca Sistema alatt helyezkedik el az olasz piacon, mindazonáltal azt támasztja alá, hogy az árképzés még mindig kulcsfontosságú az ING Direct kereskedelmi stratégiájában.
                  
               
                     (162)
                  
                  
                     Ezzel a háttérrel, a megerősített kötelezettségvállalás, amely jobban kalibrált árdiktálási tilalomra ad lehetőséget, az ING Direct-hez hasonló cégekből álló csoport szabatosabb meghatározásával együtt biztosítja, hogy az ING a jövőben ne alakítson ki olyan hozamszerzésre irányuló befektetési stratégiákat, amelyek értékvesztésnek tehetik ki, ahogy az az Egyesült Államok befektetési portfóliója tekintetében bekövetkezett. A kalibrálás különösen az ING által a piacot irányító dinamikáról szolgáltatott adatokon alapul (59). Olaszország esetében az, hogy a […]-t kifejezetten kizárták az összehasonlítási mintából, biztosítja, hogy az ING-t kizárólag hasonló erejű szereplőkkel fogják összevetni.
                  
               
                     (163)
                  
                  
                     Ezenkívül az értelmezési problémák elkerülése és a nyomonkövetési folyamat javítása érdekében az ING-vel és Hollandiával folytatott egyeztetést követően minden piacra vonatkozóan sajátos kritériumok kerültek meghatározásra az ING Direct Europe által azokban a tagállamokban kínált termékek alapján, amelyekben jelen van; ezek a kritériumok a kötelezettségvállalási katalógushoz csatolt külön dokumentumban találhatók (60). Különösen javítani fogja a kötelezettségvállalás nyomon követését és hatékony teljesítését, hogy a hasonló cégek csoportját az említett piacok mindegyike tekintetében egyértelműen meghatározták.
                  
               
                     (164)
                  
                  
                     Ennek alapján biztosított, hogy az ING Direct nem fog agresszívebb árképzési stratégiát követni, mint az ismert versenytársai.
                  
               
                     (165)
                  
                  
                     Végül a Bizottság pozitív értelemben megjegyezte, hogy az ING megfelelő időben teljesítette az ING Direct US-re vonatkozó értékesítési kötelezettségvállalását, amely a szerkezetátalakítási terv egyik legfontosabb intézkedése volt az életképességgel kapcsolatban.
                  
               
                     (166)
                  
                  
                     Ezért a módosítások nem kérdőjelezik meg a 2012-es szerkezetátalakítási határozat életképességi elemzését, és eloszlatták a Bizottságnak az eljárás megindításáról szóló határozatban kifejtett kétségeit.
                  
               
            A terhek megosztása
         
         
                     (167)
                  
                  
                     A Bizottság által az eljárás megindításáról szóló határozatban a CT1-értékpapírok ellentételezési stratégiájával kapcsolatban felvetett azon aggályokat, amelyek megkérdőjelezték a CT1-értékpapírok megfelelő ellentételezését, eloszlatta az újonnan javasolt visszafizetési ütemterv és az abban szereplő, 12,5 %-os BMR-re vonatkozó kötelezettségvállalás.
                  
               
                     (168)
                  
                  
                     Ugyanakkor a Bizottság nem ért egyet az ING azon, a (39), (40) és (41) preambulumbekezdésben szereplő érvelésével, amely szerint a Bizottság nem volt jogosult észrevételeket tenni az ING osztalékpolitikájára vonatkozóan, mivel a megmentési határozat csupán annyit említ, hogy a BMR-nek el kell érnie legalább a 10 %-os szintet, és hogy ennek a megtérülési szintnek mindenképpen teljesülnie kell. A Bizottság különösen azzal az érvvel nem ért egyet, hogy nem volt jogosult ismételten megvizsgálni az ING osztalékpolitikáját, mivel ez a politika – a kamatszelvény kifizetésétől függetlenül – nem eredményezne 8,5 %-ot meghaladó megtérülést, valamint hogy ennek eredményeként nem hozható kapcsolatba a BMR szintjével az, ha az ING elmulasztja az osztalékok (és így a kamatszelvények) kifizetését. Az ING állításával ellentétben nem az a helyzet, hogy a Bizottság a 2012-es szerkezetátalakítási határozatban (valamint a ma már hatálytalan 2009-es szerkezetátalakítási határozatban) tudomásul vette az ING osztalékpolitikáját.
                  
               
                     (169)
                  
                  
                     Ezeket ez érveket el kell utasítani, mivel a megmentési határozat (32) preambulumbekezdésének részleges értelmezésén alapulnak. Hogy összefüggésében lássuk a Hollandia által tett kötelezettségvállalást, amelyen a megmentési határozat is alapult, figyelembe kell venni a Hollandia és az ING által tett észrevételeket is, amelyek az említett határozat (31) preambulumbekezdésében találhatók. Ebben a helyzetben világos, hogy a Bizottság az ismételt bejelentés fényében kedvező véleménnyel van a feltőkésítési intézkedésről, éppen azért, mert a tagállam jelezte, hogy a kamatszelvény kifizetésén keresztül a megfelelő megtérülés részben biztosított lenne, és mert az ING jelezte, hogy folytatni fogja a korábbi osztalékpolitikáját. Mivel a Bizottság tisztában volt azzal, hogy a bankoknak a közvetlen feltőkésítés útján nyújtott segítség az adott tagállam részére teljesítendő ellentételezés fokától függően eltérő lesz, a Bizottság ideiglenesen jóváhagyta a feltőkésítési intézkedést a tagállam ismételt bejelentési kötelezettségvállalása mellett, ami a Bizottság számára bizonyos fokú megnyugtatást jelentett azzal kapcsolatban, hogy a bank nem fog állami segítséget kapni anélkül, hogy megfelelő megtérülést fizetne.
                  
               
                     (170)
                  
                  
                     A Bizottság azt is hangsúlyozta, hogy amikor jóváhagy egy intézkedést, minden olyan kísérő kötelezettségvállalást figyelembe vesz, amely a szóban forgó intézkedés szerves részét képezi. Az ismételt bejelentési kötelezettségvállalás ilyenformán beépült a vizsgált intézkedésbe, amelyet a megmentési határozat ideiglenesen jóváhagyott. Amikor a Bizottság ismételten megvizsgálta a 2012-es szerkezetátalakítási határozatban szereplő feltőkésítési intézkedést, az ismételt bejelentési kötelezettségvállalás továbbra is az intézkedés szerves része maradt, és az említett határozatban semmi nem utal arra, hogy a Bizottság az általa elvégzett vizsgálat szempontjából már nem tekinti lényegesnek az ismételt bejelentési kötelezettségvállalást. Ráadásul már az ismételt bejelentési kötelezettségvállalás megfogalmazása is jelzi, hogy a Bizottság értelmezése szerint az öt évig alkalmazandó, és hogy Hollandia kötelezettségvállalásában felajánlotta, hogy teljesíti ezt az időszakot. Ilyenformán semmi nem utal arra, hogy az, hogy a Bizottság a feltőkésítési intézkedést a 2012-es szerkezetátalakítási határozatban jóváhagyott szerkezetátalakítási támogatás részeként kezelte, bármilyen módon befolyásolná az ismételt bejelentésre vonatkozó követelményt.
                  
               
                     (171)
                  
                  
                     Ezért a feltőkésítési intézkedés ismételt bejelentése és az annak alapjául szolgáló tények alapján könnyen megkérdőjelezhető a CT1-értékpapírok ellentételezésének összeegyeztethetősége. Ugyanakkor a 2008-as megmentési határozatnak megfelelően az intézkedés összeegyeztethetősége minden esetben biztosítható, amennyiben Hollandia kielégítő magatartási kötelezettségvállalásokat vezet be az állami tőke megfelelő ellentételezésének biztosítása érdekében.
                  
               
                     (172)
                  
                  
                     A rögzített visszafizetési ütemterv olyan megfelelő magatartási kötelezettségvállalás, amelyet a Hollandia által 2008-ban tett ismételt bejelentési kötelezettségvállalásra tekintettel tettek. A javasolt rögzített visszafizetési ütemterv alapjában véve orvosolja az ellentételezésnek a feltőkésítési intézkedésben rejlő bizonytalanságát, és egy 12,5 %-os fix megtérülést garantál Hollandia számára. A Bizottság megállapította, hogy más pénzügyi intézmények, amelyeket hasonló tőkeinstrumentumokkal tőkésítettek fel, szintén rögzített visszafizetési ütemtervet vállaltak. (61) Ezenkívül az, hogy a DNB már jóváhagyta a névleges 750 millió EUR és a 2012. évre vonatkozó felárat magában foglaló 1 125 milliárd EUR visszafizetését, kellően megerősíti a Bizottság számára, hogy sor fog kerülni a visszafizetésre.
                  
               
                     (173)
                  
                  
                     A Bizottság úgy ítélte meg, hogy a visszafizetési ütemtervből származó 12,5 %-os BMR a jelen összeegyeztethetőségi elemzés céljából elfogadható, annak ellenére, hogy a 2012-es szerkezetátalakítási határozat magasabb BMR-t tartalmazó visszafizetési ütemtervet foglalt magában (62). A Bizottság megjegyezte, hogy a visszafizetési ütemterven keresztül elért BMR 12,5 %, ami alacsonyabb, mint a 2012-es szerkezetátalakítási határozatban a CT1-értékpapírok első felének visszafizetése tekintetében megfelelőként elfogadott érték, valamint alacsonyabb annál az indikatív [15-25] %-os BMR-nél is, amelyet az ING a 2009. október 22-i szerkezetátalakítási tervben előirányzott. A visszafizetési ütemtervből származó 12,5 %-os BMR azonban biztos, ellentétben a korábban megadott indikatív értékekkel. Továbbá összhangban van azokkal a BMR szintekkel, amelyeket a Bizottság más olyan határozataiban, amelyek hasonló instrumentumokkal feltőkésített bankok rögzített visszafizetési ütemterveire vonatkoztak, elégségesként fogadott el az állami támogatás belső piaccal való összeegyeztethetősége szempontjából (63). A 12,5 %-os BMR megfelelő ellentételezésnek tekinthető.
                  
               
                     (174)
                  
                  
                     Másodsorban a szerkezetátalakítási terv azon módosításai, amelyek a biztosítási üzletág értékesítési időszakára vonatkoznak, a terhek megosztását is érintik. Az értékesítések rendeltetése az volt, hogy lehetővé tegyék az ING számára a szerkezetátalakítási terv költségeinek fedezéséhez szükséges források előteremtését (64), és különösen az állami támogatás visszafizetését. Ugyanakkor a pénzügyi helyzet romlása (lásd a 26 és köv. preambulumbekezdéseket) nehéz körülményeket eredményezett a biztosítási értékesítési ügyletek számára (65).
                  
               
                     (175)
                  
                  
                     Ugyanakkor az ING Insurance Europe értékesítési határidejét – amely a késedelem fő oka – számos egyéb szempont is befolyásolja, amely 2009-ben nem volt előre látható, és amely szinte lehetetlenné teszi a 2013-as határidők betartását. Először is ide tartoznak a Szolvencia II szabályokkal kapcsolatos bizonytalanságok, valamint az európai államadósság-válsággal kapcsolatos bizonytalanságok, és annak közvetlen hatása a biztosítási ágazatra, tekintve, hogy a biztosítótársaságok az államkötvényék jelentős befektetői csoportját jelentik. Másodszor, az ING Insurance Europe hatóköre módosult azáltal, hogy a WUB egy része beépült a Nationale Nederlandenbe. Harmadszor, […] van a Nationale Nederlanden hazai piacán. (66) A módosult hatókör, valamint a szabályozói és makrogazdasági környezet miatt rövid távon jelentősen nehézkesebbé vált az ING Insurance Europe értékesítési folyamata. Figyelembe véve a helyzetet és azt, hogy a felvásárlási tilalom és a hibridek lehívására, illetve visszavásárlására vonatkozó tilalom kapcsolódó meghosszabbításának eredményeként fenntartották a fokozott tehermegosztást, ésszerűnek tekinthető az értékesítési időszak 2015-ig tartó meghosszabbítása.
                  
               
                     (176)
                  
                  
                     Az ING Insurance US határidejének meghosszabbításával kapcsolatban a Bizottság megjegyezte, hogy […]. Az értékesítésben emiatt bekövetkező késedelem megfelelőnek tekinthető, mivel az ING kiüríti a VA üzletágat, a jövőben pedig a II. mellékletben meghatározott szigorú kötelezettségvállalások fognak vonatkozni rá […]. (67) Ugyanakkor az ING továbbra is vállalja, hogy folytatja az ING Insurance US fennmaradó részei tekintetében tervezett IPO folyamatot, valamint vállalja, hogy 2013 végén 50 %-kal csökkenti az ING Insurance US-t (e körben a VA portfólió kiürítése csökkentésnek számít), az érintett tőke tekintetében. Ezután 2014-ben az ING értékesíteni fogja az üzletág 50 %-át, ide nem értve a VA portfóliót. A Bizottság ezt a megközelítést elfogadható megoldásnak tartja […]. Ez a felvásárlási tilalom és a hibridek lehívására, illetve visszavásárlására vonatkozó tilalom kapcsolódó meghosszabbítása útján bekövetkező tehermegosztás szempontjából is megfelelő.
                  
               
                     (177)
                  
                  
                     Az európai és az egyesült államokbeli biztosítási üzletág értékesítését érintő késedelmek ellenére az ING-nek mindenekelőtt 2015-re képesnek kell lennie betartani egy rögzített visszafizetési ütemtervet. Ezen az értékelésen nem változtat az értékesítésre vonatkozó részletes megállapodások módosítása; a módosított kötelezettségvállalás szerint az értékesítés először az érintett biztosítási üzletágak 50 %-ot meghaladó eladásán keresztül valósul meg. A Bizottság megjegyezte, hogy az érintett üzletágak többségének értékesítése lehetővé teszi, hogy számviteli és szabályozói szempontból leváljanak az ING-ről, valamint azt is pozitív értelemben vette figyelembe, hogy Hollandia ezen felül azt is vállalta, hogy az ING 2016 végére értékesíti az ázsiai és az egyesült államokbeli biztosítási üzletágát, és hogy 2018 végéig az ING Insurance Europe-ot is teljes egészében értékesíti.
                  
               
                     (178)
                  
                  
                     A fentiekre tekintettel a Bizottság úgy véli, hogy a módosítások nem kérdőjelezik meg a 2012-es szerkezetátalakítási határozatnak a tehermegosztás szintjével kapcsolatos következtetését, és eloszlatták a Bizottság kétségeit a CT1-értékpapírok ellentételezésével kapcsolatban.
                  
               
            A verseny torzulása
         
         
                     (179)
                  
                  
                     A Bizottsághoz bejelentett módosítások különösen az állami támogatás megfelelő ellentételezésére és egy új, versenyképes szervezet holland lakossági piacon történő értékesítésére vonatkoznak.
                  
               
                     (180)
                  
                  
                     A Bizottság először is megjegyezte, hogy az ING megfelelő ellentételezést nyújtott a CT1-értékpapírokért. (68) Az ellentételezést a visszafizetéssel együtt kell értékelni. Míg a verseny fennálló torzulásainak kezelése érdekében megfelelő szintű ellentételezésre van szükség, a korai visszafizetés korlátozza az állami támogatás hatását. A Bizottság már megállapította, hogy a visszafizetési ütemterv szerint a feltőkésítési intézkedés alapján elért BMR 12,5 %, amelyet megfelelőnek tart. Ráadásul a kötelezettségvállalások szerint ez az állami tőke 2015-ig teljes mértékben visszafizetésre kerül.
                  
               
                     (181)
                  
                  
                     Másodszor, a WUB értékesítésének vállalásával Hollandia és az ING vállalta, hogy életképes és versenyképes új szervezetet indít el a holland piacon. Hollandia és az ING nem teljesítette ezt az eredeti kötelezettségvállalást. Alternatívaként a Van Gogh forgatókönyvet ajánlották fel, amellyel kapcsolatban a Bizottság aggályokat vetett fel az eljárás megindításáról szóló határozatban. Időközben ezeket a hiányosságokat három olyan alapvető fontosságú kötelezettségvállalás segítségével orvosolták, amelyek együtt átrendezik az ING ösztönzőit annak érdekében, hogy egy fenntartható új szereplőt hozzanak létre a holland piacon.
                  
               
                     (182)
                  
                  
                     A Bizottság pozitív értelemben vette figyelembe a (83)-(86) preambulumbekezdésekben ismertetett összekapcsolt tilalomra vonatkozó kötelezettségvállalást, amely az ING által nyújtott új jelzáloghitelek felső határát jelenti, és amely az NN Bank által nyújtott jelzáloghitelek többszöröse. Biztosítja, hogy az ING megfelelő ösztönzőkkel fog rendelkezi az NN Bank tekintetében vállalt kölcsönnyújtási szint, és ezáltal a körülbelül [2-9] %-os piaci részesedés eléréséhez. A [2-4]-szeres szorzó, amely az ING és az NN Bank jelzáloghitel-nyújtása között érvényesül, az ING által átlagosan nyújtott új jelzáloghiteleken alapul, ide nem értve a 2011 óta bekövetkezett megújításokat (69), összevetve az NN Bank által évente nyújtott új jelzáloghitelek tervezett [1,5-6] milliárd EUR összegével. Ha az NN Bank az újonnan nyújtott jelzáloghitelekre vonatkozó minimális célkitűzés alatt teljesít, az ING veszteséget szenved el a piaci részesedése tekintetében.
                  
               
                     (183)
                  
                  
                     A jelenlegi makrogazdasági környezetben, amelyben a piac méretének jövőbeli fejlődését csak viszonylag nagy bizonytalansággal lehet megjósolni, helyénvaló, ha egy abszolút szint helyett az NN Bank teljesítményétől függő felső kölcsönnyújtási határt rögzítenek. A tilalomban szereplő összekapcsolás biztosítja, hogy ha a piac a vártnál jobban növekszik vagy visszaesik, az ING rendelkezni fog az ahhoz szükséges ösztönzőkkel, hogy az NN Bank piaci részesedését az előirányzott szinten tartsa.
                  
               
                     (184)
                  
                  
                     Az összekapcsolt tilalomra vonatkozó kötelezettségvállalást tovább erősíti a (87)-(96) preambulumbekezdésben ismertetett önfinanszírozási kötelezettségvállalás. Tulajdonképpen az NN Bank által nyújtott új jelzáloghiteleket az NN Banknak kell finanszíroznia annak biztosítása érdekében, hogy középtávon ténylegesen független legyen az ING-től. A kapcsolódó tilalom azt eredményezheti, hogy az ING arra ösztönzi az NN Bankot, hogy nem fenntartható módon finanszírozza az általa nyújtott új jelzáloghiteleket annak érdekében, hogy rövid távon elkerülje, hogy az ING termelési kényszer alá kerüljön. Az ING kötelezettségvállalása szerint a finanszírozás túlnyomóan az ügyfelek kötelezettségeiből fog állni mindaddig, amíg az összes betét és a nagybani finanszírozás az alaphelyzeti előrejelzésekhez képest az első évben legalább 75 %-nak, a második évben 80 %-nak, a harmadik évben pedig 85 %-nak felel meg, a nagybani finanszírozás pedig nem haladhatja meg az [1-4] milliárd EUR-t.
                  
               
                     (185)
                  
                  
                     Továbbá a [2-9] %-os kritikus méretű piaci részesedés elérése érdekében elfogadható, hogy az ING legfeljebb 2,7 milliárd EUR erejéig finanszírozza az NN Bankot, az NN Bank üzleti tervének megfelelően, az értékesítés pillanatáig. Azonban ahhoz, hogy az NN Bank mint a holland lakossági bankpiac új szereplője független lehessen, az értékesítésen túli finanszírozás kizárólag az NN Bank által kibocsátott és az ING által a piaci feltételekkel összhangban lévő ügyletek során megvásárolt értékpapírok formájában mehet végbe. A Bizottság pozitív értelemben megjegyezte, hogy e kötelezettségvállalás alapján az ING nem befolyásolhatja az NN üzleti stratégiáját azzal, ha az NN Bank finanszírozásának hirtelen megvonásával fenyeget, mivel az értékpapírok legalább öt-tíz éves lejárattal fognak rendelkezni.
                  
               
                     (186)
                  
                  
                     Az NN Bank üzleti terve legfeljebb [2-8] milliárd EUR fenntartható finanszírozást irányoz elő. Ha ezt a szintet elérik, az azt jelenti, hogy az NN Bank megfelelő méretet ért el ahhoz, hogy új piacra lépőként jelentkezzen. Ezért elfogadható, hogy az ING saját jelzáloghitel-nyújtása e szint felett már nem korlátozott.
                  
               
                     (187)
                  
                  
                     Az NN Bank önfinanszírozási stratégiájának hitelességét a Hollandia által tett kötelezettségvállalásokban elképzelt korrekciós intézkedések biztosítják, amelyeket folyamatosan nyomon követnek és végrehajtanak. Az említett korrekciós intézkedések célja, hogy kezeljék az esetleges önfinanszírozási hiányokat, és hogy olyan további ösztönzőket hozzanak létre az ING számára, amelyek biztosítják az NN Bank finanszírozási célkitűzéseinek megvalósulását. A folyamatos nyomon követés lehetővé teszi a hiányosságok megfelelő időben, a végső értékesítési határidő előtt történő észlelését.
                  
               
                     (188)
                  
                  
                     Harmadszor, tekintettel az NN Bank versenyre gyakorolt hatására a holland lakossági bankpiacon – amely az a piac, amelyen az ING elsősorban folytatni fogja a tevékenységét, miután a szerkezetátalakítási folyamat befejeződött –, a Bizottság pozitív értelemben tudomásul vette, hogy az ING mind a jelzáloghitelek (70), mind a fogyasztói hitelezés (71) terén minimális értékeket és piaci részesedést vállalt az NN Bank javára az éves új termelés tekintetében. Ennek a kötelezettségvállalásnak biztosítania kell, hogy az NN Bank kritikus szintet érjen el e két fontos üzletág tekintetében a mérleg eszközoldalán.
                  
               
                     (189)
                  
                  
                     A szóban forgó kötelezettségvállalások hitelességét szintén az biztosítja, hogy az ING korrekciós intézkedést hoz, amennyiben az NN Bank nem éri el a kitűzött célokat. A Bizottság megállapította, hogy az ING vállalta, hogy a jelzáloghitelek átadása útján átadja az egyéni ügyfelekkel fennálló kapcsolatait az NN Banknak, amely esetben a váltás költségeit teljes mértékben az ING viseli. Ez az eljárás elkerüli a gyenge minőségű végrehajtás kockázatait, például egy régi portfólió értékpapírosítását, ami nem sok üzleti lehetőséget kínálna az NN Banknak a piaci részesedés növelésére.
                  
               
                     (190)
                  
                  
                     Az NN Bank termékválasztékával kapcsolatban a Bizottság tudomásul vette, hogy az NN Bank a következő öt termékterületen fog tevékenykedni: jelzáloghitelek, fogyasztói hitelezés, megtakarítások, banki életjáradékok és lakossági állampapírok. Tulajdonképpen az, hogy az NN Bank a 2012-es szerkezetátalakítási határozatban szereplő WUB kötelezettségvállalásban tervezetthez képest bővítette a termékkínálatát azzal, hogy hitelkártya formájában fizetési lehetőséget alakított ki, szintén hozzájárul az üzleti modell diverzifikációjához, ezáltal pedig kiküszöböli a WUB üzleti modell egyik hiányosságát, vagyis azt, hogy kizárólag jelzálogokkal foglalkozott volna.
                  
               
                     (191)
                  
                  
                     A Van Gogh forgatókönyv számos olyan, az életképességet érintő aggállyal foglalkozott, amely megnehezítette a WUB értékesítését (különösen a jelentős méretű finanszírozási hiánnyal). Az NN Bank jelenlegi pénzügyi előrejelzései arra utalnak, hogy életképes jogi személy lehet. A tőkemegfelelés vonatkozásában a Bizottság megjegyezte, hogy a bank fizetőképességét középtávon az ING azon kötelezettségvállalása biztosítja, amely szerint legalább 12 %-os Tier 1 arányt biztosít az NN Banknak. Ugyanakkor az NN Bank hitelkártya-ajánlatának szintén javítania kellene a megtakarítási számlák realizálhatóságán. Végül a Bizottság megjegyezte, hogy az NN Banknak javára válik anyavállalata, az ING Insurance Europe erős pozíciója. Összességében a Hollandia által javasolt intézkedések elfogadható forgatókönyvet biztosítanak egy életképes és versenyképes szervezet számára a holland lakossági piacon. A kötelezettségvállalásoknak, különösen az egyértelműen meghatározott korrekciós intézkedéseknek és ösztönzőknek elegendő bizonyosságot kell nyújtaniuk a sikeres megvalósítás tekintetében. Ezt az értékelést a harmadik felek észrevételei is megerősítik, amelyek megismétlik, hogy az NN Bank üzleti modellje elfogadható.
                  
               
                     (192)
                  
                  
                     A Bizottság megjegyezte, hogy az árdiktálási tilalom azon piacokon történő meghosszabbítása, ahol az ING piaci részesedése legalább 5 %, további intézkedés a verseny torzulásának kiküszöbölésére. A meghosszabbítás nem érvényes Hollandiában, ahol a jelzáloghitelek terén az ING jelenlegi piaci részesedésének megőrzése az NN Bank sikerétől függ, az összekapcsolt tilalom miatt. Függetlenül attól, hogy a Vereniging Eigen Huis észrevételei nem relevánsak a Bizottság által az eljárás megindításáról szóló határozatban felvetett aggályok szempontjából, és nem fednek fel közvetlen okozati összefüggést az ING-re kivetett árdiktálási tilalom és a holland jelzáloghitelek piacán tapasztalható magatartás között, az árdiktálási tilalom csökkentett hatóköre mindenképp érintette volna ezeket a kérdéseket.
                  
               
                     (193)
                  
                  
                     A meghosszabbított magatartási biztosítékok szintén semlegesítik a verseny abból származó torzulását, hogy az értékesítési folyamattal késedelembe estek. Ez a mérséklés összhangban van a Bizottság legújabb döntéshozatali gyakorlatával. (72)
                     
                  
               
                     (194)
                  
                  
                     Ezért a Bizottság úgy véli, hogy a WUB kötelezettségvállalás módosítása az árdiktálási tilalom és a felvásárlási tilalom meghosszabbításával együtt nem kérdőjelezi meg a 2012-es szerkezetátalakítási határozat következtetését, miszerint megfelelő intézkedések állnak rendelkezésre a verseny torzulásának korlátozására.
                  
               
                     (195)
                  
                  
                     Figyelembe véve az intézkedések egyensúlyát, a Bizottság arra a következtetésre jutott, hogy az új kötelezettségvállalások kellően eloszlatják a Bizottság által az eljárás megindításáról szóló határozatban kifejtett, a verseny megengedhetetlen torzulásával kapcsolatos aggályokat, valamint megfelelően biztosítják a szerkezetátalakítási támogatás összeegyeztethetőségét.
                  
               
            Következtetés
         
         
                     (196)
                  
                  
                     A módosított kötelezettségvállalások és a 4,5 milliárd EUR rögzített visszafizetési ütemterv szerinti visszafizetés alapján az összeegyeztethetőségi értékelés végeredményben megfelel a 2012-es szerkezetátalakítási határozatnak mindaddig, amíg biztosítják az életképesség helyreállítását és a terhek megosztását, valamint kezelik a verseny torzulásait. A 2012-es szerkezetátalakítási határozat javasolt módosítása az új kötelezettségvállalások mellett továbbra is biztosítja a feltőkésítési intézkedés és a Hollandia által az ING-nek nyújtott szerkezetátalakítási támogatás összeegyeztethetőségét. Ennek megfelelően a Bizottságnak az eljárás megindításáról szóló határozatban felvetett aggályai megszűntek,
                  
               ELFOGADTA EZT A HATÁROZATOT:
         
            1. cikk
            A Hollandia által 2008. október 22-én jegyzett 10 milliárd EUR összegű tőkejuttatás az I. mellékletben meghatározott kötelezettségvállalások fényében továbbra is összeegyeztethető a belső piaccal.
         
         
            2. cikk
            A 2012. május 11-i, az SA.28855 (N 373/2009) (korábbi C 10/2009 és korábbi N528/2008) sz. ügyben hozott bizottsági határozatban említett állami támogatás az I. mellékletben meghatározott kötelezettségvállalások fényében továbbra is összeegyeztethető a belső piaccal.
            A 2012. május 11-i, az SA.28855 (N 373/2009) (korábbi C 10/2009 és korábbi N528/2008) sz. ügyben hozott bizottsági határozat mellékletében szereplő kötelezettségvállalásokat az I. mellékletben található kötelezettségvállalások váltják fel.
         
         
            3. cikk
            E határozat címzettje a Holland Királyság.
         
         
            Kelt Brüsszelben, 2012. november 16-án.
            
               
                  a Bizottság részéről
               
               Joaquín ALMUNIA
               
                  alelnök
               
            
         
         
            (1)  HL C 262., 2012.8.30., 34. o.
         
            (2)  Az N528/2008 sz. ügyben hozott bizottsági határozat, HL C 328., 2008.12.23., 10. o.
         
            (3)  Lásd a megmentési határozat (32) preambulumbekezdését.
         
            (4)  A C 10/09 (korábbi N 138/09) sz. ügyben hozott bizottsági határozat, HL L 274., 2010.10.19., 139. o.
         
            (5)  Az ING Direct az ING üzletága, amely különféle nem összetett pénzügyi termékeket kínál – megtakarításokat, jelzáloghiteleket, lakossági befektetési termékeket, pénzforgalmi számlákat és fogyasztói hiteltermékeket – elsősorban közvetlen csatornákon (weboldalán) keresztül. A következő országokban működik: Kanada, Spanyolország, Ausztrália, Franciaország, Olaszország, Németország, Ausztria és az Egyesült Királyság.
         
            (6)  Lásd a 2009-es szerkezetátalakítási határozat (53), (84), (128) és (150) preambulumbekezdését.
         
            (7)  A T-29/10 és T-33/10 sz. Holland Királyság és mások kontra Európai Bizottság egyesített ügyekben 2012. március 2-án hozott ítélet (az EBHT-ban még nem tették közzé).
         
            (8)  A Bizottság 2012. május 11-én C-224/12 ügyszám alatt fellebbezést nyújtott be a Törvényszék által 2012. március 2-án a T-29/10 és T-33/10 sz. Hollandia és ING Groep kontra Bizottság egyesített ügyekben hozott ítélet ellen.
         
            (9)  SA.28855 (korábbi N373/2009, korábbi C10/2009, korábbi N528/2008) sz. bizottsági határozat, HL C 260., 2012.8.29., 1. o.
         
            (10)  A feltőkésítési intézkedésről szóló eredeti megállapodás szerint – amelyet 2008. október 22-én jelentettek be a Bizottságnak – az ING a CT1-értékpapírokat a kibocsátást követő első három évben csak a kibocsátási ár 150 %-án fizethette vissza. Ezeket a feltételeket 2009 októberében módosították, és lehetővé tették az ING számára a kedvezőbb feltételek mellett történő visszafizetést: 100 % + a felhalmozott kamat + a visszafizetés büntetőkamata, amely az ING-részvények árfolyamától függ, ám legalább évi 15 %-os belső megtérülési rátát („BMR”) biztosít az állam számára. További részletek találhatók a 2012-es szerkezetátalakítási határozat (45)-(61) preambulumbekezdésében.
         
            (11)  A 2012-es szerkezetátalakítási határozat melléklete megegyezik a 2009-es szerkezetátalakítási határozat II. mellékletével.
         
            (12)  HL C 262., 2012.8.30., 34. o.
         
            (13)  Az ING Insurance az ING biztosítási üzletága, amelynek részletes bemutatása a 21 preambulumbekezdésben található.
         
            (14)  Lásd az eljárás megindításáról szóló határozat (52)-(78) preambulumbekezdését.
         
            (15)  Szükség esetén a 2009-es szerkezetátalakítási határozat II. mellékletében szereplő kötelezettségvállalásokat is felváltaná. Amennyiben a 2009-es szerkezetátalakítási határozat 2. cikkének második bekezdését, valamint II. mellékletét az Unió bíróságai érvényesnek tekintik, feleslegessé válna az a vizsgálat – és ennélfogva az a jóváhagyás is – amely a 2012-es szerkezetátalakítási határozat mellékletének Bizottság általi értékelése alapján történne.
         
            (16)  A 2012-es szerkezetátalakítási határozat (77) preambulumbekezdése és melléklete bemutatja az ING és a holland állam által az ING valamennyi biztosítási tevékenységének értékesítésére tett kötelezettségvállalást.
         
            (17)  Az első körben az ING egy 24 szereplőt tartalmazó listával dolgozott. A második fordulóban egy 16 szereplőt tartalmazó listát használt, amelyet az ügygondnok kérésére kibővített további három névvel.
         
            (18)  A WUB kötelezettségvállalás végrehajtásának elmulasztását az eljárás megindításáról szóló határozat (39)-(78) preambulumbekezdése részletesen ismerteti.
         
            (19)  Az EurAsia Insurance az ING Insurance európai és ázsiai üzletágát jelenti.
         
            (20)  A Szolvencia II a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelvre (Szolvencia II) utal, amely több irányelv átdolgozott változata, és amelyet várhatóan 2014. január 1-jétől kell alkalmazni. Különösen a biztosítótársaságok tőkekövetelményét fogalmazná újra.
         
            (*1)  Bizalmas információ.
         
            (21)  A VA az ING Insurance US eredménykimutatásának 27 %-át képviselte 2011 végén. A VA tevékenységeket megszüntették, és az ING jelenleg „lezárt ügynek” tekinti.
         
            (22)  A panasz részletes ismertetése az eljárás megindításáról szóló határozat (79)-(90) preambulumbekezdéseiben található.
         
            (23)  A Bázel III a Bázeli Bankfelügyeleti Bizottság által kialakított reformintézkedésekre utal, amelyek célja a banki ágazat szabályozásának, felügyeletének és kockázatkezelésének megerősítése.
         
            (24)  Figyelmen kívül hagyva például a tőkeemeléseket vagy az értékesítésekből befolyó bevételt.
         
            (25)  A társaságra vonatkozó részletesebb információt lásd a jelen határozat (21) preambulumbekezdésében
         
            (26)  A DNB-vel, az Európai Központi Bankkal (EKB), a Bizottsággal és az Európai Rendszerkockázati Testülettel együttműködésben.
         
            (27)  A 2012. július 11-i beadvány szerint az átadott portfólió kezdetben 2,6 milliárd EUR összegnek felelne meg.
         
            (28)  Az NN Bank éles indulásának időpontjától, vagyis attól a pillanattól kezdve, amikor az NN Bank ismertetett struktúrája működni kezd.
         
            (29)  Beleértve az ING Bank leányvállalatait is.
         
            (30)  Ennek nagyságrendje a 79 preambulumbekezdésben említett piaci részesedés elérésének igényétől függ; az ING olyan nemteljesítési valószínűséget (Probability of default – PD) és nemteljesítéskori veszteséget (Loss given default – LGD) tartalmazó portfóliójának kiválasztása, amely megfelel az NN Bank üzleti tervének.
         
            (31)  A Van Gogh forgatókönyv elindításáig tartó átmeneti időszakban (amíg az NN Bank bemutatott struktúrája működni nem kezd) a WUB és az NN Bank a lehető leghamarabb megkezdi a fogyasztói hiteltermékekkel kapcsolatos funkciók kiépítését. Az átmeneti időszakra figyelemmel az ING arányos részt vállal a piaci termelésből a Van Gogh forgatókönyv elindítása és 2013. december 31. között. Az adott évben bekövetkező termelési hiányt a következő években pótolják az üzleti terv előirányzatainak elérése érdekében.
         
            (32)  Az ING Bank Netherlands említett fogyasztói hitelügyletek portfóliója az ING Bank tulajdonában lévő portfólió.
         
            (33)  Ennek nagyságrendje a preambulumbekezdésben említett piaci részesedés elérésének igényétől függ; 80 az ING olyan nemteljesítési valószínűséget (Probability of default – PD) és nemteljesítéskori veszteséget (Loss given default – LGD) tartalmazó portfóliójának kiválasztása, amely megfelel az NN Bank üzleti tervének.
         
            (34)  A Kadaster a holland ingatlan-nyilvántartás.
         
            (35)  Bele nem értve az ING-től (vagy annak bármely közvetett vagy közvetlen leányvállalatától) származó finanszírozást.
         
            (36)  Elsősorban promóciós […] és […] ösztönzők, valamint kisebb arányban egyéb marketingmódszerek. Ha az intézkedések túlnyomórészt nem promóciós […]-ből és […] ösztönzőkből állnak, jóvá kell hagyatni őket a nyomonkövetési ügygondnokkal, továbbá a Bizottság jogosult elutasítani őket.
         
            (37)  Az ING a teljes mérlegcsökkentésből (45 %) legalább […] milliárd EUR-t értékesítések útján fog megvalósítani (az ING 2009. október 22-i szerkezetátalakítási tervének megfelelően).
         
            (38)  Az Egyesült Államok változó életjáradékainak és a pénzügyi termékeknek a kiürítése értékesítésként vehető figyelembe, amennyiben a kiürítés végrehajtása megfelel a II. mellékletben felsorolt feltételeknek.
         
            (39)  Ide nem értve a jelzáloghiteleket, mivel ezeket nem tekintjük közvetlen ingatlanpiaci kitettségnek.
         
            (40)  Az 50 % kiszámításának alapja: a részvények 50 %-a plusz 1 részvény, a többség elvesztése az igazgatóságban, valamint a jogi személy számviteli felosztása.
         
            (41)  Előrehaladási jelentés az ING szerkezetátalakítási tervéről, végleges változat, 2012. június 19.
         
            (42)  Az Egyesült Államokban kifuttatott üzletágak (vagyis a változó életjáradékok és a pénzügyi termékek üzletágak) formális értékesítésnek minősülnek. Ezek a kifuttatott üzletágak, amelyeket (a 2011-es pénzügyi év adatai alapján) a felosztott saját tőke szerint értékelnek, az ING Insurance US-ben lévő legalább 25 %-os érdekeltség értékesítésével együtt (formálisan) több mint 50 %-os értékesítést eredményeznek 2014. december 31. előtt.
         
            (43)  Az Insurance US esetében az 50 %+ értékesítési követelmény akkor teljesül, ha az ING az üzletágnak legalább 25 %-át értékesítette, amely mellett figyelembe kell venni az Egyesült Államok kifutó üzletágainak formális értékesítését is (a felosztott saját tőke szerint, a 2011-es pénzügyi év adatait figyelembe véve).
         
            (44)  Az „indokolatlan késedelem nélkül” azt jelenti, hogy az ING [0-20] munkanapon belül módosítja az árat, amennyiben az a (helyi) jogszabályok és felügyeleti szabályok alapján megengedett.
         
            (45)  A „pénzügyi intézmény” egy adott csoporton belüli összes társaságot magában foglalja, tehát a második márkák és a leányvállalatok is beletartoznak.
         
            (46)  Ha az ING Direct nem tartozik a tíz legnagyobb társaság közé, a tíz legjelentősebb (vagy tíz másik) piaci szereplőt veheti alapul. Ha az ING Direct a tíz legnagyobb piaci szereplő egyike, az összehasonlítást a másik kilenc legnagyobb piaci szereplő tekintetében kell elvégezni. Ez nem vonatkozik az ING Direct Austriára, amely minden esetben jogosult tíz másik (a tíz legnagyobb) piaci szereplővel összehasonlítani magát.
         
            (47)  Az „indokolatlan késedelem nélkül” azt jelenti, hogy az ING [0-20] munkanapon belül módosítja az árat, amennyiben az a (helyi) jogszabályok és felügyeleti szabályok alapján megengedett.
         
            (48)  Lásd a (124) preambulumbekezdést.
         
            (49)  Vagyis minden olyan ING fiók vagy leányvállalat, amely nem része az ING Directnek, és amely 5 %-nál nagyobb piaci részesedéssel rendelkezik.
         
            (50)  Az Insurance US esetében az 50 %+ értékesítési követelmény akkor teljesül, ha az ING az üzletágnak legalább 25 %-át értékesítette, amely mellett figyelembe kell venni a kifutó üzletágak formális értékesítését is (a felosztott saját tőke szerint, a 2011-es pénzügyi év adatait figyelembe véve).
         
            (51)  A BMR azért lesz magasabb, mert a visszafizetés teljes összege nem csökken, azonban a visszafizetés időpontja hamarabb lesz, ezért csökken az az időszak, amely tekintetében a BMR-t számítják.
         
            (52)  Ez a szerkezetátalakítási határozat mellékletére vonatkozik, valamint szükség esetén – vagyis amennyiben a 2009-es szerkezetátalakítási határozat 2. cikkének második bekezdését, valamint II. mellékletét az Unió bíróságai érvényesnek tekintik –, a 2009-es szerkezetátalakítási határozat mellékletében szereplő kötelezettségvállalásokra is.
         
            (53)  Az átváltás legalább névértéken történő visszafizetést biztosítana Hollandiának, amit Hollandia a megmentési határozatban jóváhagyott feltételek melletti átváltás esetén kérhet.
         
            (54)  Ugyanezt a megközelítést alkalmazták az SA.34539 Commerzbank ügyben hozott határozatban (HL C 177., 2012.6.20., 20. o., (25) preambulumbekezdés).
         
            (55)  Az SA.29833 KBC ügyben (HL C 135., 2012.5.9., 5. o., (74)-(83) preambulumbekezdés) a Bizottság újraértékelte a KBC szerkezetátalakítási támogatását A pénzügyi szektor életképességének helyreállítása és a jelenlegi válságban hozott szerkezetátalakítási intézkedések értékelése az állami támogatási szabályok alapján című bizottsági közleményben szereplő követelmények fényében (HL C 195., 2009.8.19., 9. o., a továbbiakban: a szerkezetátalakításról szóló közlemény), mivel a szerkezetátalakítási terv módosításai további állami támogatásra adtak alapot.
         
            (56)  A szerkezetátalakítási határozat (180) preambulumbekezdése.
         
            (57)  Lásd a 71 preambulumbekezdést.
         
            (58)  Lásd a 70 preambulumbekezdést.
         
            (59)  Bár ezeket az adatokat nem használták fel az RBB Economics tanulmányában (lásd a (16) preambulumbekezdést), amely átfogóbb piaci információkon alapul, feltételezhető, hogy az RBB Economics tanulmányában felvetett aggályok módosultak volna a részletesebb információ fényében. A piaci dinamikára vonatkozó részletes adatok nem kérdőjelezték meg a 2012-es szerkezetátalakítási határozatban használt piac fogalom helytállóságát. Ezenkívül az eljárás megindításáról szóló határozat esetében, a piac fogalmának helytállóságával kapcsolatban a Bizottság semmilyen észrevételt nem kapott harmadik felektől.
         
            (60)  Lásd a 18 preambulumbekezdést.
         
            (61)  N372/2009 AEGON, HL C 290., 2010.10.27., 1. o. és SA.33303 SNS REAAL, HL C 33., 2012.2.7., 5. o.
         
            (62)  Eredetileg [15-25] %, lásd a 2012-es szerkezetátalakítási határozat (97) preambulumbekezdését. A 2012-es szerkezetátalakítási határozat (189) preambulumbekezdésében a Bizottság – összeegyeztethetőségi elemzése körében – már elfogadta a 15 %-os BMR leszállítását mint megfelelő ellentételezést.
         
            (63)  SA.33303 SNS REAAL, HL C 33., 2012.2.7., 5. o., SA.29833 KBC, HL C 135., 2012.05.09., 5. o.
         
            (64)  Lásd a 2012-es szerkezetátalakítási határozat (192) preambulumbekezdését.
         
            (65)  Bár végbement néhány ügylet, ezek kisebbek voltak, mint az ING Insurance. Például a Talanx IPO-ja, a JEVCO felvásárlása az Intact Financial Corporation által (az ügylet nagysága: 530 millió USD, könyvelendő ár: 1,3, 2012. május); az Old Mutual Skandinavia felvásárlása a Skandia LifeSkandia AB által (az ügylet nagysága: 2 496 millió EUR, könyvelendő ár: 1,7, 2011. december); az AXA Canada felvásárlása az Intact Financial Corporation által (az ügylet nagysága: 2 665 millió USD, könyvelendő ár: 1,8, 2011. május); a Tower Australia felvásárlása a Dai Ichi Life által (az ügylet nagysága: 1 432 millió USD, könyvelendő ár: 1,94, 2010. december).
         
            (66)  Lásd a 28 preambulumbekezdést.
         
            (67)  Végül megjegyzendő, hogy a visszatartás csak ideiglenes lehet, mivel az ING vállalja a VA üzletág értékesítését […]. A szóban forgó kötelezettségvállalás nyomon követése időszakos piaci felméréseket is magában foglal annak megállapítása érdekében, hogy az értékesítési határidőnek a VA portfólió értékesítési körülményeiben bekövetkezett változás miatti meghosszabbítása az előírt minimumra korlátozódik-e.
         
            (68)  A szerkezetátalakításról szóló közlemény 34. pontja szerint a megfelelő ellentételezés a verseny torzulásának legmegfelelőbb korlátját jelenti, mivel korlátozza a támogatás összegét.
         
            (69)  Lásd a (77) preambulumbekezdésben található 1. ábrát.
         
            (70)  Átlagosan [1,5-6] milliárd EUR, illetve [2-9] % a 2013-2015 közötti időszakban, lásd a 79 preambulumbekezdést.
         
            (71)  [40-140] millió EUR, illetve [0,5-6] % 2015-ig, lásd a 80 preambulumbekezdést.
         
            (72)  Az SA.34539 Commerzbank ügyben hozott határozat, HL C 177., 2012.06.20., 20. o. és az SA.29833 KBC ügyben hozott határozat, HL C 135., 2012.05.09., 5. o.
      
      
         
            I. MELLÉKLET
            
               KÖTELEZETTSÉGVÁLLALÁSI KATALÓGUS
            
            a)   A fennmaradó Core Tier 1 értékpapírok visszafizetése;
            
                        —
                     
                     
                        Az ING az alábbi ütemterv szerint fizeti vissza a fennmaradó 300 000 000 Core Tier 1 értékpapírt Hollandiának: i. 2012. november 26-ig1 125 millió EUR, ii. 2013. november 26-ig1 125 millió EUR, iii. 2014. március 31-ig1 125 millió EUR és iv. 2015. május 15-ig1 125 millió EUR, az alábbiakban részletezett ütemezésnek megfelelően.
                        Visszafizetési ütemezés
                        (milliárd EUR)
                        50 % felár/felhalmozott kamat
                        visszavásárlás
                        visszaváltás névértéken átváltással
                        Annak érdekében, hogy a teljes kifizetés pontosan 4,5 milliárd EUR legyen, az ING-nek, nagyon kicsi részben, érvényesítenie kell a Core Tier-1 értékpapírok átváltási lehetőségét, mivel a 150 %-on történő visszavásárlás kamatfelhalmozással fog járni, ha nem valósul meg minden év május 13-ig. Ilyen átváltás esetén (amelynek ismertetése szintén a jelen kötelezettségvállalás körében, az alábbiakban található), a holland állam a névértéken, készpénzben történő visszavásárlást választja.
                     
                  
                        —
                     
                     
                        A szóban forgó visszafizetés túlnyomórészt az értékpapírok holland államtól történő visszavásárlása és a kapcsolódó 50 %-os felár megfizetése útján valósul meg. A fent említett ütemezés eredményeként összesen 4,5 milliárd EUR kerül visszafizetésre, amely pontosan 12,5 %-os általános belső megtérülési rátának (BMR-nek) felel meg, amely meghaladja a 2008. november 12-i bizottsági határozatban említett legalább 10 %-os általános megtérülést. Az ING csak annyiban él ezzel az átváltási lehetőségével, amennyiben kamatszelvény-fizetésekre van szükség, és/vagy felhalmozott kamatot kell fizetni, amivel kapcsolatban a bevételnek összesen 4,5 milliárd EUR-nak kell lennie. Ilyen esetben, ha a kamatszelvény és/vagy kamatfizetés eredményeként a bevétel meghaladja a 4,5 milliárd EUR-t, a többletet levonják az 50 %-os felárból vagy – adott esetben – jóváírják a felárral szemben. Az, hogy a teljes visszafizetés 4,5 milliárd EUR összegnek feleljen meg, úgy is elérhető, hogy a fennmaradó értékpapírok egy részét arányosan átváltják, ahelyett, hogy visszavásárolnák őket. A fennmaradó kifizetések (elvi érték, felár, kamatszelvény és/vagy felhalmozott kamatok) összesen 4,5 milliárd EUR-t tesznek ki.
                     
                  
                        —
                     
                     
                        A fent említett ütemtervben szereplő részletek tényleges visszafizetése a holland központi bank (Dutch Central Bank – DNB) jóváhagyásától függ.
                     
                  
                        —
                     
                     
                        Az ING arra törekszik, hogy a lehető leghamarabb visszafizesse a holland államnak járó összegeket, ezért az ING gyorsítani fogja a kifizetéseket, amennyiben az az adott pénzügyi körülmények között elfogadható. Ha az ING meggyorsítja a kifizetéseket, az értelemszerűen egy 12,5 %-ot meghaladó BMR-t fog eredményezni.
                     
                  
                        —
                     
                     
                        Ha valamely visszafizetendő részletet részben vagy egészben nem lehet teljesíteni, az ING a következő részlet megfelelő növelésével pótolja azt. A holland állam vállalja, hogy ismételten bejelenti a feltőkésítési intézkedést, ha az ING két egymást követő részletet egyáltalán nem fizet be.
                     
                  
                        —
                     
                     
                        Ha az ING 2015. május 15-ig nem fizeti ki a 4,5 milliárd EUR-t a fenti ütemezésnek megfelelően, a holland állam vállalja, hogy ismételten bejelenti a Core Tier 1 feltőkésítési intézkedést.
                     
                  b)   Az ING mérlegének csökkentésével kapcsolatos kötelezettségvállalások;
            
                        —
                     
                     
                        Az ING 2015. december 31-ig 2008. harmadik negyedévéhez képest továbbra is körülbelül 45 %-kal fogja csökkenteni a mérlegét értékesítések útján (1) vagy a mérleg nagyságának csökkentését célzó egyéb intézkedések (például a portfóliók kiürítése) útján (2). A mérleg vállalt csökkentése a 2008. év harmadik negyedévének adatain alapul, és nem veszi figyelembe az organikus növekedés, a devizaárfolyamok változásainak, valamint a kamatlábak változásainak lehetséges hatását, illetve az esetleges új szabályozói követelményekből adódó további növekedéseket, például abban az esetben, ha a bankoknak az egész Unióra kiterjedő új szabályozások miatt jelentősen nagyobb fizetőképességi puffereket kell fenntartaniuk.
                     
                  
                        —
                     
                     
                        Az ING nem fogja korlátozni üzleti egységei mérlegének organikus (azaz nem a felvásárlásokkal kapcsolatos) növekedését. Az ING-nek továbbra is általános politikája, hogy az ügyfelei által rábízott pénzeszközökben bekövetkező növekedést főként arra használja fel, hogy fokozza a reálgazdaságnak (társaságok és fogyasztók) való hitelezést, valamint továbbra is csökkenti a CMBS-eken és az RMBS-eken belüli, magasabb kockázatú eszközosztályoknak való kitettségét. Nem fog új, közvetlen ingatlanpiaci kitettségének növelésére irányuló kezdeményezéseket indítani (3), ami megfelel az ING általános kockázatmentesítési politikájának.
                     
                  
                        —
                     
                     
                        Az ING vállalja, hogy az ING által már értékesített/ kifuttatott/befejezett, a 2012-es bizottsági határozat (77) preambulumbekezdésében és a legfrissebb féléves előrehaladási jelentésben felsorolt jogi személyeken/üzleti tevékenységeken kívül (4)2013. december 31-ig az ING Insurance/Investment Management (IM) Asia, 2014. december 31-ig az ING Insurance/IM US, 2015. december 31-ig pedig az ING Insurance/IM Europe tevékenységének több mint 50 %-át értékesíti. (5) Ezenkívül az amerikai biztosítási/IM üzletág tekintetében az ING vállalja, hogy annak legalább 25 %-át értékesíti 2013. december 31-ig. (6)
                        
                     
                  
                        —
                     
                     
                        Ha valamely üzletágban az ING részesedése feletti ellenőrzést több mint 50 %-ban értékesítik (részvényekben mérve), úgy tekintendő, hogy teljesítették az értékesítési követelményt. Ilyen esetben az ING elveszíti az igazgatóságban a többséget, az üzletág pedig eltávolításra kerül a mérlegből (az IFRS számviteli szabályainak megfelelően). Az ING a fennmaradó részesedéseit a következők szerint értékesíti: (i) ING Insurance/IM Europe: 2018. december 31-ig; (ii) ING Insurance/IM US: 2016. december 31-ig; és (iii) ING Insurance/IM Asia: 2016. december 31-ig.
                     
                  c)   Hollandia vállalja továbbá, hogy az ING be fogja tartani a felvásárlások tilalmát:
            
                        —
                     
                     
                        Az ING egy további időszakban tartózkodni fog pénzügyi intézmények felvásárlásától. Az ING ugyanezen időtartamon belül tartózkodni fog továbbá minden olyan egyéb üzleti egység felvásárlásától, amely lassítaná a Core Tier 1 értékpapírok Hollandiának történő visszafizetését. A felvásárlási tilalom 2015. november 18-ig vagy addig alkalmazandó, amíg az ázsiai, az amerikai (USA) és az európai biztosítási/IM tevékenységének több mint 50 %-a értékesítésre nem kerül (amelyik esemény korábban bekövetkezik). (7)
                        
                     
                  
                        —
                     
                     
                        E tilalom ellenére az ING a Bizottság jóváhagyásával felvásárolhat üzleti egységeket, különösen akkor, ha ez elengedhetetlen a pénzügyi stabilitás vagy a verseny megvédéséhez az érintett piacokon.
                     
                  d)   Hollandia vállalja továbbá, hogy az ING Bank be fogja tartani az árdiktálás tilalmát:
            
               ING EU (nem ING Direct) > 5 % piaci részesedés
            
            
                        —
                     
                     
                        Hollandiára nem vonatkozik árdiktálási tilalom (jelzáloghitelek, megtakarítások, KKV-k, betétek, magánbanki szolgáltatások stb.). Azokra az EU-n belüli más nem ING Direct társaságokra, amelyek 5 %-nál nagyobb piaci részesedéssel rendelkeznek, az alábbiak vonatkoznak.
                     
                  
                        —
                     
                     
                        Az ING az olyan Uniós piacok vonatkozásában, amelyeken 5 %-nál nagyobb piaci részesedéssel rendelkezik, kizárólag a Bizottság előzetes jóváhagyásával nyújthat a három legkedvezőbb árakat nyújtó közvetlen versenytársáénál kedvezőbb árakat szabványosított ING termékekre (az alábbiakban meghatározott piacokon). Ez azt jelenti, hogy az ING legfeljebb akkor adhat árajánlatot, ha legalább három jobb áron kínált termék van a piacon.
                     
                  
                        —
                     
                     
                        E kötelezettségvállalás az ING alábbi termékpiacokon forgalmazott szabványosított termékeire korlátozódik: i. a lakossági megtakarítások piaca; ii. a lakossági jelzáloghitelek piaca; iii. magánbanki szolgáltatások, olyan mértékben, amennyiben azok jelzálogtermékekkel vagy megtakarítási termékekkel kapcsolatosak; vagy iv. KKV-k betétei (a KKV-t a szokásosan/jelenleg az ING által, annak az érintett országban található üzleti egysége által működtetettként meghatározó fogalommeghatározás szerint). Amint az ING tudomást szerez arról, hogy a három legjobb árakat nyújtó versenytársáénál kedvezőbb árakon kínálja termékeit, a lehető leghamarabb, indokolatlan késedelem nélkül – [0-20] munkanapon belül, amennyiben azt a (helyi) jogszabályok és felügyeleti szabályok megengedik – az e kötelezettségvállalással összhangban lévő szintre igazítja ki az árat. Amint az ING meghatározza az árait, megvizsgálja, hogy azok megfelelnek-e az árdiktálási tilalommal kapcsolatos korlátozásoknak. Az árdiktálási tilalom és az árkiigazításra vonatkozó jogi, valamint szabályozási korlátozások közötti konfliktus minimalizálása érdekében az ING legfeljebb három hónapra korlátozza piaci ajánlatainak érvényességét.
                     
                  
               ING Direct EU
            
            
                        —
                     
                     
                        Ezen túlmenően az ING hosszú távú életképességének támogatása érdekében az ING Direct tartózkodni fog attól, hogy a Bizottság előzetes engedélye nélkül a szabványosított ING termékek tekintetében az Unión belüli lakossági jelzáloghitel- és lakossági megtakarítási piacokon kedvezőbb árat kínáljon, mint a legjobb árral rendelkező közvetlen versenytársa (az adott termék piacán a legnagyobb piaci részesedéssel rendelkező tíz pénzügyi intézmény közül) (8). Ez azt jelenti, hogy az ING legfeljebb akkor adhat árajánlatot, ha legalább egy jobb áron kínált termék van a piacon. A pénzügyi intézmény egy adott csoporton belüli összes társaságot magában foglalja (például beleértendők a második márkák és a leányvállalatok is). Az említett pénzügyi intézmények által kínált valamennyi ár (ideértve a második márkák és a leányvállalatok árait is) használható viszonyítási alapként.
                     
                  
                        —
                     
                     
                        Amint az ING Direct tudomást szerez arról, hogy árdiktáló szerephez jutott egy uniós lakossági jelzálog- vagy lakossági megtakarítási piacon, a lehető leghamarabb, indokolatlan késedelem nélkül – [0-20] munkanapon belül, amennyiben azt a (helyi) jogszabályok és felügyeleti szabályok megengedik – az e kötelezettségvállalással összhangban lévő szintre igazítja ki az árat. Amint az ING Direct meghatározza az árait, megvizsgálja, hogy azok megfelelnek-e a korlátozásoknak. Az árdiktálási tilalom és az árkiigazításra vonatkozó jogi, valamint szabályozási korlátozások közötti konfliktus minimalizálása érdekében az ING Direct legfeljebb három hónapra korlátozza piaci ajánlatainak érvényességét.
                     
                  
                        —
                     
                     
                        Ha a top tíz pénzügyi intézménytől származó legjobb áron alapuló irányadó értéket meghatározó árak száma tíznél kevesebb, a 11., 12., 13. stb. legnagyobb pénzügyi intézményt kell alkalmazni mindaddig, amíg tíz különböző pénzügyi intézmény ára rendelkezésre nem áll.
                     
                  
                        —
                     
                     
                        Minden ország és termékcsoport tekintetében előre meghatározásra került a top tíz pénzügyi intézmény listája (a lista a Bizottsággal egyeztetett külön dokumentumban található, amely a nyomon követés alapját fogja képezni), amelyet 2013. június 30-ig fognak alkalmazni, időszakos felülvizsgálat mellett. 2013 második negyedévében az árdiktálási tilalom nyomonkövetési ügygondnoka felülvizsgálja a listát, és szükség esetén változtatásokat javasol.
                        Spanyolország, Franciaország és Olaszország esetében külön megállapodások születtek az irányadó értékekről. Olaszország esetében (alapvető kamatláb) az ING vállalja, hogy alacsonyabb árat állapít meg, mint Olaszország elsőszámú, alapvető kamatlába, a teljes megtakarítási piachoz viszonyítva (bele nem értve három réspiaci szereplőt: […]). Az új piacra lépőket az árdiktálási tilalom nyomonkövetési ügygondnoka értékeli. Az olasz változó megtakarítások promóciós árfolyamaira vonatkozó irányadó érték a top tíz pénzügyi intézmény alapján kerül meghatározásra. Minden egyes intézmény esetében a legmagasabb változó megtakarítási promóciós árfolyamot fogják figyelembe venni. Ha valamely pénzügyi intézmény nem kínál változó megtakarítási promóciós árfolyamot, a legmagasabb [1-12] havi lekötött betétre vonatkozó ajánlatot kell helyette figyelembe venni. Azonban ha a top tíz pénzügyi intézmény közül több mint [2-6] rendelkezik változó megtakarítási promóciós árfolyammal, az [1-12] havi lekötött betétek nem vehetők figyelembe. Az ING vállalja, hogy alacsonyabb árat állapít meg, mint az irányadó listában szereplő legjobb ajánlat. A kivételekkel kapcsolatos részletek és egyéb pontosítások egy a Bizottsággal a nyomon követés céljából egyeztetett külön dokumentumban találhatók.
                     
                  
               Általános megjegyzések
            
            
                        —
                     
                     
                        Ezenkívül az ING nem fog ösztönzőket (például készpénzjuttatást) ajánlani olyan megtakarítási számlák nyitásához, amelyek a kínált kamatlábbal együtt kedvezőbbek, mint a megtakarítási piacon kínált legmagasabb kamatláb és ösztönző kombináció. Továbbá kapcsolt termékek kínálása esetén (amelyek megtakarítási számlát is tartalmaznak), a csomagban található kamatlábak és ösztönzők kombinációja nem lehet magasabb, mint a megtakarítási piacon a hasonló csomagok közötti legmagasabb kamatláb és ösztönző. A csomagba beletartozik a termék árképzése is. Az ajánlat együttes összegének kiszámítása érdekében az ösztönzőből levonásra kerül az ING átlagos első befizetése a kampány tekintetében, 12 havi alapon, melynek eredménye a hatályos együttes kamatláb. Az ING EU ((nem ING Direct) > 5 % piaci részesedés) esetében a csomagokat a három legjobb árral rendelkező közvetlen versenytárshoz kell hasonlítani. Az ING Direct esetében a csomagokat ahhoz a tíz pénzügyi intézményhez kell hasonlítani, amelyek az adott termék piacán a legnagyobb piaci részesedéssel rendelkeznek.
                     
                  
                        —
                     
                     
                        Amennyiben a piaci változások miatt valamely irányadó érték kategóriájában nincs számottevő verseny akkor sem, ha minden pénzügyi intézményt számba vesznek, illetve ha a versenytársak i. hibás és/vagy hiányos információt szolgáltatnak az ügyfeleknek az ING árdiktálási tilalma tekintetében, vagy ii. az ING-t olyan kockázatnak próbálják kitenni, amely alapján megsértheti az árdiktálási tilalmat, az árdiktálási tilalom nyomonkövetési ügygondnoka a Bizottság meghallgatását követően javaslatot tesz, és igyekszik megállapodást elérni a Bizottság és az ING között a Bizottsággal a nyomon követés céljából egyeztetett külön dokumentum szellemének és tartalmának megfelelő megoldás megtalálása érdekében.
                     
                  
                        —
                     
                     
                        Az ING által az árdiktálási tilalommal kapcsolatban 2009-ben vállalt korlátozások, amelyek a 2012. május 11-i bizottsági határozat mellékletében találhatók, a jelen módosított mellékletre vonatkozó bizottsági határozat elfogadását követően egy legfeljebb három hónapos átmeneti időszakra továbbra is hatályban maradnak. A jelen mellékletben szereplő módosított korlátozások a jelen módosított mellékletre vonatkozó bizottsági határozat elfogadása után három hónappal lépnek hatályba. Az árdiktálási tilalom 2015. november 18-ig vagy addig alkalmazandó, amíg az ázsiai, az amerikai (USA) (9) és az európai biztosítási/IM tevékenységének több mint 50 %-a értékesítésre nem kerül (amelyik esemény korábban bekövetkezik). E kötelezettségvállalás nyomon követésére Hollandia az ING által előre kiválasztott és javasolt nyomonkövetési ügygondnokot nevez ki (a továbbiakban: az árdiktálási tilalom nyomonkövetési ügygondnoka). Az árdiktálási tilalom nyomonkövetési ügygondnokának kinevezését a Bizottságnak jóvá kell hagynia.
                     
                  e)   Hollandia több részletes rendelkezéssel kapcsolatban vállal kötelezettséget a WUH/Interadvies kimetszése és értékesítése tekintetében:
            
                        —
                     
                     
                        Lásd Hollandia 2011. november 4-i felülvizsgálati kérelmét/üzleti javaslatát (Van Gogh), valamint a Bizottsághoz benyújtott későbbi frissítéseket, különösen az üzleti terv 2012. július 11-i módosítását. A Van Gogh kötelezettségvállalások az alábbiakban kerültek felsorolásra.
                     
                  
                        —
                     
                     
                        Az ING új, értékesítendő társaságot fog létrehozni Hollandiában, amelyet a jelenlegi holland lakossági banki üzletágából fog kimetszeni. A szóban forgó társasággal kapcsolatos fő pénzügyi előrejelzések az alábbiak: (10)
                        
                        
                           Az ügyfelek egyenlegei és finanszírozási előrejelzések
                        
                        
                                    (millió)
                                 
                              
                                     
                                 
                                 
                                    Start
                                 
                                 
                                    2013
                                 
                                 
                                    2014
                                 
                                 
                                    2015
                                 
                                 
                                    2016
                                 
                                 
                                    2017
                                 
                              
                                    
                                       Az ügyfelek egyenlegei
                                    
                                 
                              
                                    Jelzáloghitelek
                                 
                                 
                                    EUR 2 600 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Fogyasztói hitelügyletek
                                 
                                 
                                    EUR 188 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Az ügyfelek betétei
                                 
                                 
                                    EUR 2 940 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    
                                       Nagybani finanszírozás
                                    
                                 
                              
                                    ING Bank, finanszírozás
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Tőkepiacok
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                  
                        —
                     
                     
                        Ennek azt kell eredményeznie, hogy az új társaság önálló, és az ING által megtartott üzletágtól különálló, életképes és versenyképes üzleti egység legyen. Az új társaság a már elkülönített, önálló Westland Utrecht/Interadvies banki részleg (Westland Utrecht Bank) egyes részeiből, valamint a Nationale Nederlanden (NN Bank) nemrégiben létrehozott banki részlegének jelenlegi (korlátozott) tevékenységeiből fog állni.
                     
                  
                        —
                     
                     
                        Az értékesítendő üzleti egység az ING Insurance/IM Europe alá fog kerülni – amely hosszú távon stratégiailag elkötelezett a holland lakossági piac iránt –, és a Nationale Nederlanden márka alatt fog működni (NN Bankként), saját finanszírozási lehetőségekkel és átfogó értékesítési hálózattal. Ennek eredményeként az NN Bank legkésőbb 2015. december 31-én értékesítésre kerül az ING Insurance/IM Europe részeként. Az értékesítés valószínűleg egy IPO folyamaton keresztül fog végbemenni.
                     
                  
                        —
                     
                     
                        Az NN Banknak széles körű, koherens termékkínálata lesz, ideértve a jelzáloghiteleket, megtakarításokat, banki életjáradékokat, befektetéseket és fogyasztói hiteltermékeket, valamint az NN Life és P&C biztosítótársaságok alapvető lakossági biztosítási termékeit. (11) Az NN Bank egy integrált többcsatornás értékesítési modellen keresztül fogja elérni az ügyfeleket, melynek keretében az egész országot lefedő független pénzügyi tanácsadókat és ügynököket fog alkalmazni a bonyolult pénzügyi helyzetekkel és termékekkel kapcsolatos tanácsadás körében, valamint egyre nagyobb arányban fogja használni az internetet és a call-centereket az értékesítés és szolgáltatásnyújtás céljából. Mindezek az értékesítési csatornák együttesen biztosítanak hozzáférést több mint 2,5 millió NN ügyfélhez.
                     
                  
                        —
                     
                     
                        Az NN Bank jelentős részben önmagát fogja finanszírozni a lakossági megtakarításokon és a biztosítási üzletágból származó többletfinanszírozáson keresztül, amelyet szükség szerint külső finanszírozással egészít ki. Az NN hozzáféréssel rendelkezik a növekedéshez és a jelzáloghitelek nyújtásához szükséges forrásokhoz és tőkéhez, ami a jelenlegi piaci helyzetben versenyelőnyt jelent.
                     
                  
                        —
                     
                     
                        Az üzleti terv megvalósításával a Westland Utrecht Bank meglévő jelzáloghitel-portfóliójának egy részét az ING tartja meg. Kezdetben az NN Bank visszafogott mérleggel fog rendelkezni, melynek célja az lesz, hogy az eszközök és a források megfeleljenek egymásnak, valamint hogy a társaság gyorsan közepes méretű piaci szereplővé növekedjen. A tőkésítés megfelelő lesz a hosszú távú növekedési terv megvalósításához: Az ING az általa megtartott portfólióval kapcsolatos gazdasági előnyöket (a portfólió (gazdasági) nyereségének nettó jelenértéke alapján 350 millió EUR) előre teljesített tőkejuttatás formájában átadja, valamint szükség esetén további tőkét biztosít (120 millió EUR erejéig), legkésőbb közvetlenül az értékesítés előtt (ha a Bázel III tőkeáttételi arány kötelezővé válik, és ha az NN Banknak tőkére van szüksége üzleti terve megvalósításához). Ez körülbelül 2016-ig biztosítja a növekedést, azt követően pedig az NN Bank már maga is képes lesz finanszírozni a növekedését. Tehát az ING viseli az általa megtartott jelzáloghitel-portfólióval kapcsolatos költségeket és kockázatokat (a lejáratig), a nyereséget pedig átadja az NN Banknak.
                     
                  
                        —
                     
                     
                        Az NN Bank célkitűzései az alábbiak lesznek a jelzáloghitelek és a fogyasztói hitelezés terén:
                        
                                    —
                                 
                                 
                                    
                                       Jelzálogkölcsönök
                                    
                                    A jelzáloghitelek esetében az NN Bank átlagban legalább évi [1,5-6] milliárd EUR új terméket fog nyújtani (beleértve az ING Bank tulajdonában lévő (az NN név alatt futó) portfóliót is), ami a holland piac teljes jelzáloghitel-nyújtásának [2-9] %-át teszi majd ki, legfeljebb évi [2-8] milliárd EUR összeggel 2013-tól (az NN Bank éles indulásától számítva (12)) 2015-ig. Ha ezek a feltételek nem teljesülnek, az ING az alábbiakat is vállalja:
                                    
                                                —
                                             
                                             
                                                a jelzáloghitelek átadása útján átadja az egyéni ügyfelekkel fennálló kapcsolatait az NN Banknak (az ING Bank jelzáloghitel-ügyfeleinek tett egyedi ajánlatok alapján (13)) (ennek nagyságrendje a fent említett piaci részesedés elérésének igényétől függ; az ING olyan PD-ket és LGD-ket (14) tartalmazó portfóliójának kiválasztása, amely megfelel az üzleti tervnek);
                                             
                                          
                                                —
                                             
                                             
                                                az ügyfél, illetve az NN Bank minden további költsége nélkül átadja az érintett jelzáloghitelek tulajdonjogát;
                                             
                                          
                                                —
                                             
                                             
                                                lehetővé teszi az NN Bank számára az ING Bank értékesítési csatornáinak használatát annak érdekében, hogy felajánlhassa az NN Bank jelzáloghiteleit az ING Bank ügyfeleinek a szóban forgó célkitűzések elérése érdekében.
                                             
                                          
                              
                                    —
                                 
                                 
                                    
                                       Fogyasztói hitelügyletek
                                    
                                    2013. december 31-éig a fogyasztói hitelügyletek terén az NN Bank évente legalább [10-100] millió EUR értékű új terméket fog értékesíteni, amely a holland piac teljes fogyasztói hiteltermék-értékesítésének legalább [0,5-4] %-át jelenti. (15)2015. december 31-éig az NN Bank évente legalább [40-140] millió EUR értékű új terméket fog értékesíteni, ami 2015. december 31-én legalább [0,5-5] %-ot fog jelenteni, legfeljebb [100-200] millió EUR-val. Ha ezek a feltételek nem teljesülnek, az ING az alábbiakat vállalja:
                                    
                                                —
                                             
                                             
                                                az ING Bank Netherlands fogyasztói hitelügyletek portfóliójának (amely az ING Bank tulajdonában lévő portfólió) átadása útján átadja az egyéni ügyfelekkel fennálló kapcsolatait az NN Banknak (ennek nagyságrendje a fent említett piaci részesedés elérésének igényétől függ; az ING olyan PD-ket és LGD-ket tartalmazó portfóliójának kiválasztása, amely megfelel az üzleti tervnek);
                                             
                                          
                                                —
                                             
                                             
                                                az ügyfél, illetve az NN Bank minden további költsége nélkül átadja az érintett fogyasztói hitelek tulajdonjogát.
                                             
                                          
                              
                  
                        —
                     
                     
                        Az ING ezt 2015. december 31-re vagy – adott esetben – az ING Insurance/IM Europe legalább 50 %-ban való értékesítésének idejére vállalja. Az NN Bank tudomásul veszi, hogy az NN Banknál az első csoportba tartozó eszközöknek legalább 12 %-ot kell képviselniük, ami jelentősen meghaladja a jogszabályokban előírt minimumkövetelményt.
                     
                  
                        —
                     
                     
                        Az ING vállalja, hogy fizetési lehetőséget is biztosít az NN Bank számára egy NN márkanevű hitelkártya formájában, amely az ügyfélnek legfeljebb annyi költséggel fog járni, mint egy betéti kártya. Az NN márkanévvel ellátott hitelkártya tulajdonosainak az ING az érintett termék kibocsátásától kezdve három évig, de legfeljebb 2015. december 31-ig díjmentesen hozzáférést biztosít az ATM-jeihez.
                     
                  
                        —
                     
                     
                        Az ING a holland adatvédelmi szabályok betartása mellett 350 000 ügyfelének marketinglevelet fog küldeni az NN Bankról. Az ING-nek lehetősége lesz elmagyarázni az ügyfeleinek, hogy azért küldik a levelet, hogy az ING megfeleljen az állami támogatásokra vonatkozó szabályoknak.
                     
                  
                        —
                     
                     
                        Az ING Bank felső határt fog meghatározni az újonnan nyújtott jelzáloghitelek tekintetében. Az ING vállalja annak biztosítását, hogy az ING Bank éves jelzáloghitel-nyújtása (ide nem értve a megújításokat) legfeljebb [2-4]-szeresen haladhatja meg az NN Bank által nyújtott új kölcsönöket. Az ING által nyújtott új kölcsönök egy adott negyedévben nem haladhatják meg az NN Bank által az azonos negyedévben nyújtott új kölcsönök [2,5-5]-szörösét, valamint féléves szinten az NN Bank által nyújtott új kölcsönök [2,25-4,5]-szörösét. Ha az NN Bank által éves szinten nyújtott új kölcsönök összege meghaladja a [2-8] milliárd EUR-t, az ING Bank által nyújtott új kölcsönökre nem érvényesül korlátozás (vagyis ha hat hónapon keresztül az NN Bank által nyújtott új kölcsönök összege meghaladja az [1-4] milliárd EUR-t, az ING által a következő félévben nyújtott új kölcsönök összegére nem vonatkozik semmilyen korlátozás).
                        Az NN Bank indokolatlan késedelem nélkül köteles havonta adatokat és előrejelzéseket szolgáltatni az ING-nek az új kölcsönnyújtásokkal kapcsolatban (új ajánlatok, elfogadott ajánlatok). A felső határ betartását a Kadaster által közzétett adatok alapján fogják ellenőrizni.
                        A fenti korlátozás 2013. január 1. és 2015. december 31. között érvényes. A van Gogh elindításáig tartó átmeneti időszakban az ING vállalja, hogy évente az [1,5-6] milliárd EUR összeg legfeljebb [2-4]-szeresének megfelelő ([3-24] milliárd EUR) új kölcsönt fog nyújtani (bele nem értve a megújításokat). Az előrehaladási jelentéseket negyedévente kell benyújtani.
                     
                  
                        —
                     
                     
                        Az NN Banknak saját magának kell finanszíroznia a mérlegét. Az NN Bank finanszírozási profiljának összhangban kell lennie az üzleti tervben javasolt mérleg-előirányzatokkal. Ez azt jelenti, hogy az ING abszolút értékben kifejezve nem növeli az NN Bank finanszírozását az üzleti tervben az adott év tekintetében szereplő összegek fölé; 2015-ben az ING által nyújtandó maximális finanszírozás 2,7 milliárd EUR lesz.
                        Az ING által 2015 végén biztosítandó (legfeljebb 2,7 milliárd EUR összegű) finanszírozást forgalomképes értékpapírok formájában kell nyújtani, olyan formában, hogy az ING piaci áron fedezett vagy fedezetlen adósleveleket, például fedezett kötvényeket vagy lakossági jelzálog-fedezetű értékpapírokat (residential mortgage-backed securities – RMBS) vásárolhat. Az adósleveleket az ING-től különböző befektetők is megvásárolhatják. Az adóslevelek 100 %-ának ötéves vagy hosszabb futamidővel kell rendelkezniük a kibocsátáskor, 66 %-uknak legalább hétéves futamidővel, 33 %-nak pedig tíz évnél hosszabb futamidővel. A szokásos piaci feltételek melletti árat vagy magának az értékpapírnak az ára határozza meg, vagy – ha az ING az értékpapír egyetlen vevője – hasonló értékpapíroknak a nyomonkövetési ügygondnok által javasolt másodlagos piaci árai.
                        Az NN Bank finanszírozási összege (az összes betét és a nagybani finanszírozás) (16) az alaphelyzeti előrejelzésekhez képest az első évben legalább 75 %-nak, a második évben 80 %-nak, a harmadik évben pedig 85 %-nak felel meg (a nagybani finanszírozás nem haladhatja meg az [1-4] milliárd EUR-t).
                        Ha a szabályozási környezet és/vagy a piaci körülmények miatt a tényleges finanszírozás az említett összeghatárok alatt marad, melynek következtében módosítani kell a mérlegben szereplő előrejelzéseket, az ING ezt a tényt jelenti a nyomonkövetési ügygondnoknak és a Bizottságnak. A nyomonkövetési ügygondnok a Bizottsággal folytatott tanácskozás alapján intézkedéseket javasol az NN Bank életképességének megvédése érdekében, melyeket a Bizottságnak jóvá kell hagynia.
                        Az ING finanszírozásának szintjét az NN Bank (a Van Gogh) elindításától kezdve 2015. december 31-ig évente felül kell vizsgálni.
                        Ha az üzleti tervben szereplő finanszírozási előirányzatok nem teljesülnek az adott év végéig, az ING az alábbi korrekciós intézkedéseket hozza:
                        
                                    —
                                 
                                 
                                    Az első év után az ING további 50 000 ING ügyfélnek küld marketinglevelet az NN Bankról, ha a tényleges finanszírozás az első év szerinti alaphelyzeti előirányzat 80 %-a alatt marad, illetve további 100 000 ING ügyfélnek, ha a tényleges finanszírozás 75 % alatt van. A második év után az ING további 100 000 ING ügyfélnek küld marketinglevelet az NN Bankról, ha a tényleges finanszírozás a második év szerinti alaphelyzeti előirányzat 85 %-a alatt marad, illetve további 150 000 ING ügyfélnek, ha a tényleges finanszírozás 80 % alatt van. A levelek a holland adatvédelmi szabályoknak megfelelően kerülnek kiküldésre. Az ING-nek lehetősége lesz elmagyarázni az ügyfeleinek, hogy azért van szükség a levelekre, hogy az ING megfeleljen az állami támogatásokra vonatkozó szabályoknak.
                                 
                              
                                    —
                                 
                                 
                                    Az első év után az ING további 1 millió EUR marketing költségvetést biztosít az NN Banknak, ha a tényleges finanszírozás az első év szerinti alaphelyzeti előirányzat 80 %-a alatt marad, illetve 2 millió EUR-t, ha a tényleges finanszírozás 75 % alatt van. A második év után az ING további 2 millió EUR marketing költségvetést biztosít az NN Banknak, ha a tényleges finanszírozás a második év szerinti alaphelyzeti előirányzat 85 %-a alatt marad, illetve 4 millió EUR-t, ha a tényleges finanszírozás 80 % alatt van. A harmadik év után az ING további 5 millió EUR marketing költségvetést biztosít az NN Banknak, ha a tényleges finanszírozás a harmadik év szerinti alaphelyzeti előirányzat 85 %-a alatt marad, illetve 6 millió EUR-t, ha a tényleges finanszírozás 80 % alatt van. Az NN Bank az említett marketing-költségvetéseket új közvetlen értékesítési marketing célokra használja fel (elsősorban promóciós […] és […] ösztönzők, valamint kisebb arányban egyéb marketingmódszerek stb. Ha az intézkedések túlnyomórészt nem promóciós […]-ből és […] ösztönzőkből állnak, jóvá kell hagyatni őket a nyomonkövetési ügygondnokkal, továbbá a Bizottság jogosult elutasítani őket.)
                                 
                              Ha a 2015. évi tényleges finanszírozás a 2015-re vonatkozó alaphelyzeti előrejelzés 85 %-a alatt marad, az ING a fentieken kívül az alábbi korrekciós intézkedéseket hozhatja:
                        
                                    —
                                 
                                 
                                    Két évvel (2017. december 31-ig) meghosszabbíthatja az ING ATM-jeihez való ingyenes hozzáférést az NN-márkájú hitelkártya-tulajdonosok számára.
                                 
                              
                  
                        —
                     
                     
                        A Bizottság az ING Insurance/IM Europe, illetve adott esetben az NN Bank több mint 50 %-ának értékesítését követően vagy pedig 2015. december 31-ig (amelyik hamarabb bekövetkezik) értékeli a fent említett kötelezettségvállalásokat. A kötelezettségvállalások – eltérő rendelkezés hiányában – azon a napon járnak le, amikor az ING Insurance/IM Europe, illetve adott esetben az NN Bank több mint 50 %-át értékesítették.
                     
                  
                        —
                     
                     
                        Az NN Bank létrehozását a jelenleg kijelölt nyomonkövetési ügygondnok felügyeli. Az ING az ING Insurance/IM Europe legalább 50 %-ban történő értékesítéséig biztosít finanszírozást az NN Banknak, amit a nyomonkövetési ügygondnok felügyel. A finanszírozás elhatárolása körében a vezérelv az lesz, hogy lehetővé teszi az NN Bank és az NN Insurance számára egy integrált kereskedelmi stratégia megfelelő végrehajtását a lakossági biztosítási és a lakossági banki termékek és szolgáltatások terén.
                     
                  
                        —
                     
                     
                        Az ING az NN Bank értékesítését (az ING Insurance/IM Europe és az NN Bank több mint 50 %-os értékesítését) követően egy legfeljebb 12 hónapig tartó átmeneti időszak alatt tartózkodik attól, hogy aktívan megszerezze az NN Bank ügyfeleit azon termékek tekintetében, amelyeket az NN Bank a bizottsági határozat elfogadásakor nyújt az érintett ügyfeleknek.
                     
                  f)   a szerkezetátalakítási folyamat során kinevezett ügygondnokok költségeit az ING viseli.
            g)   Az életképesség helyreállítása érdekében Hollandia vállalja, hogy az ING be fogja tartani a következőket:
            
                        —
                     
                     
                        Az ING a nem betétszámlákra irányuló finanszírozását továbbra is hosszabb távú finanszírozás felé fogja orientálni azáltal, hogy több egy évnél hosszabb lejáratú adósságpapírt bocsát ki. Ez azzal jár, hogy tovább fog növekedni a kinn lévő hosszú távú (egy évnél hosszabb lejáratú) finanszírozás relatív hányada az ING mérlegének nem betétszámlákra vonatkozó részében. Ennek sikere azon múlik, hogy visszaállnak-e kevésbé megterhelő piaci körülmények.
                     
                  
                        —
                     
                     
                        Az ING vállalja, hogy megszünteti a dupla tőkeáttételt. Ennek érdekében a biztosítási üzletágak értékesítése során az értékesítésből befolyt bevételt a dupla tőkeáttétel csökkentésére fogják felhasználni – amennyiben nincs szükség a bevételre a fennmaradó biztosítási üzletágak tőkeáttételének elfogadható szinten tartásához –, amely végül a dupla tőkeáttétel teljes megszüntetéséhez vezet. Ettől elkülönülten, amennyiben a Bázel III vagy a Szolvencia II követelmények teljesítéséhez szükséges tőkén felül további tőke keletkezik, az csoport holdingtársaságának járó osztalékok további forrást jelenthetnek a dupla tőkeáttétel megszüntetésének felgyorsításához.
                     
                  h)   A kamatszelvények halasztása és a Tier 1 és Tier 2 értékpapírok lehívása tekintetében Hollandia vállalja, hogy az ING betartja a következőket:
            
                        —
                     
                     
                        Az ING nem köteles elhalasztani a hibridekre vonatkozó kamatszelvény-kifizetéseket.
                     
                  A holland hatóságok tudomásul veszik, hogy a Bizottság ellenzi, ha állami támogatásban részesülők a saját tőkéjüket (tőke és hátrasorolt tartozások) ellentételezik, ha tevékenységeik nem termelnek elegendő nyereséget (17), továbbá tudomásul veszik, hogy a Bizottság ebben az összefüggésben elviekben ellenzi a Tier 2 tőke és a Tier 1 hibridek igénybevételét. A Tier 2 tőke és a Tier 1 hibridek lehívásának vagy visszavásárlásának engedélyezését a jövőben eseti alapon kérik a Bizottságtól, 2014. november 18-ig vagy addig az időpontig, amíg az ING teljes mértékben vissza nem fizeti Hollandiának a Core Tier 1 értékpapírokat (beleértve a Core Tier 1 értékpapírok kamatszelvényein felhalmozott kamatokat és a kilépési prémiumdíjakat), attól függően, hogy melyik esemény következik be hamarabb.
            A fent említett korlátozástól függetlenül az ING jogosult lehívni az 1,25 milliárd EUR ING Verzekeringen NV hibridet (ISIN XS0130855108), amely az ellenőrzés megváltozását vonja maga után, és amelynek bekövetkeztekor az ING Verzekeringen NV lejárttá válna. Az említett instrumentum lehívása az előfeltétele annak, hogy a szükséges szerkezetátalakítás körében lehetővé váljon egy különálló biztosítási vállalkozás létrehozása. Az ellenőrzés megváltozásáról szóló szakasz az Insurance Asia értékesítésekor lép életbe.
            i)   Hollandia vállalja, hogy az ING tartózkodni fog a feltőkésítési intézkedést versenyelőnyként alkalmazó tömeges forgalmazástól.
            j)   Hollandia vállalja, hogy az ING fenntartja az ellentételezési politikáira és marketingtevékenységeire vonatkozó korlátozásokat a Core Tier 1 értékpapírokról és az illikvid eszközökre képzett hitelkeretről szóló megállapodásokban korábban vállaltak szerint.
            k)   Az ING és Hollandia vállalja, hogy a szerkezetátalakítási terv végrehajtásáról készült előrehaladási jelentéseket 2013. december 31-ig hathavonta, 2018-ig vagy az ING Insurance üzletág teljes körű értékesítéséig pedig évente benyújtja a Bizottsághoz.
            l)   Ha az ING nem teljesített valamely, az értékesítésekkel vagy az NN Bankkal kapcsolatos 2015-ös kötelezettségvállalást, a holland állam ismételten bejelenti a Bizottságnál a feltőkésítési intézkedést.
            m)   2015. december 31-ig egy megfelelő képesítéssel rendelkező, az ING-től független nyomonkövetési ügygondnok folyamatosan és alaposan ellenőrzi a jelen mellékletben meghatározott kötelezettségvállalások és kötelezettségek teljes körű, megfelelő teljesítését. Az a társaság, amely jelenleg ellátja ezt a feladatot, továbbra is nyomon követi a Van Gogh forgatókönyv szerinti és a jelen mellékletben szereplő valamennyi kötelezettségvállalást, kivéve az árdiktálási tilalom nyomon követését. Az árdiktálási tilalmat egy új ügygondnok, az árdiktálási tilalom nyomonkövetési ügygondnoka fogja figyelemmel kísérni. A két ügygondnokot a Bizottság hat hónap eltelte után – azt követően pedig rendszeresen – felülvizsgálja. Az árdiktálási tilalom nyomonkövetési ügygondnokának kinevezésére vonatkozó megállapodás, valamint az ügygondnok feladatai egy külön dokumentumban találhatók.
            n)   Hollandia vállalja, hogy az ING szerkezetátalakításának teljes körű végrehajtása eltérő rendelkezés hiányában – például az ING Insurance/IM üzletágban fennmaradó érdekeltség (vagyis az 50 % alatti érdekeltség) értékesítése esetében – 2015. december 31-ig befejeződik.
            
               (1)  Az ING a teljes mérlegcsökkentésből (azaz 45 %) legalább […] milliárd EUR-t értékesítések útján fog megvalósítani (az ING 2009-es szerkezetátalakítási tervének megfelelően).
            
               (2)  Az Egyesült Államok változó életjáradékainak és a pénzügyi termékeknek a kiürítése értékesítésként vehető figyelembe, amennyiben a kiürítés végrehajtása megfelel a II. mellékletben felsorolt feltételeknek.
            
               (3)  Ide nem értve a jelzáloghiteleket, mivel ezeket nem tekintjük közvetlen ingatlanpiaci kitettségnek.
            
               (4)  Az 50 % kiszámításának alapja: a részvények 50 %-a plusz 1 részvény, a többség elvesztése az igazgatóságban, valamint a jogi személy számviteli felosztása.
            
               (5)  Időközi jelentés az ING szerkezetátalakítási tervéről, végleges változat, 2012. június 19.
            
               (6)  Az Egyesült Államokban kifuttatott üzletágak (vagyis a változó életjáradékok és a pénzügyi termékek üzletágak) formális értékesítésnek minősülnek. Ezek a kifuttatott üzletágak, amelyeket (a 11-es pénzügyi év adatai alapján) a felosztott saját tőke szerint értékelnek, az ING Insurance/IM US-ben lévő legalább 25 %-os érdekeltség értékesítésével együtt (formálisan) több mint 50 %-os értékesítést eredményeznek 2014. december 31. előtt.
            
               (7)  Az Insurance/IM US esetében az 50 %+ értékesítési követelmény akkor teljesül, ha az ING az üzletágnak legalább 25 %-át értékesítette, amely mellett figyelembe kell venni az Egyesült Államok kifutó üzletágainak formális értékesítését is (a felosztott saját tőke szerint, a 2011-es pénzügyi év adatait figyelembe véve).
            
               (8)  Ha az ING Direct nem tartozik a tíz legnagyobb társaság közé, a tíz legjelentősebb (vagy tíz másik) piaci szereplőt veheti alapul. Ha az ING Direct a tíz legnagyobb piaci szereplő egyike, az összehasonlítást a másik kilenc legnagyobb piaci szereplő tekintetében kell elvégezni. Ez nem vonatkozik az ING Direct Austriára, amely minden esetben jogosult tíz másik (a tíz legnagyobb) piaci szereplővel összehasonlítani magát.
            
               (9)  Az Insurance/IM US esetében az 50 %+ értékesítési követelmény akkor teljesül, ha az ING az üzletágnak legalább 25 %-át értékesítette, amely mellett figyelembe kell venni a kifutó üzletágak formális értékesítését is (a felosztott saját tőke szerint, a 2011-es pénzügyi év adatait figyelembe véve).
            
               (10)  A jelzáloghitelekre vonatkozó előrejelzések [1,5-7] EUR évi átlagos kölcsönnyújtáson alapulnak (alaphelyzet). A fogyasztói hitelezéssel kapcsolatos előrejelzések az alábbiakban szereplő célkitűzéseken alapulnak. Az aktívák a fogyasztók előlegfizetési magatartása miatt eltérhetnek, a termelés azonban meg fog felelni az alábbiakban közölt vállalt célkitűzéseknek. Az összes betét és a nagybani finanszírozás az alábbiak szerint vállalt éves keretek között fog mozogni.
            
               (11)  Jelenleg az NN Bank kizárólag banki életjáradékokat és hiteleket (jelzáloghiteleket) kínál. A tevékenység vagy a termékek bármilyen bővítéséhez szükség van a DNB előzetes jóváhagyására.
            
               (12)  A Van Gogh indításáig tartó átmeneti időszakban a Van Gogh jelzáloghitelek nyújtásával kapcsolatos kötelezettségvállalását a jelenlegi Westland Utrecht Bank teljesíti. Ez alatt az időszak alatt a Westland Utrecht Bank a szóban forgó kötelezettségvállalásokról jelentést tesz a nyomonkövetési ügygondnoknak. Az említett átmeneti időszakban újonnan nyújtott jelzáloghitelek (beleértve a megújításokat is) és az ügyfelek betétei az NN Bankhoz kerülnek annak indításakor, illetve azt megelőzően.
            
               (13)  Beleértve az ING Bank leányvállalatait is.
            
               (14)  Nemteljesítési valószínűség (Probability of default – PD) és nemteljesítéskori veszteség (Loss given default – LGD).
            
               (15)  A Van Gogh elindításáig tartó átmeneti időszakban a Westland Utrecht Bank/az NN Bank a lehető leghamarabb megkezdi a fogyasztói hiteltermékekkel kapcsolatos funkciók kiépítését. Az átmeneti időszak fényében az ING arányos részt vállal a piaci termelésből a Van Gogh elindítása és 2013. december 31. között. Az adott évben bekövetkező termelési hiányt a következő években pótolják az üzleti terv előirányzatainak elérése érdekében.
            
               (16)  Bele nem értve az ING-től (vagy annak bármely közvetett vagy közvetlen leányvállalatától) származó finanszírozást.
            
               (17)  Lásd a Bizottság a pénzügyi szektor életképességének helyreállításáról és a jelenlegi válságban hozott szerkezetátalakítási intézkedések az állami támogatási szabályok alapján történő értékeléséről szóló közleményének (szerkezetátalakításról szóló közlemény) 26. pontját.
         
      
      
         
            II. MELLÉKLET
            
               A BELSŐ LEÁLLÁSI RÉSZLEGEKRE VONATKOZÓ ELVEK A BIZTOSÍTÁSI ÁGAZATBAN
            
            Abban az esetben alkalmazandó, ha az ING csoport teljes körű ellenőrzést gyakorol egy vállalkozás felett.
            
               A versennyel kapcsolatos kérdések
            
            
                        i.
                     
                     
                        nem valósítható meg új kibocsátás, nem köthető új biztosítás meglévő vagy új ügyfelekkel (szerződéses kötelezettségvállalások hiányában, illetve eszköz-forrás menedzsment céljából)
                     
                  
                        ii.
                     
                     
                        meg kell vizsgálni annak lehetőségét, hogy hogyan szüntethetők meg a hatályos biztosítási szerződések az ügyfelek beleegyezésével
                     
                  
                        iii.
                     
                     
                        nem javíthatók a hatályban lévő biztosítások kereskedelmi feltételei
                     
                  
                        iv.
                     
                     
                        ha a biztosító módosíthatja a kereskedelmi feltételeket, azokat a lehető legkedvezőtlenebb szinten kell meghatározni
                     
                  
               Az életképességgel kapcsolatos kérdések
            
            
                        i.
                     
                     
                        rendszeresen meg kell vizsgálni a fennmaradó eszközök és források részben vagy egészben történő értékesítésének lehetőségét (az éves piaci felmérésekre vonatkozó felhívásokat jelenteni kell az ügygondnoknak; kétévente teljes körűen dokumentált piaci felmérést kell készíteni)
                     
                  
                        ii.
                     
                     
                        a működő bank és a nem működő üzletág esetében a könyvvitel elkülönítése, valamint egyértelmű költségfelosztás segítségével körül kell határolni az életképes üzletágra gyakorolt esetleges hatást
                     
                  
                        iii.
                     
                     
                        óvatosan meg kell becsülni a nem működő vállalkozás jövőbeli tőkeigényét, és céltartalékok formájában vagy egyéb módon ki kell utalni a szükséges tőkét
                     
                  
                        iv.
                     
                     
                        az eszközök körültekintő kezelése a kötelezettségekhez viszonyítva (az újra-befektetési irányelveket dokumentálni kell)
                     
                  
                        v.
                     
                     
                        óvatos fedezeti politika, az előirányzott fedezeti hatékonyságnak az általános fedezeti célkitűzés 80-120 % körül kell mozognia, figyelemmel a lényegesség elvére
                     
                  
                        vi.
                     
                     
                        a teljes vagy részleges viszontbiztosítás lehetőségét rendszeresen meg kell vizsgálni (és ezt dokumentálni kell)
                     
                  
                        vii.
                     
                     
                        a fentieknek összhangban kell lennie az alkalmazandó helyi szabályozói követelményekkel és célkitűzésekkel